കൃഷ്ണറാവു മൊഹരീല്-ഡോക്ടര്‍ജിയുടെ നാഗ്പൂരിലെ നിഴല്\nഡോക്ടര് ഹെഡ്‌ഗേവാര് സംഘസൗധം കെട്ടിപ്പടുത്തത് ഒരു ഇതിഹാസത്തില് കുറഞ്ഞൊന്നിനോടും താരതമ്യം ചെയ്യാനാവാത്ത രീതിയിലാണ്. ഒറ്റ വായനയില് അതിശയോക്തിയാണെങ്കിലും സൂക്ഷ്മ നിരീക്ഷണത്തില് പച്ചപ്പരമാര്‍ത്ഥമാണിത്. ഇതിഹാസത്തിന്റെ പൂമുഖപ്പടിയില് ഗുരുജിയെയും ഏകനാഥ്ജിയെയും പോലുള്ള മഹാരഥന്മാരെ സൃഷ്ടിച്ച കഥകളാണെങ്കില് പിന്നാമ്പുറങ്ങള് ഈ മഹാരഥികള് പോരിനാശ്രയിച്ച സാരഥികളുടെ കഥകള്‍കൊണ്ട് സമ്പന്നമാണ്. മഹാന്മാരുടെ ഔന്നത്യത്തില് ഊറ്റം കൊള്ളുകയായിരുന്നില്ല ഡോക്ടര്‍ജിയുടെ ശൈലി. അവരെ മഹത്വത്തിന്റെ ഉന്നതശിഖരങ്ങളില് തളച്ചിടാതെ സാധാരണക്കാരോടൊപ്പം കബഡി കളിപ്പിക്കുന്നതായിരുന്നു ഡോക്ടര്‍ജിയുടെ രീതി. അതോടൊപ്പം സാധാരണക്കാരനെ മഹത്വത്തിന്റെ ഗിരിമകുടങ്ങളിലേക്ക് കൈപിടിച്ചുകയറ്റാനും ഡോക്ടര്‍ജി മറന്നില്ല. ഇത്തരത്തില് ഡോക്ടര്‍ജിയുടെ കൈകളാല് മഹത്വത്തിലേക്കാനയിക്കപ്പെട്ട ഒരു സര്‍വസാധാരണക്കാരനാണ് കൃഷ്ണറാവു മൊഹരീല്. ഡോക്ടര്‍ജി ഒരു ഇതിഹാസമെങ്കില് കൃഷ്ണറാവു ഒരു പ്രതിഭാസമാണ്.\n1925 ലെ വിജയദശമി ദിനത്തില് സംഘത്തിന് ജീവന് നല്‍കിയ നിമിഷത്തിലും 1940 ജൂണ് 21 ന് ഡോക്ടര്‍ജി മരണം പൂകിയ ദിവസത്തിലും അദ്ദേഹത്തോടൊപ്പം നില്‍ക്കാന് ഭാഗ്യം സിദ്ധിച്ച ഏക വ്യക്തിയാണ് കൃഷ്ണറാവു മൊഹ്‌രീല്. ഈ പതിനഞ്ചു വര്‍ഷത്തിനുള്ളില് ഡോക്ടര്‍ജി എപ്പോഴൊക്കെ നാഗ്പൂരില് ഉണ്ടായിരുന്നോ അപ്പോഴൊക്കെ അദ്ദേഹത്തിന്റെ നിഴല്‍പോലെ സഞ്ചരിച്ച ഇഷ്ടതോഴന്. ഡോക്ടര്‍ജിയോടൊപ്പം ശാഖയിലും ബൈഠക്കിലും സമ്പര്‍ക്കത്തിലും കൃഷ്ണറാവു കൂടെ ഉണ്ടായിരുന്നു. രൂപത്തില് ഡോക്ടര്‍ജിയെപ്പോലെ തന്നെ. രണ്ടു പേരും കറുത്ത നിറം. ഡോക്ടര്‍ജിയോടൊപ്പം കൃഷ്ണറാവുവിനെ കണ്ടില്ലെങ്കില് മാത്രമേ നാഗ്പൂരുകാര് അന്വേഷണം നടത്തൂ. ഡോക്ടര്‍ജിയുടെ നിഴലാണ് കൃഷ്ണറാവു എന്നു വിശേഷിപ്പിച്ചത് നാഗ്പൂരുകാര് തന്നെയാണ്. സംഘത്തിന്റെ കാര്യസ്ഥനായാണ് നാഗ്പൂരുകാര് കൃഷ്ണറാവുവിനെ കണ്ടത്. ഡോക്ടര്‍ജിയാണെങ്കില്, കൃഷ്ണറാവുവാണ് സംഘം എന്നു പറയാറുണ്ടായിരുന്നു. കൃഷ്ണറാവുജിയുടെ അമ്മാവനായ ശ്രീ. അപ്പാജി തിജോരെ ഒരിക്കല് കാര്യാലയത്തില് വന്നപ്പോള് “ഇതാ സംഘത്തിന്റെ അമ്മാവന് വന്നിരിക്കുന്നു എന്നുപറഞ്ഞു ഡോക്ടര്‍ജി അദ്ദേഹത്തെ സ്വീകരിച്ചത് കണ്ടപ്പോള് കൃഷ്ണറാവുവടക്കം സര്‍വരും പൊട്ടിച്ചിരിച്ചു.\nഇവര് തമ്മിലുള്ള ആത്മബന്ധത്തിന് സംഘ സംസ്ഥാപനത്തോളം പ്രായമുണ്ട്. പക്ഷെ, കൃഷ്ണറാവുജിയുടെ സര്‍വസ്വാര്‍പ്പണം ഒരു പ്രത്യേക സംഭവവുമായി ബന്ധപ്പെട്ടതാണ്. ഡോക്ടര്‍ജിയുടെ ജീവചരിത്രം കേട്ടവര്‍ക്കും വായിച്ചവര്‍ക്കും സുപരിചിതമാണീ സംഭവം. ഒരിക്കല് വാര്‍ധയില് നിന്നുവന്ന ഒരു സ്വയംസേവകന് തിരിച്ചുപോകാന് കാറു തയ്യാറാക്കാന് ഡോക്ടര്‍ജി മറ്റൊരു സ്വയംസേവകനെ ഏല്‍പിച്ചു. ഡോക്ടര്‍ജിയുടെ ആരോഗ്യസ്ഥിതി മോശമായതിനാല് താന് ചെയ്‌തോളാമെന്നു പറഞ്ഞ് ആ വ്യക്തി സ്വയം ഏറ്റെടുത്തതാണ് ഈ വ്യവസ്ഥ. കാറ് തയ്യാറാക്കാനുള്ള ആദ്യശ്രമം പരാജയപ്പെട്ടപ്പോള്, അദ്ദേഹം ഡോക്ടര്‍ജിയെ വിവരം ധരിപ്പിച്ചു. ഡോക്ടര്‍ജി അതിനെ മറികടക്കാനുള്ള പോംവഴിയും നല്‍കി. എങ്കിലും രാത്രി പോകാന് കാര് കിട്ടിയില്ല. പിറ്റേന്ന് രാവിലെ 8 മണിക്ക് പോകാനുളള വ്യവസ്ഥയായി. ഇക്കാര്യം അദ്ദേഹം ഡോക്ടര്‍ജിയെ ധരിപ്പിച്ചില്ല. അതിഥിയായി വന്ന സ്വയംസേവകന് അസൗകര്യം നേരിട്ടതു മനസ്സിലാക്കിയ ഡോക്ടര്‍ജി, പനിച്ചു വിറച്ചുകൊണ്ട് വ്യവസ്ഥയേറ്റ സ്വയംസേവകനെ കാണാന് വന്നു. വിവരം കിട്ടാത്തത് കാരണം ഞാന് പോയി കാര് ഡ്രൈവറെ കണ്ടെന്നും, രാവിലെ 8 മണിക്ക് പകരം6മണിക്ക് പോകാമെന്ന് ഡ്രൈവര് സമ്മതിച്ചെന്നും ഡോക്ടര്‍ജി പറഞ്ഞു. ഇക്കാര്യം നേരിട്ടു ധരിപ്പിക്കാന് വന്നതാണെന്നും ഡോക്ടര്‍ജി കൂട്ടിച്ചേര്‍ത്തു. പനിച്ചു വിറച്ചുകൊണ്ട് ഡോക്ടര്‍ജി കാര് ഡ്രൈവറെ കാണാന് പോയതും, ആ വിവരം തന്നെ ധരിപ്പിക്കാന് പാതിരാത്രി നടന്നു വന്നതും ഓര്‍ത്ത് ആ സ്വയംസേവകന്റെ ഹൃദയം നീറി. തന്റെ കര്‍മ്മശൈലിയിലെ അശ്രദ്ധയും അപൂര്‍ണ്ണതയും കൊണ്ട് ഡോക്ടര്‍ജിയ്ക്ക് കടുത്ത രോഗാവസ്ഥയിലും അര്‍ദ്ധരാത്രി ബുദ്ധിമുട്ടുണ്ടാക്കിയതോര്‍ത്ത് അദ്ദേഹം പശ്ചാത്തപിച്ചു.\nഈ കഥ നമ്മളെല്ലാവരും ബൗദ്ധിക്കുകളില് കേട്ടതാണ്. എന്നാല് ഇതിന്റെ രണ്ടാം ഭാഗമാണ് ഡോക്ടര്‍ജിയുടെ പ്രഭാവശക്തിയുടെ അത്യുദാത്തമായ മറ്റൊരുദാഹരണം. ഈ കഥയില് വ്യവസ്ഥ തെറ്റിച്ച സ്വയംസേവകനാണ് കൃഷ്ണറാവു മൊഹരീല്. ഡോക്ടര്‍ജിയെ സംബന്ധിച്ച് ഇത്തരം ത്യാഗങ്ങള് പ്രകൃതത്തിന്റെ ഭാഗവും ജീവിതത്തിലുടനീളം തുടര്‍ന്നതുമാണ്. എന്നാല് കൃഷ്ണറാവുവിനെ സംബന്ധിച്ച് ഇതൊരു വിധിനിര്‍ണ്ണായക നിമിഷമായിരുന്നു. തന്റെ ഭാഗത്തുനിന്നും ഇനി ഇത്തരം പാളിച്ചകള് ഉണ്ടാകില്ലെന്നും ഇതിന്റെ പശ്ചാത്താപമെന്നോണം ജീവിതകാലം മുഴുവന് നാഗ്പൂരിലെ വ്യവസ്ഥകള് ചെയ്യണമെന്നും കൃഷ്ണറാവു മനസ്സാല് നിശ്ചയിച്ചു. അന്നു സാധിക്കാതെ പോയ ഒരു കാറിനു പകരം ഒരായിരം തവണ നാഗ്പൂര് കാര്യാലയത്തില് കാറുകള് വ്യവസ്ഥ ചെയ്യാനായി അദ്ദേഹം ജീവിതം ഹോമിച്ചു. ഈയൊരറ്റ സംഭവം കൊണ്ടാണ് അദ്ദേഹം പ്രചാരകനായതെന്നു പറഞ്ഞാല് അതു പൂര്‍ണ്ണമായും ശരിയല്ല. ഡോക്ടര്‍ജിയുമായുള്ള സഹവാസം അദ്ദേഹത്തിന്റെ ഉള്ളിലെ രാഷ്ട്രബോധത്തെയും സേവനത്വരയെയും ആത്മചൈതന്യത്തെയും മെല്ലെമെല്ലെ തട്ടിയുണര്‍ത്തുകയായിരുന്നു. എങ്കിലും പ്രചാരകനാവുന്നതിനുള്ള തീരുമാനത്തിനു ചിറകുപിടിപ്പിച്ച സംഭവവം ഇതാണ്. കൃഷ്ണറാവുവിനെക്കുറിച്ചുള്ള വിവരങ്ങള് നല്‍കുന്ന സാമാന്യമായ മറാഠി പുസ്തകങ്ങളിലൊന്നും അദ്ദേഹത്തിന്റെ ജാതകത്തെക്കുറിച്ചോ ജന്മനാളിനെക്കുറിച്ചോ പരാമര്‍ശങ്ങളില്ല. സംഘശില്പികളുടെ കഥപറയുന്ന ചില ഗ്രന്ഥങ്ങളില് നൂറുനൂറു മുന്നണിപ്പോരാളികളുടെ ഇടയില് അദ്ദേഹത്തിന്റെ പേരുപോലും കാണാനില്ല. പേരും പെരുമയും കിട്ടാതെ പ്രവര്‍ത്തിച്ചു മരിച്ചു എന്നതാണ് അദ്ദേഹത്തെ മഹാനാക്കി മാറ്റുന്നത്. അദ്ദേഹം കരുത്തുറ്റ ശാരീരികപുഷ്ടിയുള്ള ഒരു പ്രചാരകനായിരുന്നില്ല. കാതുകള്‍ക്ക് ആനന്ദം പകരുന്ന വാക്ചാതുരിയുള്ള ഒരു പ്രഭാഷകനുമായിരുന്നില്ല. എന്നാല് നിഷ്‌കളങ്കമായ പുഞ്ചിരിയും, മൃദുവായ വാക്കുകളും എല്ലാവര്‍ക്കും നല്‍കാനായി കീശയില് കൊണ്ടുനടക്കാറുള്ള ഇത്തിരി കല്‍ക്കണ്ടവും കൊണ്ട് അദ്ദേഹം ആയിരം ഹൃദയങ്ങള് കീഴടക്കി.\n1910 നവംബര് 10 നായിരുന്നു കൃഷ്ണറാവു മൊഹ്‌രീലിന്റെ ജനനം. കുട്ടിക്കാലത്ത് ഡോക്ടര്‍ജിയുമായി സമ്പര്‍ക്കം. നാഗ്പൂരിലെ ഹിസ്‌ലോപ് കോളേജില് പഠിക്കുന്ന കാലംതൊട്ടേ അദ്ദേഹം ഡോക്ടര്‍ജിയുടെ നിഴലായിരുന്നു. വിദ്യാര്‍ത്ഥി ബൈഠക്കുകളില് ഡോക്ടര്‍ജി ഇദ്ദേഹത്തേയും കൊണ്ടുപോകാറുണ്ട്. പഠനകാലത്ത് പാഠ്യേതര വിഷയങ്ങളില് സജീവ പങ്കാളിത്തം ഉണ്ടായിരുന്നു. നീല്‍സിറ്റി സ്‌കൂളില് സ്‌കൂള് ലീഡറായും പ്രവര്‍ത്തിച്ചിട്ടുണ്ട്. കോളേജില് ടീരശമഹ ഏമവേലൃശിഴ സംരംഭത്തിന്റെ ജനറല് സെക്രട്ടറി ആയിരുന്നു. ഈ സാമൂഹ്യബോധവും സാമൂഹിക ജീവനശൈലിയും കണ്ടിട്ടാവും ഡോക്ടര്‍ജി അദ്ദേഹത്തില് കണ്ണുവെച്ചത്. അങ്ങനെയല്ലെങ്കില് തന്നെയും, തന്റെ സഹജമായ ശുദ്ധസാത്വിക സ്‌നേഹം ഡോക്ടര്‍ജി അദ്ദേഹത്തിന് നല്‍കിയിരുന്നു. ഒരു ബൈഠക്കില് വിവാഹം കഴിക്കുന്നത് സംബന്ധിച്ച് ചര്‍ച്ച നടന്നപ്പോള്, വിവാഹം കഴിക്കേണ്ട ആവശ്യമില്ല എന്ന് അഭിപ്രായമുള്ളവര് കൈ ഉയര്‍ത്താന് പറഞ്ഞപ്പോള്, കൃഷ്ണറാവു മാത്രമായിരുന്നു കൈ ഉയര്‍ത്തിയത് എന്നത് ഡോക്ടര്‍ജി ശ്രദ്ധിച്ചുകാണും. എന്തായാലും സ്വയംസേവക ഹൃദയത്തിലുണ്ടാവേണ്ട ദാസമാരുതീഭാവത്തിന്റെ മൂര്‍ത്തീരൂപമായി മാറാന് കൃഷ്ണറാവുവിനെ ഡോക്ടര്‍ജി പ്രാപ്തനാക്കി.\nകൃഷ്ണറാവുജി ഡോക്ടര്‍ജിക്ക് കൊടുത്ത വാക്കുപാലിച്ചു. അദ്ദേഹം വിവാഹം കഴിച്ചില്ല. പ്രചാരകനായി. ഏതു വര്‍ഷമാണ് പ്രചാരകനായതെന്നു ചോദിച്ചാല് രേഖയില്ല. തിഥിയില്ല. പക്ഷെ, മരണം വരെ അദ്ദേഹം പ്രചാരകനായിരുന്നു. പ്രചാരകനായിരിക്കെ യഥാതഥമായ ഒരു ചുമതലയിലൂടെയും കൃഷ്ണറാവു കയറിയിറങ്ങിയിട്ടില്ല. പക്ഷെ, സംഘത്തിലെ എല്ലാ ചുമതലകളുടെയും ചുമതലക്കാരുടെയും ചുമതല ഇല്ലാത്തവരുടെയും സേവകനായി കൃഷ്ണറാവു എന്നും ഉണ്ടായിരുന്നു. പ്രചാരകനായി നാഗ്പൂരിന് പുറത്ത് ചുമതലകളില് നിയുക്തനായി അദ്ദേഹം പ്രവര്‍ത്തിച്ചിട്ടില്ല. സംഘ വളര്‍ച്ചയുടെ കാലത്ത് നാഗ്പൂരിലെ വ്യവസ്ഥാഭാരം താങ്ങി നിര്‍ത്തിയ ഒരു സുപ്രധാന തൂണായിരുന്നു കൃഷ്ണറാവു. വെറും തൂണല്ല കരിങ്കല് തൂണുതന്നെ എന്നു പറയണം. ആദ്യത്തെ ബൈഠക് മുതല് ആദ്യത്തെ ഘോഷ് വാദ്യം വാങ്ങുന്നതുവരെ സംഘ വളര്‍ച്ചയില് കൃഷ്ണറാവുവിന്റെ പങ്കുണ്ടായിരുന്നു.\nഡോക്ടര്‍ജിയുടെ ദേഹത്യാഗസമയത്ത് കൂടെ ഉണ്ടായിരുന്ന മൂന്നു പേരിലൊരാളായിരുന്നെന്ന് നേരത്തെ പറഞ്ഞുവല്ലോ (മറ്റു രണ്ട് പേര്; യാദവ് റാവുജി, ഗുരുജി). ഇനിയങ്ങോട്ട് ഗുരുജിയുടെയും കാര്യാലയത്തിന്റെയും വ്യവസ്ഥകള് ഇതുവരെ ചെയ്തതുപോലെ തന്നെ ചെയ്യണമെന്ന് ഡോക്ടര്‍ജി അദ്ദേഹത്തോട് പറഞ്ഞിരുന്നു. അവര് തമ്മിലുള്ള ഹൃദയച്ചേര്‍ച്ചയുടെ ആഴം പറയുന്ന മറ്റൊരു മനോഹരമായ വസ്തുത കൂടിയുണ്ട്. ഡോക്ടര്‍ജി ഗുരുജിയെ സര്‍കാര്യവാഹാക്കുന്ന കാര്യം ആദ്യമായി ഉള്ളുതുറന്ന് സംസാരിച്ചത് കൃഷ്ണറാവുവിനോടാണ്. ഗുരുജിയാണ് തന്റെ പിന്‍ഗാമിയെന്ന് ചര്‍ച്ച ചെയ്ത മൂന്നു പേരിലൊരാളും ഇദ്ദേഹമാണ്. ഡോക്ടര്‍ജിയുടെ കാലശേഷം ഗുരുജിയുടെ വ്യവസ്ഥകളില് മുഴുകി ജീവിക്കാനുള്ള ഉള്‍ക്കാഴ്ച കൃഷ്ണറാവുവിന് കിട്ടിയത് ഇത്തരം സംഭാഷണങ്ങളിലൂടെയാവാം. ഗുരുജിയുടെ യാത്രാവേളയില് ഏകാകിയായി ജീവിക്കുന്ന അദ്ദേഹത്തിന്റെ അമ്മ ലക്ഷ്മീതായിയുടെയും വ്യവസ്ഥകള് ഒരുക്കുന്നതിലും കൃഷ്ണറാവു ഒരിക്കലും വീഴ്ച വരുത്തിയിട്ടില്ല. ഈ പതിവു തന്നെ ദേവറസ്ജിയുടെ കാലത്തും അദ്ദേഹം തുടര്‍ന്നു. യാന്ത്രികമായ സേവാഭാവത്തോടെയല്ല മാന്ത്രികമായ താദാത്മ്യഭാവത്തോടെയാണ് അദ്ദേഹമിത് ചെയ്തതെന്നതിനും തെളിവുകളുണ്ട്. പൂജനീയ ഗുരുജിയുടെ മരണശേഷം കൃഷ്ണറാവു എഴുതിയ സ്മരണാഞ്ജലിക്കുറിപ്പു വായിച്ചാല് ഇക്കാര്യം മനസ്സിലാവും. ‘ശ്രീ ഗുരുജിയുടെ നിര്‍വാണശേഷം, അദ്ദേഹം ഏതോ യാത്ര പോയിരിക്കുകയാണെന്നു തോന്നുമാറ് എല്ലാം വേണ്ടപോലെ നടന്നുവരുന്നു.’ ‘സംഘത്തിന്റെ തേജസ്സുറ്റ പരമ്പര’ എന്ന തലക്കെട്ടില് എഴുതിയ ഓര്‍മ്മക്കുറിപ്പിലെ അവസാന വാചകങ്ങളാണിത്. ഗുരുജിയുടെ ശ്രദ്ധാഞ്ജലിയും സര്‍സംഘചാലക പരമ്പരയുമാണ് വിഷയം. ഇതില് അദ്ദേഹത്തിന്റെ സംഘദര്‍ശനം ഉള്ളടങ്ങിയിട്ടുണ്ട്. ഒരു പൂജനീയ സര്‍സംഘചാലകന്റെ കാലശേഷം മറ്റൊരാള് വരും, പക്ഷെ, വിടവ് അനുഭവപ്പെടാത്ത മട്ടില് സംഘം മുന്നോട്ടു പോവും. ഈ ഭാവത്തിലാണ് അദ്ദേഹം കണ്‍മുന്നില് കണ്ട മൂന്നു സര്‍സംഘചാലകന്മാരെയും അവരുടെ കുടുംബത്തെയും സേവിച്ചുകൊണ്ടിരുന്നത്.\nക്ഷുഭിതപിതാവിനെ തണുപ്പിച്ച മൊഹറീര്\nകൃഷ്ണറാവുവിന്റെ കര്‍മ്മചാരിതാര്‍ത്ഥ്യത്തിനുള്ള മകുടോദാഹരണമാണ് ഠേംഗ്ഡിജി പ്രചാരകനായ സംഭവം. ഠേംഗ്ഡ്ജി പ്രചാരകനാവുന്ന വിവരമറിഞ്ഞ് ക്ഷുഭിതനായ അദ്ദേഹത്തിന്റെ പിതാവ് ബാപ്പുറാവു ഗുരുജിക്ക് കമ്പിയടിച്ചു. ടലിറ ഗൃശവെിമ ങീവമൃശഹ ശാാലറശമലേഹ്യ എന്നായിരുന്നു കമ്പിസന്ദേശം. കാര്യത്തിന്റെ ഗൗരവം ഊഹിച്ചെടുത്ത ഗുരുജി, കൃഷ്ണറാവുവിനോട് ആര്‍വിയില് ചെന്ന് അദ്ദേഹത്തോട് സംസാരിക്കാന് പറഞ്ഞു. പക്ഷെ, താങ്കളുടെ സംസാരത്തിലെ അബദ്ധം കൊണ്ട് എനിക്കൊരു പ്രചാരകനെ നഷ്ടപ്പെടാന് പാടില്ലെന്നു മുന്നറിയിപ്പും കൊടുത്തു. ഠേംഗ്ഡ്ജിയുടെ പിതാവ് കൃഷ്ണറാവുവിന്റെ ബന്ധുകൂടിയായിരുന്നു. മകന് നഷ്ടപ്പെടാതിരിക്കാനുള്ള പിതാവിന്റെ ക്ഷോഭം ഒരു വശത്തും പ്രചാരകനാവാനുള്ള മകന്റെ മോഹം മറുവശത്തും. പ്രചാരകനെ നഷ്ടപ്പെടാന് പാടില്ലെന്ന പൂജനീയ സര്‍സംഘചാലകന്റെ ആജ്ഞ തലയ്ക്കുമുകളിലും. കൃഷ്ണറാവുവിന്റെ കര്‍മ്മകുശലതയും സമ്പര്‍ക്കശൈലിയും നയതന്ത്രബുദ്ധിയും എല്ലാത്തിലുമുപരി സംഘബോധവും വെളിവാക്കിയ ദൗത്യമായിരുന്നു ഇത്. ആര്‍വിയിലെത്തി നേരെ അവിടുത്തെ സംഘചാലകനായ ദേശ്പാണ്‌ഡെജിയുടെ വീട്ടില്‍പോയി വിവരം ധരിപ്പിച്ചു. രണ്ടു മൂന്നു സ്വയംസേവകരെയും കൂട്ടി ഠേംഗ്ഡ്ജിയുടെ വീട്ടില്‍പോയി. ബാപ്പുറാവുവിന്റെ കോപത്തെക്കുറിച്ച് നന്നായറിയാവുന്നതിനാല് കൂടെ വന്ന സ്വയംസേവകരെ പുറത്തുനിര്‍ത്തി കൃഷ്ണറാവു ഒറ്റയ്ക്ക് പുലിമടയില് കയറി. അദ്ദേഹത്തെ കണ്ടമാത്രയില് കുശലാന്വേഷണത്തിനൊന്നും മുതിരാതെ ബാപ്പുറാവു ഗര്‍ജ്ജിച്ചു. ഒന്നും തിരിച്ചു പറയാന് സമ്മതിക്കാതെ ഒരു മണിക്കൂര് നീണ്ട ശകാരവര്‍ഷം. ബാപ്പുറാവുവിന്റെ വികാരം മനസ്സിലാക്കി ഒരക്ഷരം മിണ്ടാതെ കൃഷ്ണറാവു എല്ലാം കേട്ടു നിന്നു. ശാസിക്കുന്നതിനിടയില്, “താന് വളര്‍ന്നു വലുതായി വലിയ ആളായി എന്ന് ദത്തോപന്തിന് തോന്നിത്തുടങ്ങിയെന്നും, അവനെ പ്രചാരകനാവാന് സമ്മതിക്കില്ലെന്നും, ഒരുപക്ഷെ അവന് തന്നെ ധിക്കരിച്ചുകൊണ്ട് പ്രചാരകായേക്കുമെന്നും” ബാപ്പുറാവു പറഞ്ഞിരുന്നു. ആകെ ആശയക്കുഴപ്പത്തിലായിപ്പോയ കൃഷ്ണറാവു അവസാനം പറഞ്ഞ വാചകത്തില് പിടിച്ചു കയറി.\nഠേംഗ്ഡ്ജിയുടെ പിതാവ് ബാപ്പുറാവുജി\nഅദ്ദേഹം പറഞ്ഞു: ബാപ്പുറാവു, താങ്കള് സമ്മതിച്ചില്ലെങ്കിലും അവന് പ്രചാരകായിപോകുമെന്ന് ഉറപ്പായ സ്ഥിതിക്ക് നമ്മള് ഇനി എന്തു ചെയ്യും? ദത്തോപന്ത് വിദ്യാസമ്പന്നനും ബുദ്ധിമാനുമാണ്. നമ്മള് പറഞ്ഞാല് അനുസരിക്കുകയുമില്ല. എങ്കില് പിന്നെ അയാളെ അനുഗ്രഹിക്കുന്നതല്ലേ ഉചിതം? ഈ ചോദ്യത്തോടെ ബാപ്പുറാവു തണുത്തു തുടങ്ങി. ആ തണുത്ത ഇടവേളയില് കൃഷ്ണറാവു വീണ്ടും സംസാരിക്കാന് തുടങ്ങി. കോപം തണുത്ത സമയത്ത് കൃഷ്ണറാവു ബാപ്പുറാവുവിന്റെ ദൗര്‍ബ്ബല്യത്തെ ഉണര്‍ത്തി. അദ്ദേഹം പറഞ്ഞു: പിതൃതുല്യനായ താങ്കളോട് ഞാന് കൂടുതല് സംസാരിക്കുന്നത് അവിവേകമാണ്. എങ്കിലും ചോദിക്കട്ടെ. ബാപ്പുറാവു, താങ്കള് ദത്തഭഗവാന്റെ ഭക്തനല്ലേ, ഇത്രയും ബുദ്ധിമാനായ മകനെ താങ്കള്‍ക്ക് ദത്തഭഗവാന് നല്‍കിയതല്ലേ, അതുകൊണ്ടല്ലേ അവന് ദത്താത്രേയ എന്ന് പേരിട്ടത്? അവന്റെ ബുദ്ധിയും സാമര്‍ത്ഥ്യവും ലോകം അറിയണ്ടേ? അവനെ ഈ നാലു ചുമരുകള്‍ക്കുള്ളില് തളച്ചിടുന്നത് ഭഗവാനെ നിന്ദിക്കുന്നതിന് തുല്യമല്ലേ? താങ്കള് എന്തിനീ പാപം ചെയ്യണം? ഈയൊരൊറ്റ ചോദ്യത്തോടെ പിതാവിന്റെ ഭൗതികമോഹമറ്റ് ബാപ്പുറാവുവിന്റെ ആത്മീയദാഹമുണര്‍ന്നു. ബാപ്പുറാവു തണുത്തു. ഇനിയെങ്ങോട്ടാണ് യാത്രയെന്ന് ചോദിച്ചു. “എന്തായാലും താങ്കളുടെ പിടിയില് നിന്നും രക്ഷപ്പെട്ടല്ലോ. ഇനി ദേശ്പാണ്ഡെജിയുടെ വീട്ടില് ചെന്ന് സമാധാനമായി ഊണു കഴിക്കണമെന്ന് ” പറഞ്ഞു. ബാപ്പുറാവു വിട്ടില്ല. ദേശ്പാണ്ഡെജി അടക്കം എല്ലാവരെയും ക്ഷണിച്ച് സ്വന്തം വീട്ടില് ഊണു കഴിപ്പിച്ചു. കൃഷ്ണറാവു നാഗ്പൂരിലെത്തി ഗുരുജിയെ വിവരം ധരിപ്പിച്ചു. പത്തു പതിനഞ്ചു ദിവസം കഴിഞ്ഞപ്പോള് ബാപ്പുറാവു നാഗ്പൂരില് വന്ന് ഗുരുജിയെ കണ്ട് മകനെ സംഘത്തിന് സമര്‍പ്പിച്ചു. ഠേംഗ്ഡ്ജി പ്രചാരകനായി യാത്രയാരംഭിച്ചു. കൃഷ്ണറാവു പഴയപോലെ കാര്യാലയ വ്യവസ്ഥയില് മുഴുകി മുന്നോട്ടുപോയി.\nപൂജനീയ സര്‍സംഘചാലകന്മാരുടെയും മാനനീയ സര്‍കാര്യവാഹുമാരുടെയും കത്തുകള് എഴുതിക്കൊണ്ടിരുന്നത് കൃഷ്ണറാവു മൊഹരീല് ആയിരുന്നു. ഭയ്യാജി ദാണി സര്‍കാര്യവാഹായിരുന്നപ്പോള് ഈ ജോലിയുടെ മുഖ്യപങ്കും നിറവേറ്റിയത് കൃഷ്ണറാവുവാണ്. ഡോക്ടര്‍ജിയുടെ കത്തുകളില് പലതും ശേഖരിച്ചതും പകര്‍ത്തി എഴുതിയതും ഇദ്ദേഹമാണ്. കാര്‍ബണ് കടലാസ്‌പോലും ഉപയോഗിക്കാതെയാണ് ഇദ്ദേഹം പകര്‍പ്പുകള് തയ്യാറാക്കുക. സൈക്ലോസ്റ്റാറ്റും ഫോട്ടോസ്റ്റാറ്റും ഇല്ലാത്ത കാലത്ത്, കാര്‍ബണ് കടലാസുപോലും ഉപയോഗിക്കാതെ ഗുരുജിയെപ്പോലുള്ളവരുടെ പതിനായിരക്കണക്കിന് വരുന്ന കത്തുകള് പകര്‍ത്തി എഴുതിയ വ്യക്തിയെക്കുറിച്ച് ഇരുന്നു ചിന്തിച്ചു പഠിക്കേണ്ടതു തന്നെയല്ലേ. കാര്യാലയപ്രമുഖിന്റെ ചുമതലയെന്ന നിലയ്ക്കല്ലാതെ ഒരു ചരിത്രകാരന്റെ ദീര്‍ഘദര്‍ശിത്വത്തോടെയാണ് കൃഷ്ണറാവു ഈ കൃത്യം നിര്‍വഹിച്ചത്. ഇന്ന് സംഘത്തിന് കത്തുകളുടെയും കടലാസുകളുടെയും ചിത്രങ്ങളുടെയും ഔപചാരിക ശേഖരണകേന്ദ്രം തന്നെയുണ്ട്. ഈ സമ്പ്രദായം സംഘത്തില് ആരംഭിച്ചതും നിലനിര്‍ത്തിയതും കൃഷ്ണറാവുവാണ്. ഗുരുജിയുടെയും ദേവറസ്ജിയുടെയും ചിത്രങ്ങളും വാര്‍ത്തകളും കുറിപ്പുകളും പ്രഭാഷണങ്ങളും എവിടെ കണ്ടാലും സ്വന്തം കൈകളാല് വെട്ടിയെടുത്ത് ഒട്ടിച്ചു കാത്തു സൂക്ഷിച്ച ആ പ്രചാരകന്റെ ചരിത്രബോധത്തിനും കര്‍ത്തവ്യബോധത്തിനും നമ്മള് കടപ്പെട്ടിരിക്കുന്നു. ഗുരുജി സാഹിത്യസര്‍വസ്വ രചനാ സമയത്ത് ഈ രേഖകള് എത്രമാത്രം ഉപകാരപ്രദമായിരുന്നുവെന്നത് അവര്‍ണ്ണനീയ വസ്തുതയാണെന്നാണ് ഹരിയേട്ടന് പറഞ്ഞത്.\nഇത്തരത്തിലുളള പ്രവര്‍ത്തനങ്ങള്‍ക്കു പുറമെ, കേന്ദ്രകാര്യാലയത്തിലെ മുഴുവന് വ്യവസ്ഥകളും മുതിര്‍ന്ന അധികാരിമാരുടെ വ്യവസ്ഥകളും പൂജനീയ സര്‍സംഘചാലകന്റെ വീട്ടിലെ വ്യവസ്ഥകളും കൃഷ്ണറാവു കുറ്റമറ്റ രീതിയില് നിര്‍വ്വഹിച്ചുപോന്നു. ഇതൊന്നും പോരാഞ്ഞിട്ട് നാഗ്പൂരിലെ സംഘ കുടുംബങ്ങളിലെ സുഖദുഃഖ സന്ദര്‍ഭങ്ങളിലും കൃഷ്ണറാവുവിന്റെ സാന്നിധ്യം ഉണ്ടായിരുന്നു. എല്ലാ ചടങ്ങുകളിലും പങ്കെടുക്കുമായിരുന്നു. ഇതിനൊക്കെ സമയം എങ്ങനെ ഉണ്ടാക്കുന്നുവെന്നതായിരുന്നു അത്ഭുതം. നാഗ്പൂര് കാര്യാലയത്തിലും നാഗ്പൂരിലെ സംഘകുടുംബങ്ങളിലും മാത്രമല്ല, നാഗ്പൂരില് കേന്ദ്രകാര്യാലയത്തില് ഏതാവശ്യത്തിനും എവിടെ നിന്നെത്തുന്നവര്‍ക്കും കൃഷ്ണറാവു മൊഹരീല് ഒരാശ്രയമായിരുന്നു. കേന്ദ്രകാര്യാലയത്തിന്റെ പ്രമുഖ് എന്ന അധികാരഭാവത്തോടെയല്ല, ശുദ്ധസാത്വിക സ്‌നേഹം ആധാരമാക്കി പ്രവര്‍ത്തിക്കുന്ന സംഘടനയുടെ കേന്ദ്ര കാര്യാലയത്തില് താമസിക്കുന്ന സേവകന് എന്ന നിലയിലായിരുന്നു കാര്യാലയത്തില് എത്തുന്നവരോടുള്ള കൃഷ്ണറാവുവിന്റെ പെരുമാറ്റം. അവിടെ എത്തുന്നവര്‍ക്ക് സംഘത്തിലും നാഗ്പൂരിലും അന്യഥാബോധം അനുഭവപ്പെടാത്ത തരത്തില് അവരെ സ്‌നേഹിക്കാനും സഹായിക്കാനും വേണ്ടിവന്നാല് പരിചരിക്കാനും കൃഷ്ണറാവു മൊഹരീല് നേരിട്ടു പ്രത്യക്ഷപ്പെടാറുണ്ടായിരുന്നു. റെയില്‍വേ സ്റ്റേഷനില് അന്യദേശത്തു നിന്ന് ആരെങ്കിലും വരുമ്പോള്, കൃഷ്ണറാവുവും സ്വയം അവരെ സ്വീകരിക്കാന് ചെന്നെത്താറുണ്ടായിരുന്നു. സംഘപ്രവര്‍ത്തനത്തിന്റെ ഊര്‍ജ്ജം പ്രസരിക്കുന്നത് കാര്യാലയത്തില് നിന്നല്ല, ശാഖകളില് നിന്നാണ്. എന്നാല് സംഘവ്യവസ്ഥയുടെയും സേവാഭാവത്തിന്റെയും ആദ്യകിരണങ്ങള് പ്രസരിച്ചു തുടങ്ങിയത് നാഗ്പൂര് കാര്യാലയത്തില് നിന്നായിരുന്നു. കൃഷ്ണറാവു അത് അവസാനം വരെ കാത്തുസൂക്ഷിച്ചു.\nഈ പെരുമാറ്റം കൊണ്ടുതന്നെ നാഗ്പൂര് കാര്യാലയത്തില് താമസിച്ചിരുന്ന കൃഷ്ണറാവുവിന്റെ പേര് മഹാരാഷ്ട്രയിലെ എല്ലാ ഭാഗത്തുമുളള പ്രചാരകന്മാര്‍ക്കും സ്വയംസേവകര്‍ക്കും സുപരിചിതമായി. ഒരു തവണ നാഗ്പൂരില് പോയാല് കൃഷ്ണറാവുവിന്റെ സ്‌നേഹം അനുഭവിക്കാതെ മടങ്ങിവരുക സാധ്യമല്ല. മടങ്ങിവന്നതിനുശേഷം അദ്ദേഹം പകര്‍ന്നു നല്‍കിയ സ്‌നേഹത്തെക്കുറിച്ച് മറ്റുളളവരോട് പറയാതിരിക്കാനും പറ്റില്ല. ഇത്തരത്തില് കൃഷ്ണറാവുവിനെക്കുറിച്ച് കേട്ടുകേട്ട് അദ്ദേഹത്തെ കാണാനാഗ്രഹിച്ച രാംഭാവു ബോംഡാളെ എന്ന പ്രചാരകന് അദ്ദേഹത്തിന്റെ അനുഭവം വിവരിച്ചിട്ടുണ്ട്. ഇദ്ദേഹവും കാര്യാലയ പ്രമുഖിന്റെ ചുമതല വഹിച്ച പ്രചാരകനാണ്. പ്രചാരകായി നാലഞ്ചുവര്‍ഷം കഴിഞ്ഞിട്ടാണ് അദ്ദേഹം നാഗ്പൂരില് പോവുന്നത്. അതിനുമുമ്പ്തന്നെ കൃഷ്ണറാവുവിനെ കുറിച്ച് കേട്ടിട്ടുണ്ട്. 1944 ല് ഇദ്ദേഹം സിന്ദില് പ്രചാരകനായിരിക്കുമ്പോള് കൈയൊടിഞ്ഞ ഒരു സ്വയം സേവകനെ ചികിത്സിക്കാനായി നാഗ്പൂരില് കൊണ്ടുവന്നു. റെയില്‍വേ സ്റ്റേഷനില് വണ്ടിയിറങ്ങിയപ്പോള് എല്ലാ വ്യവസ്ഥകളും തയ്യാറാക്കി കൃഷ്ണറാവു മൊഹരീല് അവരെയും കാത്തിരിക്കുന്നുണ്ടായിരുന്നു. റെയില്‍വേ സ്റ്റേഷന് മുതല് ആശുപത്രി വരെ കൃഷ്ണറാവുവും അവരുടെ എല്ലാ കാര്യത്തിലും സ്വയം ശ്രദ്ധിച്ചു, ഇടപെട്ടു. കാര്യാലയ പ്രമുഖനായിട്ടല്ല സേവനസന്നദ്ധനായ സ്വയംസേവകനായിട്ടായിരുന്നു പെരുമാറ്റം.\nസമാനമായ അനുഭവം ഒട്ടനവധി പേര്‍ക്ക് പറയാനുണ്ട്. ഒരിക്കല് ഖാന്‍ഗാവില് നിന്നും ഒരു സ്വയംസേവകനെയും കൊണ്ട് ചികിത്സാര്‍ത്ഥം ഒരു കാര്യകര്‍ത്താവ് നാഗ്പൂരില് എത്തി. ആശുപത്രിയില് പോയി. ആശുപത്രിയില് പ്രതീക്ഷിച്ചതിലും കൂടുതല് തിരക്കായതു കാരണം, കൂടെ വന്ന കാര്യകര്‍ത്താവ് ടോക്കണെടുത്ത് രോഗിയെ വരിയില് ഇരുത്തി തന്റെ ദിനചര്യകള് ചെയ്യാനായി കാര്യാലയത്തില് എത്തി. അദ്ദേഹത്തെ കണ്ടപ്പോള് എന്താണ് ഉടനെ തിരിച്ചുവന്നതെന്ന് കൃഷ്ണറാവു ചോദിച്ചു. അയാള് വിവരം ധരിപ്പിച്ചു. കൃഷ്ണറാവു ഒന്നും പറയാതെ നിന്നു. കാര്യകര്‍ത്താവ് കുളിച്ചു തയ്യാറായി ആശുപത്രിയില് എത്തിയപ്പോള്, തന്റെ കൂടെ വന്ന സ്വയംസേവകന് എല്ലാ പരിശോധനകളും കഴിഞ്ഞ് കൃഷ്ണറാവുവിനോടൊപ്പം ആശുപത്രിയില് കളിതമാശ പറഞ്ഞു നില്‍ക്കുകയായിരുന്നു. ആശുപത്രിയില് ചെന്ന് ഖാന്‍ഗാവില് നിന്നു വന്ന ആരെങ്കിലുമുണ്ടോ എന്ന് ഉറക്കെ വിളിച്ച് ചോദിച്ച് രോഗിയെ കണ്ടെത്തി സേവിച്ച കൃഷ്ണറാവു മൊഹരീലിന്റെ മനസ്സിന്റെ ആര്‍ദ്രത ഇന്ന് സംഘത്തില് സര്‍വസാധാരണമെങ്കിലും ഡോക്ടര്‍ജിയെ കാണാത്തവര്‍ക്കെങ്കിലും അക്കാലത്ത് സങ്കല്പത്തിനും അതീതമായിരുന്നു. ഈയൊരൊറ്റ സംഭവം വാര്‍ധയിലെ ശാഖകളില് സംഘകാര്യകര്‍ത്താക്കളുടെ ഹൃദയനൈര്‍മല്യത്തിന്റെ ഉത്തമോദാഹരണം ചൊരിയുന്ന കഥയായി ഇന്നും പ്രചലിതമാണ്. നോക്കുക, പ്രചാരകനായിരിക്കെ ഫീല്‍ഡില് ഇറങ്ങാതെ തന്നെ കാര്യാലയത്തില് ഇരുന്നുകൊണ്ട് സ്‌നേഹം പ്രചരിപ്പിക്കുന്ന അത്ഭുത കാഴ്ചയല്ലേ ഇത്! നിങ്ങളുടെ ഹൃദയത്തില് ശുദ്ധിയുണ്ടെങ്കില് നിങ്ങള് ഗുഹകളിലിരുന്നാല് മതി അവിടെ നിന്ന് വെളിച്ചം പുറത്തേക്കു പോകുമെന്നും ലോകം അങ്ങോട്ടുവരുമെന്നും’ വിവേകാനന്ദ സ്വാമികള് പറഞ്ഞതിന്റെ സാരസര്‍വസ്വമാണിവിടെ വ്യക്തമാവുന്നത്.\nകാര്യാലയ വ്യവസ്ഥയും മറ്റും വിജയകരമായി നിര്‍വഹിക്കാന് അദ്ദേഹത്തിന് സാധിച്ചത് സ്വയം വ്യവസ്ഥാപിതമായ ഒരു ജീവിതം നയിച്ചതുകൊണ്ടാണ്. പ്രചാരകനെന്ന നിലയിലും വ്യക്തി എന്ന നിലയിലും അദ്ദേഹം സ്വന്തം കാര്യങ്ങള് ചെയ്തിരുന്നത് രാത്രി 11 മണിക്കു ശേഷമായിരുന്നു. പകല് മുഴവന് ഓടിനടന്ന് കാര്യാലയവ്യവസ്ഥയും സംഘാനുബന്ധകാര്യങ്ങളും ശാഖയടക്കമുള്ള സംഘകാര്യങ്ങളും അദ്ദേഹം പൂര്‍ത്തിയാക്കും. രാത്രി അധികാരിമാരും സഹപ്രവര്‍ത്തകരും ഉറങ്ങിക്കഴിഞ്ഞാല് 11 മണി മുതല് തന്റെ കാര്യങ്ങള് ചെയ്തുതീര്‍ക്കും. ഡയറി എഴുത്ത്, വായന, അലക്ക് ഇതൊക്കെ ആ സമയത്താണ്. അതു കഴിഞ്ഞ് കാര്യാലയത്തിന്റെ ചുറ്റും നടന്ന് മനസ്സിനെ സ്വസ്ഥവും സുരക്ഷിതവുമാക്കിയിട്ടേ അദ്ദേഹം ഉറങ്ങാറുള്ളൂ. കാര്യാലയത്തില് എത്തുന്ന ഒരു വ്യക്തിപോലും പായും പുതപ്പും ഇല്ലാതെ ഉറങ്ങുന്ന സാഹചര്യം അന്നുമിന്നും സംഘത്തിന്റെ ഒരു കാര്യാലയത്തിലും ഇല്ല. ഇതിന്റെ തുടക്കക്കാരനും കൃഷ്ണറാവു തന്നെ.\nഇന്നത്തെ ഭാഷയില് ഈ ഉത്തരവാദിത്തങ്ങള് മുഴുവനും നിറവേറ്റുമ്പോഴും കൃഷ്ണറാവു അക്ഷോഭ്യനും അതിതുഷ്ടനുമായിരുന്നു. സംഘസംസ്ഥാപനകാലം മുതല് സംഘസ്ഥാപകന്റെ നിഴലായി തുടങ്ങി, മരണം വരെ പ്രചാരകനായിരുന്ന ഒരു വ്യക്തിക്ക് ജീവിതകാലം മുഴുവനും കാര്യാലയപ്രമുഖിന്റെ ചുമതല നിര്‍വ്വഹിക്കാന് ഒരു മനസ്സങ്കോചവുമില്ലായിരുന്നു. ഈ പ്രവര്‍ത്തനം എന്നെ ഡോക്ടര്‍ജി ഏല്‍പിച്ചതാണ് എന്നാണദ്ദേഹം പറയാറുണ്ടായിരുന്നത്. “എന്റെ കൂടെ നിന്നതുപോലെ ഗുരുജിയുടെ കൂടെയും ഉണ്ടാവുക, അദ്ദേഹത്തെ പരിചരിക്കുക, കാര്യാലയം നോക്കുകഇതായിരുന്നു കൃഷ്ണറാവുവിനുളള ഡോക്ടര്‍ജിയുടെ അന്തിമനിര്‍ദ്ദേശം. ഡോക്ടര്‍ജിയുടെ പ്രകൃതംകൊണ്ട് ഈ വാക്കുകള്‍ക്ക് ഒരു അഭിലാഷസ്വരമായിരുന്നെങ്കിലും കൃഷ്ണറാവുവിന്റെ പ്രകൃതം കൊണ്ട്, ഒരു ആജ്ഞാസ്വരമായാണ് അദ്ദേഹമിതു കേട്ടതും, പാലിച്ചതും. മരണം വരെ ഇതില് അദ്ദേഹം വീഴ്ച വരുത്തിയില്ല.\nഒരു പ്രചാരകനെന്ന നിലയില് നാഗ്പൂരിന് പുറത്ത് സംഘസംവ്യാപനത്തിന്റെ വിജയപതാകയുമായി യാത്ര ചെയ്യാന് അദ്ദേഹത്തിന്റെ ഹൃദയം കൊതിച്ചിരുന്നില്ല. കാര്യാലയത്തിലെ കാര്യവും സര്‍സംഘചാലകന്റെ ശുശ്രൂഷയും സംഘകാര്യമെന്ന നിലയില്, ശാഖാപ്രവര്‍ത്തനത്തിനു നല്‍കുന്ന അതേ ഭക്തിയോടെയും പവിത്രതയോടെയും അദ്ദേഹം നിര്‍വഹിച്ചു. ഇടക്കാലത്ത്, അദ്ദേഹത്തിന് ചില ശാഖകള് ഏല്‍പിച്ചു നല്‍കി യാത്ര ചെയ്യാന് നിശ്ചയിച്ചിരുന്നു. അങ്ങനെ 1947 അവസാനത്തോടെ അദ്ദേഹം കുറച്ചു കാലത്തേക്ക് നാഗ്പൂരിന് പുറത്ത് ശാഖായാത്രകള് ചെയ്തു തുടങ്ങി. അദ്ദേഹം പ്രവാസം തുടങ്ങി മാസങ്ങള്‍ക്കകം 1948 ല് സംഘം നിരോധിക്കപ്പെട്ടു. അദ്ദേഹം യാത്രയും നിര്‍ത്തി. പിന്നീട് ഇതേക്കുറിച്ച് ചര്‍ച്ച നടക്കുമ്പോള് അദ്ദേഹം തന്നെ ഉപദ്രവകരമല്ലാത്ത ആത്മപരിഹാസമാക്കി അതിനെ അവതരിപ്പിക്കാറുണ്ട്. “ഞാന് യാത്ര തുടങ്ങിയതോടെ സംഘം നിരോധിക്കപ്പെട്ടു, പിരിച്ചു വിടേണ്ടിയും വന്നുവെന്ന് പറഞ്ഞു എല്ലാവരോടുമൊത്ത് പൊട്ടിച്ചിരിക്കും. ഇതായിരുന്നു കൃഷ്ണറാവുവിന്റെ ഭാവം. ഏതു കാര്യവും ചെയ്യണമെന്ന് പറഞ്ഞാല് അതിനു പറ്റിയ ഒരാള് കൃഷ്ണറാവുവാണെന്ന് ഗുരുജി അദ്ദേഹത്തെ പ്രശംസിച്ചിട്ടുണ്ട്. എന്തെങ്കിലും പണി മുന്നില് വെറുതെ കണ്ടാല് കൃഷ്ണറാവു അതെടുത്ത് കൃത്യമായി പൂര്‍ത്തിയാകാതെ വിശ്രമിക്കില്ല എന്നു ഗുരുജി പറയുമായിരുന്നു. ഈ പ്രശംസ ആലങ്കാരികമല്ല. കൃഷ്ണറാവു അതിനു പ്രാപ്തനല്ലാതെ ഗുരുജി അങ്ങനെ പറയില്ലല്ലോ. ഇക്കാര്യം പലതവണ ഗുരുജി നേരിട്ട് കണ്ടതായിരിക്കും.\n1925-ല് സംഘം തുടങ്ങിയതിനുശേഷം ശാഖ നിത്യകാര്യക്രമമായതില്‍പ്പിന്നെ അതിലെ ശാരീരിക കാര്യക്രമങ്ങള് നിജപ്പെടുത്തണമെന്ന് ചര്‍ച്ച നടന്നു. 1935 ല് ഡോക്ടര്‍ജി അതിനായി മൂന്നു പേരെ ചുമതലപ്പെടുത്തി. അതിലൊരാള് കൃഷ്ണറാവു മൊഹരീല് ആയിരുന്നു. (മറ്റു രണ്ടു പേര്; അപ്പാജി ജോഷി, ദാദാസാഹേബ് ദേവ്.) 1929 ല് ഡോക്ടര്‍ജിയെ പൂജനീയ സര്‍സംഘചാലകായി തെരഞ്ഞെടുത്ത ബൈഠക്കിലും 1939 ലെ സിന്ദി ബൈഠക്കിലും കൃഷ്ണറാവു ഉണ്ടായിരുന്നു. 1929 ല് ഡോക്ടര്‍ജി ഇളയമ്മയുടെ ചികിത്സാര്‍ത്ഥം ഇന്ദോറില് പോയി 40 ദിവസത്തോളം താമസിച്ചപ്പോള് നാഗ്പൂരിലെ കാര്യങ്ങള് നോക്കിയതും ഡോക്ടര്‍ജിക്ക് വിവരങ്ങള് കൈമാറിയതും കൃഷ്ണറാവുവും ദാദാജി പരമാര്‍ത്ഥുമായിരുന്നു.\nനാഗ്പൂരിലെ കേന്ദ്രകാര്യാലയത്തില് ഇരുന്നുകൊണ്ട് ഭാരതത്തില് മുഴുവന് വ്യാപരിച്ച വ്യക്തിത്വം. പുസ്ത കങ്ങളെഴുതാതെ, പ്രഭാഷണങ്ങള് ചെയ്യാതെ മാതൃകയായ നിരവധി വ്യക്തിത്വങ്ങള് സംഘത്തിലുണ്ട്. ഇവയൊന്നും ചെയ്തില്ലെന്നു മാത്രമല്ല നാഗ്പൂര് വിട്ട് സംഘകാര്യാര്‍ത്ഥം യാത്ര പോലും ചെയ്യാതെയാണ് അദ്ദേഹം തന്റെ ഖ്യാതിയുടെ സുഗന്ധം ഭാരതം മുഴുവന് പടര്‍ത്തിയത്. കര്‍ത്തവ്യ നിര്‍വഹണ ദൃഷ്ടിയില് എക്കാലത്തും കാര്യാലയപ്രമുഖന്മാര്‍ക്ക് ഒരു മാതൃകയാണദ്ദേഹം. അതിലുപരി മാതൃകാ സ്വയംസേവകനും പ്രചാരകനും കൂടിയാണദ്ദേഹം.\nഡോക്ടര്‍ജിയുടെ സഹചാരിയായി തുടങ്ങി ഗുരുജിയുടെ സഹകാരിയായി മാറി ദേവറസ്ജിയുടെ സഹവര്‍ത്തിയായി അവസാനിച്ച ആ ജീവിതം കര്‍മ്മയോഗത്തിന്റെ മറ്റൊരു തലത്തെ പ്രതിനിധാനം ചെയ്യുന്നു. സംഘത്തോട് താദാത്മ്യം പ്രാപിക്കാന് പരിശ്രമിക്കുന്ന എല്ലാ സ്വയംസേവകര്‍ക്കും ഉത്തമ മാതൃകയാണ് കൃഷ്ണറാവു മൊഹരീല്. സംഘത്തെ അനുസരിക്കാനും സംഘനിര്‍ദ്ദേശം അനുസരിക്കാനും സ്വയംസേവകര്‍ക്ക് സാധിക്കും. എന്നാല് ജീവിതാവസാനം വരെ ആ നിലയില് തുടരാനുള്ള കഠിനവ്രതം എങ്ങനെ പാലിക്കണമെന്നതിനുള്ള ഉദാഹരണമാണ് കൃഷ്ണറാവു മൊഹരീല്. സംഘം നിര്‍ദ്ദേശിക്കുന്ന കര്‍മ്മം ചെയ്യാന് ആര്‍ക്കും മടികാണില്ല. കൃഷ്ണറാവുവും അങ്ങനെയായിരുന്നു. കര്‍ത്തവ്യം അനുഷ്ഠിക്കാനാണ് ബുദ്ധിമുട്ട്. കര്‍മ്മവും കര്‍ത്തവ്യവും രണ്ടാണെന്ന് ഹരിയേട്ടന് ‘’ജ്യോതിര്‍ഗമയ’യില് വിശദീകരിച്ചിട്ടുണ്ട്. കര്‍മ്മം ഏറെക്കുറെ സന്ദര്‍ഭാനുബന്ധിതമാകയാല് അനുഷ്ഠിക്കാന് എളുപ്പമാണ്. സംഘത്തെ സംബന്ധിച്ച് കര്‍മ്മം വൈയക്തികമല്ല, സാമൂഹികമാണ്. അതുകൊണ്ട് അതനുഷ്ഠിക്കാന് കൂടുതല് എളുപ്പമാണ്. നമ്മളിലൊരാള് സംഘകാര്യമെന്ന കര്‍മ്മം നിര്‍ത്തിയാല് മറ്റൊരാള് അത് ഏറ്റെടുക്കും. എന്നാല് കര്‍ത്തവ്യബോധം അങ്ങനെയല്ല. തികച്ചും വൈയക്തികമാണ്. താനൊരാള് കര്‍ത്തവ്യബോധം നഷ്ടപ്പെടുത്തിയാല് അതു തനിക്കുതന്നെ നഷ്ടം. അവനവന്റെ അധ്യാത്മികമായ ഉയര്‍ച്ചക്കും വളര്‍ച്ചക്കും അത് തടസ്സമാകും. ഇങ്ങനെ ചിന്തിക്കുമ്പോള് സംഘം കര്‍മ്മയോഗികളെ മാത്രമല്ല സൃഷ്ടിക്കുന്നത് കര്‍ത്തവ്യയോഗികളെ” കൂടിയാണ്. ഇക്കൂട്ടത്തില് പ്രഥമഗണനീയനായ ഒരു കര്‍ത്തവ്യ യോഗിയാണ് കൃഷ്ണറാവു മൊഹരീല്.\nഒരു ജീവിതകാലം മുഴുക്കെ നാഗ്പൂരിലെ കേന്ദ്രകാര്യാലയത്തില് സംഘപ്രവര്‍ത്തനത്തിന്റെ ആത്മീയ ശുദ്ധി അതേപടി നിലനിര്‍ത്തിക്കൊണ്ട് അദ്ദേഹം കര്‍ത്തവ്യനിരതനായി. 1982 ഏപ്രില് 7-ാം തിയ്യതി 72-ാം വയസ്സില് അദ്ദേഹം ഇഹലോകം വെടിഞ്ഞു.


അസം കോലിയോളം വളരും, അതിനുള്ള ശേഷിയുണ്ട്; വ്യക്താമാക്കി മുന് പാക് താരം | foremer pakistan batsman talking on babar azam and kohli\nഅസം കോലിയോളം വളരും, അതിനുള്ള ശേഷിയുണ്ട്; വ്യക്താമാക്കി മുന് പാക് താരം\nKarachi, First Published 11, Jun 2020, 4:10 PM\nലോക ക്രിക്കറ്റില് കോലിയുടെ പിന്‍ഗാമിയാവാന് ശേഷിയുള്ള താരമെന്നാണ് ബാബറിനെ പല മുന് കളിക്കാരും വിശേഷിപ്പിക്കുന്നത്.\nകറാച്ചി: പാക് ക്രിക്കറ്റില് അധികവേഗത്തില് വളര്‍ന്നുവരുന്ന താരമാണ് ബാബര് അസം. പലരും ഇന്ത്യന് ക്യാപ്റ്റന് വിരാട് കോലിയോടാണ് താരത്തെ താരതമ്യം ചെയ്യുന്നത്. അടുത്തിടെ അസം പാകിസ്ഥാന് നിശ്ചിത ഓവര് ക്രിക്കറ്റിന്റെ ക്യാപ്റ്റനായി തിരഞ്ഞെടുക്കപ്പെട്ടിരുന്നു. ലോക ക്രിക്കറ്റില് കോലിയുടെ പിന്‍ഗാമിയാവാന് ശേഷിയുള്ള താരമെന്നാണ് ബാബറിനെ പല മുന് കളിക്കാരും വിശേഷിപ്പിക്കുന്നത്.\nബാറ്റ്സ്മാന് യൂനിസ് ഖാനും തികഞ്ഞ മതിപ്പാണ് ബാബറിനെക്കുറിച്ചുള്ളത്. ''കോലിയുടെ തലത്തിലേക്ക് അസം വളരും. കോലിയുമായി ഇപ്പോള് ബാബറിനെ താരതമ്യം ചെയ്യുന്നത് തനിക്ക് ഇഷ്ടമല്ല. കോലിയെ നോക്കൂ, അദ്ദേഹം കരിയറിലെ ഏറ്റവും മികച്ച ഫോമില് കളിച്ചു കൊണ്ടിരിക്കുകയാണ്. ഇതിഹാസ ബാറ്റ്സ്മാനായ മാറാനുള്ള എല്ലാ മിടുക്കും ബാബറിനുണ്ട്.\nഎല്ലാ ഫോര്‍മാറ്റിലും അദ്ദേഹം മികച്ച പ്രകടനമാണ് നടത്തിക്കൊണ്ടിരിക്കുന്നത്. നിലവിലെ നമ്പര് വണ് ബാറ്റ്സ്മാന് കോലി തന്നെയാണെന്നതില് ഒരു സംശയവുമില്ല. അടുത്ത അഞ്ചു വര്‍ഷം കൊണ്ട് കോലിയുടെ അതേ തലത്തില് ബാബറിനെയും കാണാം. ആ സമയത്ത് ഇരുവരേയും താരതമ്യം ചെയ്യാം. കോലിയെപ്പോലെ തന്നെ ബാബറും മികച്ച പ്രകടനമാണ് സമീപകാലത്തു മൂന്നു ഫോര്‍മാറ്റിലും കാഴ്ച വച്ചു കൊണ്ടിരിക്കുന്നത്.'' പാകിസ്ഥാന്റെ പുതിയ ബാറ്റിംഗ് പരിശീലകന് പറഞ്ഞു.\nമൂന്നു ഫോര്‍മാറ്റിലും 50ന് മുകളില് ബാറ്റിങ് ശരാശരിയുള്ള ലോകത്തിലെ ഏക താരം കൂടിയാണ് കോലി. ഏകദിനം, ടി20 എന്നിവയില് 50ന് മുകളില് ബാറ്റിങ് ശരാശരിയുള്ള അദ്ദേഹത്തിന് ടെസ്റ്റില് 45ന് മുകളിലാണ് ശരാശരി.\nLast Updated 11, Jun 2020, 4:10 PM


ഞാനെന്ന ട്രാന്‍സ്ജെന്‍ഡറുടെ സ്വാതന്ത്യദിനത്തെക്കുറിച്ച് പറയാം ഇനി – Maktoob Media\nMembers of the LGBT community hold placards duringaprotest protest rally in Bangalore, India, Oct. 21, 2016. The church in India's Kerala state has formedagroup of priests, nuns and laypeople to respond to the pastoral needs of transgender people. (CNS photo/Jagadeesh Nv, EPA) See INDIA-KERALA-TRANSGENDER-SUPPORT Jan. 3, 2017.\nകേരളപോലീസും ഗുണ്ടാസംഘങ്ങളും ചേര്‍ന്ന് തുടരുന്ന ട്രാന്‍സ്ജെന്‍ഡറുകള്‍ക്കെതിരായ ക്രൂരമായ മനുഷ്യാവകാശലംഘനങ്ങള് കേരളത്തില് പതിവാവുന്നു. കഴിഞ്ഞ സ്വാതന്ത്യദിനത്തില് എറണാകുളം നഗരത്തില് വെച്ച് നേരിട്ട അനുഭവം ട്രാന്‍സ്ജെന്‍ഡര് പ്ലിങ്കു സംഗീത് ഫേസ്ബുക്കില് കുറിക്കുന്നു.\nആലുവ-യില് ഒരു ട്രാന്‍സ് ജെന്‍ഡര് ക്രൂരമായി കൊല ചെയ്യപെട്ട കാര്യം ഏതാനും ന്യൂസ് പോര്‍ട്ടലുകളില് വായിച്ചാണ് ഞാന് അറിയുന്നത്. ന്യൂസ് പോര്‍ട്ടലുകളിലെ ഏതാനും ദിവസത്തെ വാര്‍ത്തകളില് തീരും ഗൗരി എന്ന ട്രാന്‍സ് ജെന്‍ഡര്.\nമനുഷാവകാശത്തിന് പുറത്തുള്ളവരുടെ ജീവന് അത്രമാത്രമാകും വില.\nഇനി ഞാനെന്ന ട്രാന്‍സ് ജെന്ററുടെ സ്വാതന്ത്ര്യ ദിനത്തെകുറിച്ചു (15-08-2017) പറയാം.\nക്വിയര് പ്രൈഡിന് ശേഷം ഞാന് എറണാകുളത്തുള്ള കൂട്ടുകാര്‍ക്കൊപ്പമായിരുന്നു . ഇന്നലെ രാത്രി കോഴിക്കോടേക്ക് ട്രയിന് കയറാനായി പോരുമ്പോള് ദീക്ഷയും ഉണ്ടായിരുന്നു കൂടെ . ഞങ്ങള് എറണാകുളം സൗത്ത് റെയില്‍വേ സ്റ്റേഷനില് എത്താറാവുമ്പോള് പിന്നില് നിന്ന് ബൈക്കില് വന്ന രണ്ടുപേര് ഞങ്ങളെ കത്തിവീശി ഓടിച്ചു. ഞങ്ങള് റെയില്‍വേ സ്റ്റേഷനിലേക്ക് ഓടി കയറുകയായിരുന്നു . അവിടെ ഉണ്ടായിരുന്ന പോലീസ്കാരോട് (റെയില്‍വേ പോലീസ് ) കാര്യം പറഞ്ഞപ്പോള് അവര് ഓഗസ്റ്റ് പതിനഞ്ചാണെന്നും ഇവിടെ നിന്നാല് പിടിച്ചകത്തിടും എന്നു ഭീഷണിപ്പെടുത്തി പുറത്താക്കി. പുറത്ത് ഡൃൂട്ടിയിലുണ്ടായിരുന്ന കേരള പോലീസ് ഗുണ്ടകളെ തിരഞ്ഞ് പോയെങ്കിലും തിരിച്ചു വന്നില്ല. എന്നാല് അവിടെ ഉണ്ടായിരുന്ന ഓട്ടോ ചേട്ടന്‍മാര് പുറത്തുപോയി നോക്കിയിട്ട് ഞങ്ങളെ ഓടിച്ചവര് അവിടെ തന്നെ നില്‍പ്പുണ്ടെന്നും നിങ്ങള് പുറത്തിറങ്ങരുത് എന്നുമാണ് പറഞ്ഞത്.\nഞങ്ങളെ കത്തി വീശി ഓടിച്ചവര് ബാദുഷ, മിഥുന് എന്നിവരാണ് .\nബാദുഷക്കെതിരെ ദീക്ഷ മുന്നെ പോലീസിന്  പരാതി നല്‍കിയിട്ടുണ്ട് . അവളെ ആസിഡ് എറിയുമെന്ന് പരസ്യമായി ഭീക്ഷണി പെടുത്തിയതിനായിരുന്നു അന്ന് കേസ് കൊടുത്തത് .\nകമിങ്ങ് ഔട്ട് നടത്തി വീട്ടില് നിന്ന് പുറത്തായി / ഒളിച്ചോടി ഏതെങ്കിലും നഗരത്തിലെത്തുന്ന ഒരു ട്രാന്‍സ് ജെന്ററിന് അധികം തിരഞ്ഞെടുപ്പുകള് ഒന്നും ഉണ്ടാവില്ല ആരുടെ സൗഹൃദം ആണ് സ്വീകരിക്കേണ്ടതെന്ന ചോദൃത്തിന് , ഭക്ഷണം താമസിക്കാന് ഇടം ഒക്കെ ആവും ചിലപ്പോഴെങ്കിലും മറ്റ് തിരഞ്ഞെടുപ്പുകളേക്കാള് മുന്‍ഗണനയില് വരുന്നത് .\nഅങ്ങനെ ഒരു പരിചയത്തിന്റെ സൗഹൃദത്തിന്റെ പേരില് അവള് ജീവിതകാലം മുഴുവന് / അവന് മടുക്കുവോളം , അവന്റെ ലൈംഗിക അതിക്രമങ്ങള്‍ക്ക് വിധേയമാകണം എന്ന് പറയുന്നതിന്റെ നീതി എന്താണ് . അല്ലെങ്കില് ട്രാന്‍സ് ഫ്രണ്ട്ലി കേരളം ഒരു ട്രാന്‍സ് ജെന്‍ഡറിന് അനുവധിച്ചിരിക്കുന്ന നീതി ഇതാണോ?\nകോഴിക്കോട് ഒരുക്കം 2017 ന് വന്ന ദീക്ഷയേയും കാവ്യയേയും ബാദുഷ ,മിഥുന് എന്നിവര് ഒരുക്കം ഫെസ്റ്റ് നടന്ന ജൂബിലി ഹാളിന് മുന്നില് വച്ച് തന്നെ കൊല്ലുമെന്ന് ഭീക്ഷണിപ്പെടുത്തിയിരുന്നു. ഇപ്പോള് കാവ്യയുടേയും ദീക്ഷയുടേയും വാട്ട്സ് ആപ്പ് കളില് നിരന്തരമായി ബാദുഷയുടെ ഭീഷണികള് വന്നുകൊണ്ടിരിക്കുന്നു .\nഗൗരിയെപ്പോലെ കേരളത്തിലെ ഏതെങ്കിലും തെരുവുകളില് / റെയില്‍വേ ട്രാക്കുകളില് ദീക്ഷയുടേയോ,കാവ്യയുടേയോ എന്റെ തന്നെയോ …..\nഅറുത്തുമുറിക്കപെട്ടോ, കഴുത്ത് ഞെരിക്കപെട്ടോ ശരീരങ്ങള് കണ്ടാല് ആരെങ്കിലും ഒന്ന് ഓര്‍ക്കാന് വേണ്ടിയാണ് ഈ ഫേസ്ബുക്ക് പോസ്റ്റ് .\nഎറണാകുളത്തെ പോലീസും ബാദുഷയും എന്ന ഗുണ്ടയും തമ്മിലുള്ള വ്യത്യാസം പലപ്പോഴും മനസിലാവാത്തിടത്താണ് ഞങ്ങള് കേസ് കൊടുക്കാന് ഭയക്കുന്നത് . തന്നെ ആസിഡ് അറ്റാക്ക് നടത്തുമെന്ന് പരസ്യമായി ഭീക്ഷണിപ്പെടുത്തിയവന് എതിരെ പൊലീസ് കേസ് കൊടുത്ത ദീക്ഷയാണ് അതെ ഗുണ്ടയുടെ കൊലകത്തിയെ ഭയന്ന് ട്രാന്‍സ് ഫ്രണ്ട്ലി കേരളത്തില് ഓടിക്കൊണ്ടിരിക്കുന്നത് .\nഎറണാകുളത്തുള്ള പല ഹോട്ടലുകളിലും ട്രാന്‍സ്ജെന്റേഴ്സിന് റൂം കൊടുക്കരുതെന്ന് നിര്‍ദ്ദേശമുള്ളതും ക്വൂര് പ്രൈഡിന് എറണാകുളത്ത് എത്തിയപ്പോഴാണ് അറിയുന്നത് . അന്ന് ഒരു റൂം കിട്ടാന് യുദ്ധം ചെയ്യേണ്ടി വന്നു മാത്രമല്ല പോലീസിനെ വിളിച്ച് വരുത്തേണ്ടി വന്നു ഹോട്ടലില് റൂം കിട്ടാന് രാവിലെ പത്തുമണിക്ക് എടുത്ത റൂം ചെക്ക് ഔട്ട് ചെയ്യാന് പിറ്റേന്ന് പത്തുമണി വരെ സമയം ഉണ്ടെങ്കിലും ഞങ്ങള്‍ക്ക് പോലീസ് കര്‍ശ്ശന നിര്‍ദ്ദേശം തന്നു. അന്ന് പതിനൊന്ന് മണിക്കുള്ളില് റൂം വെക്കേറ്റ് ചെയ്യണമെന്ന് .\nഇതേ എറണാകുളം ടൗണ് പോലീസ് തന്നെയാണ് മെട്രോയില് ജോലികഴിഞ്ഞ് മടങ്ങുന്ന ട്രാന്‍സ് ജെന്റേഴ്സിനെ കള്ളകേസില് കുടിക്കി ജയിലില് അടച്ചതെന്നും ഓര്‍ക്കുന്നു\nസംഘടിതമായ ട്രാന്‍സ് ജെന്‍ഡര് രാഷ്ട്രീയവും, ട്രാന്‍സ് ജെന്‍ഡര് ജസ്റ്റിസ് ബോര്‍ഡും, institutional പിന്തുണയും ഒക്കെ ഉണ്ടായിട്ടും അടിസ്ഥാന പരമായ മനുഷൃാവകാശ\nലംഘനങ്ങള് നേരിടാന് ഒരു സ്ട്രാറ്റജിയും നമുക്കില്ലല്ലോ,\nബാലപീഡകരെന്ന് ചുമത്തി ജയിലിലടച്ച ആദിവാസികളെ കുറിച്ച് സർക്കാറിനെന്തു പറയാനുണ്ട്?\nBe the first to comment on "ഞാനെന്ന ട്രാന്‍സ്ജെന്‍ഡറുടെ സ്വാതന്ത്യദിനത്തെക്കുറിച്ച് പറയാം ഇനി"


രാജ്യത്തെ ഏറ്റവും സമ്പന്ന രാഷ്ട്രീയ പാര്‍ട്ടിയ്ക്ക് 4,847.78 കോടി രൂപയുടെ ആസ്തി | Konni Vartha\nരാജ്യത്തെ ഏറ്റവും സമ്പന്ന രാഷ്ട്രീയ പാര്‍ട്ടിയ്ക്ക് 4,847.78 കോടി രൂപയുടെ ആസ്തി\nരാജ്യത്തെ രാഷ്ട്രീയ പാര്‍ട്ടികളുടെ ആസ്തി പുറത്തുവിട്ട് ദി അസോസിയേഷന് ഓഫ് ഡെമോക്രാറ്റിക് റിഫോംസ് (ADR). 2019-20 സാമ്പത്തിക വര്‍ഷത്തെ വിവരങ്ങളാണ് പുറത്തു വന്നിരിയ്ക്കുന്നത്.7ദേശീയ പാര്‍ട്ടികളുടെയും 44 പ്രാദേശിക പാര്‍ട്ടികളുടെയും വിവരങ്ങളാണ് എ.ഡി.ആറിന്‍റെ റിപ്പോര്‍ട്ടിലുള്ളത്.\nരാജ്യത്തെ ഏറ്റവും സമ്പന്ന രാഷ്ട്രീയ പാര്‍ട്ടിയാണ് BJP. റിപ്പോര്‍ട്ട് അനുസരിച്ച് 4,847.78 കോടി രൂപയുടെ ആസ്തിയാണ് ബി.ജെ.പിക്കുള്ളത്.\nഅതേസമയം, എല്ലാവരെയും ഞെട്ടിച്ചുകൊണ്ട് രണ്ടാം സ്ഥാനത്ത് എത്തിയത് മായാവതിയുടെ BSP ആണ്. ബി.എസ്.പിയ്ക്ക് 698.33 കോടിയുടെ ആസ്തിയാണ് ഉള്ളത്. മൂന്നാം സ്ഥാനത്ത് 588.16 കോടിയുടെ ആസ്തിയുമായി കോണ്‍ഗ്രസ് ആണ്. തൃണമൂല് കോണ്‍ഗ്രസ് (247.78 കോടി), സി.പി.ഐ (29.78 കോടി), എന്.സി.പി (8.20 കോടി) എന്നീ ദേശീയ പാര്‍ട്ടികളാണ് തുടര്‍ന്നുള്ള സ്ഥാനങ്ങളില്.\nദേശീയ പാര്‍ട്ടികള്‍ക്ക് ആകെ 6,988.57 കോടി രൂപയുടെ ആസ്തിയാണുള്ളത്. ബി.ജെ.പിയുടെ മാത്രം ആസ്തി ഇതിന്റെ 69.37 ശതമാനമാണ്. ബി.എസ്.പിയുടേത് മൊത്തം ആസ്തിയുടെ 9.99 ശതമാനവും കോണ്‍ഗ്രസിന്റേത് 8.42 ശതമാനവുമാണ്.\nപ്രാദേശിക പാര്‍ട്ടികള്‍ക്ക് 2,129.38 കോടിയുടെ ആസ്തിയാണുള്ളത്. സമാജ്‍വാദി പാര്‍ട്ടിയാണ് പ്രാദേശിക പാര്‍ട്ടികളില് ഏറ്റവും സമ്പന്നമായ പാര്‍ട്ടി. 563.47 കോടി. രണ്ടാം സ്ഥാനത്ത് തെലങ്കാന രാഷ്ട്ര സമിതി (ടിആര്‍എസ്) ആണ്; 301.47 കോടി. മൂന്നാം സ്ഥാനത്ത് 267.61 കോടിയുടെ ആസ്തിയുമായി അണ്ണാ ഡി.എം.കെയാണ് മൂന്നാം സ്ഥാനത്ത്. പ്രാദേശിക പാര്‍ട്ടികളുടെ ആസ്തിയില് 76.99 ശതമാനവും സ്ഥിരനിക്ഷേപമാണ്.\n847.78 crore 847.78 കോടി രൂപയുടെ ആസ്തി The richest political party in the country has assets worth Rs4രാജ്യത്തെ ഏറ്റവും സമ്പന്ന രാഷ്ട്രീയ പാര്‍ട്ടിയ്ക്ക് 4


ഇതല്ല പോലീസ്, ഇങ്ങനെയാവരുത് കേരള പോലീസ് – Veekshanam\nAug 31, 2021 Aug 31, 2021 Rajasekharan C P\nആറ്റിങ്ങല് സായിഗ്രാമിനു സമീപം വാടകയ്ക്കു താമസിക്കുന്ന ജയചന്ദ്രന് എന്ന യുവാവിനിപ്പോള് പണിക്കു പോകാന് നേരമില്ല. എട്ടു വയസുള്ള മൂന്നാംക്ലാസുകാരിയായ മകളെ പേടിപ്പിച്ചു മനോനില തകരാറിലാക്കിയ ഒരു പോലീസ് ഉദ്യോഗസ്ഥയ്ക്കെതിരേയുള്ള നിയമപോരാട്ടത്തിന്‍റെ നെട്ടോട്ടത്തിലാണ് ജയചന്ദ്രന്. ഇസ്രോയുടെ തിരുവനന്തപുരം സ്റ്റേഷനിലേക്കുള്ള ഏതോ കൂറ്റന് യന്ത്രം റോഡ് മാര്‍ഗം വരുന്നു എന്നു കേട്ടതു മുതല് മകള് വാശിപിടിക്കുകയായിരുന്നു, ഈ കൂറ്റന് യന്ത്രവും അതു കൊണ്ടുവരുന്ന വമ്പന് വാഹനവും നേരിട്ടു കാണണമെന്ന്. അങ്ങനെയാണ് അച്ഛനും മകളും ആറ്റിങ്ങല് ഭാഗത്ത് ദേശീയ പാതയില് കാത്തു നിന്നത്.\nഅപ്പോഴാണ് സ്ത്രീകളുടെയും കുട്ടികളുടെയും സുരക്ഷ ഉറപ്പ് വരുത്തുന്നതിനു നിയോഗിക്കപ്പെട്ട പിങ്ക് പോലീസിലെ ഒരു പട്രോള് സംഘം അവിടെയെത്തിയത്. അതിലുണ്ടായിരുന്ന സിവില് പോലീസ് ഓഫീസര് എം.ആര്. രജിതയുടെ സ്വകാര്യ മൊബൈല് ഫോണ് കാണാനില്ലെന്നു സംഘത്തിനു പെട്ടെന്നൊരു വെളിപാടുണ്ടായി. രണ്ടാമതൊന്നാലോചിക്കാതെ, ആദ്യം കണ്ട ജയചന്ദ്രനെയും മകളെയും പോലീസ് അടുത്തേക്കു വിളിച്ചു. മൂന്നാം ക്ലാസില് പഠിക്കുന്ന കുട്ടിയാണ് ഫോണ് മോഷ്ടിച്ചതെന്ന് അവര് തറപ്പിച്ചു വിശ്വസിപ്പിച്ചു. പിന്നൊട്ടും വൈകിയില്ല, പൊതുനിരത്തില് ആള്‍ക്കുട്ടത്തിനു നടുവില് വച്ച് പോലീസ് ഏമത്തികള് ജയചന്ദ്രനെയും മകളെയും തലങ്ങും വിലങ്ങും ചോദ്യം ചെയ്തു. ആള്‍ക്കുട്ടമുണ്ടായതിനാല് ഭേദ്യം നടന്നില്ല. സ്റ്റേഷനിലേക്കു മാറ്റി അതിനുള്ള സൗകര്യങ്ങള് ഒരുക്കി വന്നപ്പോഴേക്കും രജിതയുടെ ബാഗില് ഫോണ് ബെല്ലടിച്ചു. അതോടെ, മൂന്നാംമുറയ്ക്കു വിധേയമാക്കപ്പെട്ട അച്ഛനും മകളും നിരപരാധികളാണെന്നു ബോധ്യപ്പെട്ടു സംഘം തടിതപ്പി, ഒരു ക്ഷമവാക്കു പോലും പറയാതെ.\nഇതൊരു നിസാര സംഭവമാണോ? കേരള പോലീസിന് അങ്ങനെ ആയിരിക്കാം. എന്നാല് ജയചന്ദ്രന് അങ്ങനെയല്ല. എട്ടുവയസുകാരിയായ തന്‍റെ മകള് ആ സംഭവത്തിനു ശേഷം പരിഭ്രമിച്ചു വിവശയാണ്. ഉറക്കമില്ല. ഉറക്കത്തില് ഞെട്ടി ഉണരുന്നു. ഭയന്നു നിലവിളിക്കുന്നു. ആധി കയറിയ മകളെ സാധാരണ ജീവിതത്തിലേക്കു മടക്കിക്കൊണ്ടു വരാന് ദിവസങ്ങളെടുക്കും. അയാള്‍ക്കുമിപ്പോള് ഉറക്കം തീരെയില്ല.\n‘മൃദുഭാവേ, ദൃഢകൃത്യേ’ എന്നാണു കേരള പോലീസിന്‍റെ ആപ്തവാക്യം. മൃദുവായ ഭാവത്തോടെ, കാര്യങ്ങള് ദൃഢമായി ചെയ്യുന്ന സേന എന്നാണ് വ്യംഗ്യം. പക്ഷേ, അതു പണ്ടത്തെ കേരള പോലീസ്. പിണറായി വിജയന് നയിക്കുന്ന കേരള പോലീസിപ്പോള് എല്ലാ ക്രൂരകൃത്യങ്ങളും ചെയ്യുന്നത് ക്രൂര ഭാവത്തോടെ തന്നെയാണ്.\nഅതെങ്ങനെയെന്ന് കഴക്കൂട്ട‌ത്തെ ഷിബു കുമാറിനോടു ചോദിച്ചാല് പറഞ്ഞുതരും. ഷിബുകുമാര് ഇപ്പോള് താമസിക്കുന്നതിന് അല്പം അകലെയായി ഒരു വീടു പണിയുന്നുണ്ട്. അവിടെ പോയി ജോലി കഴിഞ്ഞു മടങ്ങി കഴക്കൂട്ടത്തെ വീട്ടിലെത്തിയപ്പോള്, വീടിനു മുന്‍പില് വലിയ ബഹളവും ആള്‍ക്കൂട്ടവും. എന്താണു സംഭവിച്ചതെന്നറിയാന് മുറ്റത്തേക്കിറങ്ങിയ തന്നെ കഴക്കൂട്ടം പോലീസ് സബ് ഇന്‍സ്പെക്റ്റര് വിഷ്ണു തലങ്ങും വിലങ്ങും ലാത്തികൊണ്ട് തല്ലിച്ചതച്ചു. മുതുകിലും ഇടുപ്പിലും തോളിലുമൊക്കെ അടി കിട്ടി. മാംസം ചതഞ്ഞു. നടക്കാനാവാതെ നിലത്തു വീണിട്ടും പൊലീസ് പൊതിരെ തല്ലിയത്രേ.\nഎന്തിനാണു തന്നെ തല്ലുന്നതെന്നു കരഞ്ഞു ചോദിച്ചിട്ടും അടിയല്ലാതെ വേറൊരു മറുപടിയില്ലായിരുന്നു എന്നു ഷിബു. ഏതായാലും മനുഷ്യാവകാശ കമ്മിഷനിലടക്കം ഷിബുവിന്‍റെ പരാതിയെത്തി. അതോടെ, കഴക്കൂട്ടം പോലീസ് സബ് ഇന്‍സ്പെക്റ്റര് വിഷ്ണുവിനെ സര്‍വീസില് നിന്നു സസ്പെന്‍ഡ് ചെയ്തു. അക്കാര്യം സംസ്ഥാന പോലീസ് മേധാവി തന്നെ പത്രക്കുറിപ്പിറക്കി നാട്ടുകാരെ അറിയിക്കുകയും ചെയ്തു. എന്നാല്, കൃത്യം ഒരാഴ്ച തികയുന്നതിനു മുന്‍പ് സസ്പെന്‍ഷന് പിന്‍വലിച്ച് വിഷ്ണു മറ്റൊരിടത്ത് ജോലിയില് പ്രവേശിച്ച കാര്യം ഷിബുക‌ുമാര് അറിഞ്ഞിട്ടുണ്ടോ, എന്തോ.\nഷിബുവിനോടു കാട്ടാളനീതി കാട്ടിയ എസ്ഐക്കു സസ്പെന്‍ഷനെങ്കിലും കിട്ടിയെന്നു സമാധാനിക്കാം. എന്നാല് ജയചന്ദ്രന്‍റെ മകളോടു ക്രൂരത കാട്ടിയ ഉദ്യോഗസ്ഥയുടെ കാര്യമോ? സ്ത്രീകളുടെയും കുട്ടികളുടെയും സുരക്ഷ ഉറപ്പാക്കാന് ചുമതലപ്പെട്ട ഈ ഉദ്യോഗസ്ഥ തന്നെ അതു ലംഘിക്കുകയും കള്ളക്കേസില് കുടുക്കി ഒരു പെണ്‍കുഞ്ഞിനെ പീഡിപ്പിക്കുകയും ചെയ്തിട്ടും അവരെ റൂറല് പോലീസ് മേധാവിയുടെ ഓഫീസിലേക്കു സുഖവാസത്തിനയയ്ക്കുകയായിരുന്നു പോലീസ് മേധാവികള് ചെയ്തത്. ഈ നടപടിക്കെതിരേ പൊതുസമൂഹം സോഷ്യല് മീഡിയ വഴി ശക്തമായി പ്രതി‌കരിച്ചപ്പോള്, രജിതയുടെ സുഖവാസം തിരുവനന്തപുരം റൂറലില് നിന്ന് അതിലും എളുപ്പത്തില് അവര്‍ക്ക് എത്തിച്ചേരാവുന്ന കൊല്ലം സിറ്റി പോലീസ് ആസ്ഥാനത്തേക്കു മാറ്റിക്കൊടുത്തു.\nജയചന്ദ്രന്‍റെയും ഷിബുകുമാറിന്‍റെയും വിശേഷങ്ങള് ഒറ്റപ്പെട്ടതല്ല. സംസ്ഥാനത്തെമ്പാടും ഇതാണു കേരള പോലീസില് നിന്നു സാധാരണക്കാര്‍ക്കുണ്ടാകുന്ന അനുഭവം.\nഭയാനകം കേരള പോലീസ്\nനരനായാട്ടിന്‍റെ കാര്യത്തില് കേരള പോലീസ് ഒഡിശ പോലീസിനെക്കാള് വളരെ മുന്നിലാണെന്നാണ് ദേശീയ മനുഷ്യാവകാശ കമ്മിഷന്‍റെ കണക്ക്. ബിഹാര്, ചാണ്ഡിഗഡ്, ജാര്‍ഖണ്ഡ്, പഞ്ചാബ്, മഹാരാഷ്‌ട്ര തുടങ്ങിയ സംസ്ഥാനങ്ങളെല്ലാം പോലീസ് ക്രൂരതകളുടെ കാര്യത്തില് കേരളത്തെക്കാള് ഏറെ പിന്നിലാണ്.\nകസ്റ്റഡി മരണത്തിലാണു പിണറായിയുടെ പോലീസ് പുതിയ റെക്കോഡ് സ്ഥാപിച്ചത്. അധികാരത്തിലേറി ആദ്യത്തെ വര്‍ഷം (2016-17) തന്നെ എട്ടു പേരെയാണ് പിണറായിയുടെ പോലീസ് അടിച്ചും ഇടിച്ചും ഉരുട്ടിയും കസ്റ്റഡിയില് കൊലപ്പെടുത്തിയത്. 2017-18ല് മൂന്നു പേരെയും 2018-19ല് അഞ്ചുപേരെയും പോലീസ് കസ്റ്റ‌ഡിയില് വകവരുത്തി. ഇതിനു പുറമേ ഇതേ കാലയളവില് യഥാക്രമം 48, 38, 33 പേര് വീതം ജുഡീഷ്യല് കസ്റ്റഡിയിലും കൊല്ലപ്പെട്ടു. തുടര്‍ന്നുള്ള വര്‍ഷ‌ങ്ങളിലും ആളുകള് പോലീസ് സേറ്റേഷനുകളില് കസ്റ്റഡിയില് കൊല്ലപ്പെട്ടു. ഇതിനു മുന്‍പ് ഒരിക്കലും കേരളത്തില് ഇത്രയധികം കസ്റ്റഡി മരണങ്ങള് റിപ്പോര്‍ട്ട് ചെയ്തിട്ടില്ല.\nപെറ്റി പോലീസ് ഇതുവരെ പിരിച്ചത്\nഅഞ്ഞൂറ് കോടിയിലധികം രൂപ\nക്രമസമാധാനപാലനമല്ല, കേരള പോലീസിന്‍റെ ഇപ്പോഴത്തെ പ്രധാന പണി. കോവിഡ് മഹാമാരിക്കാലത്ത് വേലയും കൂലിയുമില്ലാതെ ദുരിതമനുഭവിക്കുന്ന സാധാരണക്കാര്‍ക്ക് പെറ്റി ചുമത്തുകയാണ്. ആ ചുമതല വളരെ ഭംഗിയായി അവര് നിറവേറ്റുന്നുമുണ്ട്. മാസ്ക് ധരിക്കാത്തവരില് നിന്നു മാത്രം ഇതുവരെ അഞ്ഞൂറ് കോടി രൂപയെങ്കിലും പിരിച്ചിട്ടുണ്ടാവുമെന്നാണ് കണക്ക്. പ്രതിദിനം 15,000-20,000 പേരെയാണ് കോവിഡിന്‍റെ പേരില് പെറ്റിയടിക്കുന്നത്. ഒരാളില് നിന്ന് 500 രൂപ മുതല് 2000 രൂപ വരെ ഇങ്ങനെ ഈടാക്കുന്നുണ്ട്. ഈ മാസം ആദ്യത്തെ അഞ്ചു ദിവസം കൊണ്ട് നാലു കോടി രൂപ കലക്റ്റ് ചെയ്തെന്നാണു പോലീസ് ആസ്ഥാനത്തു നിന്ന് അറിയിച്ചത്. മാസ്കില്ലായ്മ, സാമൂഹിക അകലം പാലിക്കാതിരിക്കല്, പ്രോട്ടോകോള് ലംഘിച്ച് കല്യാണം, മരിച്ചടക്ക്, സഞ്ചയനം, എന്നു വേണ്ട ഇഷ്ടമല്ലാത്തച്ചി തൊട്ടതൊക്കെ കുറ്റം എന്ന കണക്കിലാണു പോലീസിന്‍റെ പെറ്റിയടി. വില്പന നികുതി, കസ്റ്റംസ്, ജിഎസ്ടി തുടങ്ങിയ പ്രധാന വരുമാനമാര്‍ഗം പോലെയായി പോലീസിന്‍റെ പെറ്റിയടിയിലൂടെയുള്ള വരവ്. രസീതു കൊടുത്ത് വസൂലാക്കുന്നതിന്‍റെ അനേകമിരട്ടിയാണ് സാധാരണക്കാരെ വിരട്ടി ഏമാന്മാര് നടത്തുന്ന തട്ടിപ്പറി. അതിനു തെളിവില്ല, സര്‍ക്കാര് കണക്കില് വരവ് വയ്ക്കുകയുമില്ല. ഇതിനെല്ലാത്തിനും കൂടിയുള്ള ലൈസന്‍സിംഗ് ആണ് കഴിഞ്ഞ സമ്മേളനത്തില് പോലീസ് മന്ത്രി കൂടിയായ മുഖ്യമന്ത്രി അവര്‍ക്കു നിയമസഭയില് നല്‍കിയ ഗുഡ് സര്‍വീസ് എന്‍ട്രി.\nജനങ്ങളെ വിരട്ടിയും മര്‍ദിച്ചും ഗരുഡന് തൂക്കിയും ഞെക്കിപ്പിഴിഞ്ഞും സമനില തെറ്റിക്കുന്ന കേരള പോലീസിനെ മുഖ്യമന്ത്രിക്കല്ലാതെ വേറാര്‍ക്കു പ്രശംസിക്കാനാവും? രണ്ടാം ഭരണത്തിന്‍റെ നൂറാം നാള് കേരളത്തിലെ ഒരു കുരുന്നു പെണ്‍കുഞ്ഞിന്‍റെ മനോനില തകരാറിലാക്കിയവരോട് ഇന്നാട്ടിലെ സാധാരണക്കാര്‍ക്ക് ഒരപേക്ഷയുണ്ട്. ഇതല്ല പോലീസ്! ഇങ്ങനെയാവ‌രുത് കേരള പോലീസ്!!\nGlobal, Kerala, Special, Thiruvananthapuram


ജീവിതം ഫുട്ട്പാത്തില്, പത്താംക്ലാസ് ഫസ്റ്റ്ക്ലാസില് പാസായതോടെ പെണ്‍കുട്ടി നേടിയത് ഒരു ഫ്‌ളാറ്റ് |agirl lived on the footpath gifted withaflat after secured 68 per cent in her Class 10 examinatio\nഇന്‍ഡോര് മുന്‍സിപ്പല് കോര്‍പ്പറേഷനാണ് ഭക്തിക്ക് ഒരു ഫ്‌ളാറ്റ് സമ്മാനമായി നല്‍കിയത്.\nഭക്തി അച്ഛനും അമ്മക്കും സഹോദരങ്ങള്‍ക്കുമൊപ്പം\nഇന്‍ഡോര് സ്വദേശിനിയായ ഭക്തി കണ്ഡേഖര് സന്തോഷത്തിലാണ്. പത്താം ക്ലാസില് 68 ശതമാനം മാര്‍ക്ക് വാങ്ങി പാസ്സാകാന് കഴിഞ്ഞതു മാത്രമല്ല കാര്യം. ഫുട്ട്പാത്തിലെ ജീവിതം വിട്ട് നല്ലൊരു വീട്ടില് താമസിക്കാനാവും എന്നോര്‍ത്തുകൂടിയാണ്.\nകൂലിപ്പണിക്കാരായ അച്ഛനമ്മമാര്‍ക്കും രണ്ട് സഹോദരങ്ങള്‍ക്കുമൊപ്പം ഫുട്ട്പാത്തിലായിരുന്നു ഭക്തിയുടെ ജീവിതം. ഇവിടെനിന്നാണ് ഈ പെണ്‍കുട്ടി പത്താം ക്ലാസ് ഫസ്റ്റ്ക്ലാസില് പാസ്സായതും. ഇതറിഞ്ഞ ഇന്‍ഡോര് മുന്‍സിപ്പല് കോര്‍പ്പറേഷനാണ് ഭക്തിക്ക് ഒരു ഫ്‌ളാറ്റ് സമ്മാനമായി നല്‍കിയത്.\nകഷ്ടപ്പാടുകള്‍ക്കിടയിലും തന്നെ പഠിക്കാനയച്ച അച്ഛനമ്മമാര്‍ക്കാണ് ഇതിന്റെയെല്ലാം ക്രെഡിറ്റെന്ന് ഭക്തി പറയുന്നു.\nപഠിച്ച് ഐ.എ.എസ് നേടണമെന്നാണ് ഭക്തിയുടെ ആഗ്രഹം. ഒപ്പം തനിക്ക് വീട് നല്‍കിയ മുന്‍സിപ്പല് കോര്‍പറേഷന് അധികൃതരോട് നന്ദിയുണ്ടെന്നും അവള് പറയുന്നു. 'ഞങ്ങള് ജനിച്ചതും വളര്‍ന്നതുമെല്ലാം തെരുവിലാണ്. ഇതുവരെ വീടുണ്ടായിരുന്നില്ല. എനിക്കിപ്പോള് വീട് തന്നതിന് നന്ദിയുണ്ട്. ഒപ്പം എന്റെ പഠനച്ചെലവുകള് വഹിക്കാമെന്ന് പറഞ്ഞതിനും.'\nഭക്തി വീടിന്റെ ഐശ്വര്യമാണെന്നും അവളില് വലിയ പ്രതീക്ഷകളുണ്ടെന്നും അമ്മ ലക്ഷ്മി പറഞ്ഞു.\nContent Highlights:agirl lived on the footpath gifted withaflat after secured 68 per cent in her Class 10 examination


cops-scan-cctv-footage-to-check-if-tantriks-influenced-sacrifice-of-daughters-by-ap-couple | തലയ്ക്കടിച്ച് കൊലപ്പെടുത്തിയ പെൺമക്കളെ പട്ടിൽ പൊതിഞ്ഞു; മൃതദേഹത്തിന് ചുറ്റും പൂജാദ്രവ്യങ്ങൾ നിരത്തി കാത്തിരുന്നത് സത്യയുഗ പുലരിയിലെ മക്കളുടെ പുനർജനി; അഭ്യസ്തവിദ്യരായിട്ടും മദനപ്പള്ളിയിലെ ദമ്പതികൾ ക്രൂരകൃത്യം ചെയ്തത് അന്ധവിശ്വാസത്തിന് അടിപ്പെട്ട്; അന്വേഷണം ഊർജ്ജിതമാക്കി പൊലീസ് - MarunadanMalayalee.com\nJanuary 25, 202106:12 PM IST Permalink\nഹൈദരാബാദ്: പുനർജനിക്കുമെന്ന് കരുതി രണ്ട് പെൺമക്കളെയും ക്രൂരമായി കൊലപ്പെടുത്തിയ സംഭവത്തിൽ പുറത്ത് വരുന്നത് ഞെട്ടിക്കുന്ന വിവരങ്ങൾ. ഉന്നത വിദ്യാഭ്യാസമുണ്ടായിട്ടും അന്ധവിശ്വാസത്തിന് അടിമകളായതാണ് ആന്ധ്ര ചിറ്റൂർ ജില്ലയിലെ മദനപ്പള്ളിയിൽ ദമ്പതികളെ ക്രൂരകൃത്യം ചെയ്യാൻ പ്രേരിപ്പിച്ചത്. കൊല്ലപ്പെട്ട കുട്ടികളെ ചെമ്പട്ടിൽ പൊതിഞ്ഞ നിലയിലാണ് പൊലീസ് കണ്ടെടുത്തത്. ദമ്പതികളെ കസ്റ്റഡിയിലെടുത്ത പൊലീസ് കൊലപാതകത്തിന് പിന്നിലെ മന്ത്രവാദിയുടെ പങ്കിനെ കുറിച്ചും അന്വേഷിച്ച് വരികയാണ്.\nചിറ്റൂർ ജില്ലയിലെ മദനപ്പള്ളിയിലാണ് നാടിനെ നടുക്കിയ സംഭവം. ഇരുപത്തിയേഴും ഇരുപത്തിരണ്ടും വയസുള്ള പെൺമക്കളെയാണ് കോളജ് പ്രഫസറായ പുരുഷോത്തം നായിഡുവും സ്കൂൾ പ്രിൻസിപ്പലായ പത്മജയും ചേർന്ന് കൊലപ്പെടുത്തിയത്. 27കാരിയായ അലേഖ്യയും 22 വയസുള്ള സായി ദിവ്യയുമാണ് കൊല്ലപ്പെട്ടത്. ഒരു കുട്ടിയെ പൂജാമുറിയിലും സഹോദരിയെ അടുത്ത മുറിയിലും മരിച്ചനിലയിൽ കണ്ടെത്തുകയായിരുന്നു. മുറിയിൽ നിന്ന് കണ്ടെടുത്ത പട്ടിൽ പൊതിഞ്ഞ നിലയിലുള്ള പെൺകുട്ടിയുടെ മൃതദേഹത്തിന് ചുറ്റും പൂജാദ്രവ്യങ്ങൾ നിരത്തിയിരുന്നതായി പൊലീസ് പറയുന്നു. കുട്ടികളിൽ ഒരാളുടെ വായിൽ പിച്ചള പാത്രം തിരുകിയിരുന്നതായും പൊലീസ് പറയുന്നു.\nമന്ത്രവാദിയുടെ ഉപദേശപ്രകാരമാണ് ബലി നൽകിയതെന്നാണ് ആക്ഷേപം. ഇത് സ്ഥിരീകരിക്കാനുള്ള ശ്രമത്തിലാണ് പൊലീസ്. ഡെപ്യൂട്ടി സൂപ്രണ്ട് രവി മനോഹര ചാരിയുടെ നേതൃത്വത്തിലാണ് അന്വേഷണം നടക്കുന്നത്.വീട്ടിൽ സ്ഥാപിച്ചിരിക്കുന്ന സിസിടിവി ദൃശ്യങ്ങൾ പരിശോധിക്കാനാണ് തീരുമാനം. മന്ത്രിവാദിയോ മറ്റോ വീട്ടിൽ സ്ഥിരമായി വന്നിരുന്നോ എന്നാണ് അന്വേഷിക്കുന്നത്. നഗരത്തിന്റെ പുറത്തേയ്ക്ക് ഇവർ വീട് മാറി പോയതിന് ശേഷം കുടുംബവുമായി അടുത്ത ബന്ധമില്ല എന്നാണ് നാട്ടുകാർ പറയുന്നത്. എന്നാൽ കർണാടക രജിസ്‌ട്രേഷൻ നമ്പറിലുള്ള വാഹനത്തിൽ സ്വാമിജിയുടെ വേഷത്തിൽ ചിലർ ദമ്പതികളുടെ വീട്ടിൽ വന്നതായി നാട്ടുകാർ പറയുന്നു. ഇതിന്റെ അടിസ്ഥാനത്തിലാണ് മന്ത്രവാദിയുടെ പങ്ക് പൊലീസ് അന്വേഷിക്കുന്നത്.


ഏഷ്യന് മാരത്തണ് സ്വര്‍ണ്ണം നേടുന്ന ആദ്യ ഇന്ത്യന് പുരുഷ താരമായി വയനാട്ടുകാരനായ ആദിവാസി യുവാവ് – Azhimukham\nഏഷ്യന് മാരത്തണ് സ്വര്‍ണ്ണം നേടുന്ന ആദ്യ ഇന്ത്യന് പുരുഷ താരമായി വയനാട്ടുകാരനായ ആദിവാസി യുവാവ്\n2 മണിക്കൂര് 15 മിനുറ്റ് 48 സെക്കന്‍റില് ടി ഗോപി വിജയരേഖ കടന്നു\nNov 27 2017 03:02 PM\nഏഷ്യന് മാരത്തണ് ചാമ്പ്യന്‍ഷിപ്പില് സ്വര്‍ണ്ണം നേടുന്ന ആദ്യ ഇന്ത്യന് പുരുഷ താരമായി മലയാളി ടി ഗോപി. ചൈനയില് നടക്കുന്ന ദോങ്ഗുവാനില് നടക്കുന്ന പതിനാറാമത് ചാംപ്യന്‍ഷിപ്പിലാണ് വയനാട്ടുകാരനായ തോന്നയ്ക്കല് ഗോപി സുവര്‍ണ്ണ താരമായത്.2മണിക്കൂര് 15.48 മിനിറ്റില് ഗോപി വിജയരേഖ കടന്നു.\nഉസ്ബെക്കിസ്ഥാന്റെ പെട്രോവ് ആന്‍ഡ്രിയെ മൂന്ന് സെക്കന്‍ഡിന്റെ വ്യത്യാസത്തിലാണ് ഗോപി പിന്തള്ളിയത്. മംഗോളിയയുടെ ടി ബ്യാംബയാവിനാണ് വെങ്കലം.\n25 വര്‍ഷത്തിനുശേഷമാണ് ഏഷ്യന് മാരത്തണില് ഇന്ത്യ പൊന്നണിയുന്നത്. ഒരു പുരുഷതാരം ചാമ്പ്യനാകുന്നത് ആദ്യമായും. 1985ല് ആഷ അഗര്‍വാളും 1992ല് സുനിത ഗോദരയുമാണ് ഇതിനുമുമ്പ് ഈ നേട്ടത്തിലെത്തിയത്.\nവയനാട്ടിലെ സുല്‍ത്താന് ബത്തേരിക്കടുത്ത തേലമ്പറ്റയിലെ ഈരംകൊല്ലി കോളനിയില് നിന്നും കാക്കവയല് സ്കൂളിലെ വിജയി എന്ന കായികാധ്യാപിക കണ്ടെത്തിയ കായികതാരമാണ് ഗോപി. സെറിബ്രല് പാള്‍സി രോഗം ബാധിച്ച് തളര്‍ന്ന് കിടക്കുന്ന മകനോടൊപ്പം ജീവിതത്തിന്റെ ട്രാക്കില് നിന്നും വീണുകിട്ടിയ മകനായിരുന്നു ടീച്ചര്‍ക്ക് ഗോപി.\nകാക്കവയല് സ്‌കൂളിന്റെ പടിയിറങ്ങി കോതമംഗലം മാര് അത്തനേഷ്യസ് കോളേജില് പടിക്കുമ്പോള് ദീര്‍ഘദൂര ഓട്ടത്തിന്റെ ട്രാക്കിലേക്ക് ചുവടുമാറി. എം.എ.കോളേജിലെ കായികവിഭാഗം തലവനായിരുന്ന പി.ഐ. ബാബുവെന്ന പ്രമുഖ പരിശീലകന്റെ കൈകളില് ഗോപി എന്ന താരത്തിന് നിരാശപ്പേടേണ്ടി വന്നില്ല. സംസ്ഥാന മീറ്റില് സ്വന്തമാക്കിയ സ്വര്‍ണ്ണമെഡലുകളുടെ എണ്ണവും ഇവിടെ നിന്നും കൂടുകയായി. ഇക്കണോമിക്‌സ് ബിരുദപഠനത്തിന്റെ രണ്ടാം വര്‍ഷമായപ്പോഴേക്കും പട്ടാളത്തില് ഹവില്‍ദാറായി ജോലിക്കായി കയറി. ഹൈദരബാദിലെ ആര്‍ട്ടിലറി ഇലവന് റെജിമെന്റിലായിരുന്നു നിയമനം. ഇവിടെ നിന്നും 2012 ല് പൂനെ സ്‌പോര്‍ട് ഇന്‍സ്റ്റിറ്റ്യൂട്ടിലേക്ക് സെലക്ഷന്. ജീവിതത്തെ മാറ്റിമറിച്ച യാത്ര ഇവിടെ നിന്നും തുടങ്ങുന്നു.\nപട്ടാളത്തില് സൂരീന്ദര് സിങ്ങ് ഭണ്ഡാരിയെന്ന കോച്ചിന്റെ ഗോപിയുടെ പ്രതിഭ തേച്ചുമിനുക്കപ്പെട്ടു. ദേശീയ അന്താരാഷ്ട്ര മത്സരങ്ങളില് നിന്നുള്ള വെള്ളി, സ്വര്‍ണ്ണ പതക്കങ്ങളായി അത് തേലമ്പറ്റയിലെ ഈരംകൊല്ലി കോളനിയില് എത്തി.\nപതിനായിരം മീറ്ററില് 23 വര്‍ഷം പഴക്കമുള്ള ബഹാദൂര് സിങ്ങിന്റെ ദക്ഷിണേഷ്യന് റെക്കോഡ് തകര്‍ത്ത് ആദ്യ അന്താരാഷ്ട്രസ്വര്‍ണം നേടി. പിന്നീട് മുംബൈ മാരത്തണിലെ പ്രകടനത്തിലൂടെ റിയോ ഒളിമ്പിക്സിന് യോഗ്യത സ്വന്തമാക്കി. 155 പേരുടെ മത്സരത്തില് 25-ാമനായാണ് ഫീനിഷ് ചെയ്തത് എങ്കിലും 2:15.25 എന്ന സമയം ഗോപിയുടെ മികച്ച സമയമായിരുന്നു.\nന്യൂഡല്‍ഹി മാരത്തണില് 2:15.37 സെക്കന്‍ഡില് ചാമ്പ്യനായ ഗോപി സീസണില് മികച്ച ഫോമിലായിരുന്നു. എന്നാല് റിയോ ഒളിമ്പിക്സില് കുറിച്ച സമയവും സീസണിലെ മികച്ചസമയവും പക്ഷേ ദോങ്ഗുവാനില് പിറന്നില്ല.\n2013 നാഷണല് ക്രോസ് കണ്‍ട്രി കൊല്‍ക്കത്ത മൂന്നാം സ്ഥാനം\n2013 സര്‍വീസ് ക്രോസ് കണ്‍ട്രി രണ്ടാം സ്ഥാനം\n2014 നാഷണല് ഓപ്പണ് ചാമ്പ്യന്‍ഷിപ്പില് 10000 മീറ്ററില് സ്വര്‍ണ്ണമെഡല് സമയം 29.32 സെക്കന്‍ഡ്\n2015 ഫെഡറേഷന് കപ്പ് മംഗലാപുരം 10000 മീറ്റര് വെള്ളി, 5000 മീറ്റര് വെള്ളി\n2015 നാഷണല് ഗെയിംസ് കേരളം 10000 മീറ്റര് വെങ്കലം\n2015 സീനിയര് ഇന്റര് സ്റ്റേറ്റ് അതലറ്റിക് ചാമ്പ്യന്‍ഷിപ്പ് ചെന്നൈ 10000 മീറ്റര് വെള്ളിമെഡല്\n2015 സീനിയര് ഇന്റര് സ്റ്റേറ്റ് അതലറ്റിക് ചാമ്പ്യന്‍ഷിപ്പ് ചെന്നൈ 5000 മീറ്റര് വെള്ളിമെഡല്\n2015 സര്‍വീസസ് അത്‌ലറ്റിക് ചാമ്പ്യന്‍ഷിപ്പ് ഹൈദരബാദ് 10000 മീറ്റര് സ്വര്‍ണ്ണം\n2015 നാഷണല് ക്രോസ് കണ്‍ട്രി പൂനെ വെളളി\n2015 സൗത്ത് ഏഷ്യന് ഗെയിംസ് ആസ്സാം 10000 മീറ്റര് സ്വര്‍ണ്ണം പുതിയ റെക്കോഡ് സമയം.29.10\n2015 ഏഷ്യന് ക്രോസ് കണ്‍ട്രി ബഹ്‌റൈന് നാലാം സ്ഥാനം\n2015 ഡെല്‍ഹി ഹാഫ് മാരത്തണ് ഇന്ത്യന് താരങ്ങളില് രണ്ടാമന് വെള്ളി മെഡല് സമയം 1മണിക്കൂര്2മിനുറ്റ് 45 സെക്കന്‍ഡ്\n2016 ലെ സൗത്ത് ഏഷ്യന് ഗെയിംസില് 10000 മീറ്ററില് സ്വര്‍ണ്ണമെഡല് സമയം 29.10 സെക്കന്‍ഡ്\n2016 മുംബൈ മാരത്തണ് ഇന്ത്യക്കാരില് രണ്ടാമന്, വെള്ളി മെഡല്, സമയം2മണിക്കൂര് 16 മിനുറ്റ് 15 സെക്കന്‍ഡ്.\nദേശീയ പഞ്ചഗുസ്തി ചാമ്പ്യന്‍ഷിപ്പില് രാഹുല് പണിക്കര് സ്വര്‍ണം നേടുന്നതിന്റെ വീഡിയോ\nമധുരപ്രതികാരം: ഏഷ്യന് ഇന്‍ഡോര് ഗെയിംസ്; പി യു ചിത്രയ്ക്ക് സ്വര്‍ണം\nകര്‍ണാടകയിലെ ഹവാല ഇടപാടുകാരന്റെ കുളിമുറിയില് 5.7 കോടി പുതിയ നോട്ടുകള്, 32 കിലോയുടെ സ്വര്‍ണ്ണം\nകാശ് നിരോധനം; തകര്‍ച്ചയില് നിന്നു കരകയറാനാവാതെ സ്വര്‍ണ്ണം


അനുമതിപത്രം ഇല്ലാതെ ഹജ്ജ് നിര്‍വഹിച്ചതിന്റെ പേരില് ഇഖാമ പുതുക്കി ലഭിക്കാത്തവര്‍ക്ക് പൊതുമാപ്പ് ആശ്വാസമാകും | Reporter Live\nBy Web Desk\tMarch 20, 2017 11:42 pm A+ A-\nഅനുമതിപത്രം ഇല്ലാതെ ഹജ്ജ് നിര്‍വഹിച്ചതിന്റെ പേരില് താമസാനുമതി രേഖയായ ഇഖാമ പുതുക്കി ലഭിക്കാത്തവര്‍ക്ക് പൊതുമാപ്പ് ആശ്വാസമാകും. ഇത്തരക്കാര് എക്‌സിറ്റ് വിസാ നേടുന്നതിന് പ്രവിശ്യാ വിദേശകാര്യ വകുപ്പ് ഓഫീസിനെ സമീപിക്കണമെന്ന് അധികൃതര് അറിയിച്ചു. മലയാളികള് ഉള്‍പ്പെകടെ നിരവധിയാളുകള് അനുമതി പത്രമില്ലാതെ ഹജ്ജ് നിര്വധഹിച്ച കുറ്റത്തിന് ഇഖാമ പുതുക്കി നല്‍കുന്നത് ആഭ്യന്തര മന്ത്രാലയം തടഞ്ഞിരുന്നു. ഇവര് നിയമ ലംഘകരായി രാജ്യത്തു കഴിയുകയാണ്.\nകഴിഞ്ഞ വര്‍ഷം മുതല് അനുമതി പത്രം ഇല്ലാതെ ഹജ്ജ് നിര്‍വഹിക്കാന് ശ്രമിക്കുന്നവര്‍ക്ക് പിഴ ശിക്ഷ ലഭിക്കുമെന്നു മുന്നറിയിപ്പും നല്കികയിരുന്നു. ഹജ്ജ് മന്ത്രാലയത്തിന്റെ നിര്‍ദേശങ്ങള് ലംഘിക്കുന്നവര്‍ക്കും നിയമ ലംഘകരെ സഹായിക്കുന്നവര്‍ക്കും ശിക്ഷ ലഭിക്കും. നിയമം ലംഘിക്കുന്ന വിദേശ തൊഴിലാളികളെ നാടുകടത്തുമെന്നും പ്രഖ്യാപിച്ചിരുന്നു. കഴിഞ്ഞ വര്‍ഷം അനധികൃതമായി ഹജ്ജ് നിര്‍വഹിക്കാന് ശ്രമിച്ചവരെ മക്കയിലെ പ്രവേശന കവാടങ്ങളില് പിടികൂടി വിരലടയാളം രേഖപ്പെടുത്തി മടക്കി അയച്ചിരുന്നു. ഇത്തരക്കാരുടെ ഇഖാമ പുതുക്കി നല്‍കിയിരുന്നില്ല. ഇവര്‍ക്ക് യാത്രാ സൗകര്യം ഒരുക്കിയ വിദേശികളുടെ വാഹനം കണ്ടു കെട്ടുകയും വിചാരണ ചെയ്തു ശിക്ഷ വിധിക്കാന് പ്രത്യേക സമിതിയെ ചുമതലപ്പെടുത്തുകയും ചെയ്തിരുന്നു.\nഇത്തരത്തില് ഹജ്ജ് നിയമ ലംഘകരായ വിദേശ തൊഴിലാളികള്‍ക്കു പൊതുമാപ്പില് ശിക്ഷയില്ലാതെ രാജ്യം വിടുന്നതിനു ഏറ്റവും അടുത്ത വിദേശ കാര്യ വകുപ്പ് ഓഫീസിനെ സമീപിക്കണമെന്നു അധികൃതര് അറിയിച്ചു. പൊതുമാപ്പ് പ്രഖ്യാപിച്ച സാഹചര്യത്തില് അനുമതിപത്രം ഇല്ലാതെ ഹജ്ജ് നിര്‍വഹിക്കാന് ശ്രമിച്ച കുറ്റത്തിന് പിടിയിലായവര്‍ക്കു പുതിയ വിസയില് മടങ്ങിവരുന്നതിന് തടസ്സമുണ്ടാവില്ല.\nഅബ്ദുള് ഖാദറിന് മാത്രമല്ല, കെടി ജലീലിനുമുണ്ട് ഗുരുവായൂരിലെ പ്രസാദയൂട്ടില് കാര്യം


കോവിഡ് പരിശോധന കൂട്ടണം -പ്രധാനമന്ത്രി | 11Aug2020\n*പത്തു സംസ്ഥാന മുഖ്യമന്ത്രിമാരുമായി വീഡിയോ സമ്മേളനം\nന്യൂഡൽഹി: കോവിഡ്-19 വ്യാപനം കൂടുതലുള്ള സംസ്ഥാനങ്ങളിൽ പരിശോധന കൂട്ടണമെന്ന് പ്രധാനമന്ത്രി നരേന്ദ്ര മോദി നിർദേശിച്ചു. ബിഹാർ, ഗുജറാത്ത്, മഹാരാഷ്ട്ര, യു.പി., പഞ്ചാബ്, പശ്ചിമ ബംഗാൾ, തെലങ്കാന, ആന്ധ്രാപ്രദേശ്, കർണാടക, തമിഴ്‌നാട് എന്നീ പത്തു സംസ്ഥാനങ്ങളിലാണ് ഇപ്പോൾ 80 ശതമാനം രോഗികളുള്ളത്. ഇവിടങ്ങളിൽ രോഗം നിയന്ത്രിക്കാനായാൽ രാജ്യം കോവിഡിനെതിരേ നടത്തുന്ന പോരാട്ടത്തിൽ വിജയിക്കുമെന്ന് മുഖ്യമന്ത്രിമാരുമായി നടത്തിയ വീഡിയോ സമ്മേളനത്തിൽ പ്രധാനമന്ത്രി പറഞ്ഞു.\nദിവസം ഏഴുലക്ഷം കോവിഡ് പരിശോധന നടക്കുന്നുണ്ട്. അത് തുടർച്ചയായി കൂടുന്നുണ്ടെങ്കിലും ഇനിയും ഉയരണം. രോഗബാധിതരുമായി സമ്പർക്കമുണ്ടായ എല്ലാവരെയും 72 മണിക്കൂറിനുള്ളിൽ കണ്ടെത്തി പരിശോധിക്കണം.\nരോഗംമൂലം മരിക്കുന്നവരുടെ എണ്ണം ഇന്ത്യയിൽ കുറവാണെന്നത് വലിയ ആശ്വാസമാണ്. മരണശതമാനം കുറഞ്ഞുകൊണ്ടിരിക്കുന്നു. അത് ഒരു ശതമാനത്തിൽ താഴെയായി കുറയ്ക്കാൻ ഉടൻ സാധിക്കും. കൂടുതൽപ്പേർ ദിവസേന രോഗമുക്തി കൈവരിക്കുന്നുമുണ്ട്.\nകോവിഡ് പ്രതിരോധത്തെക്കുറിച്ച് ജനങ്ങൾക്ക് കാര്യമായ അവബോധം ഇതിനകം വന്നുകഴിഞ്ഞിട്ടുണ്ട്.\nഡൽഹിയിലും സമീപപ്രദേശങ്ങളിലും കോവിഡ് പ്രതിരോധത്തിന് ആഭ്യന്തരമന്ത്രി അമിത് ഷായുടെ നേതൃത്വത്തിൽ കൈക്കൊണ്ട നടപടികൾ പ്രധാനമന്ത്രി പരാമർശിച്ചു.\nവൈറസിനെതിരായ പോരാട്ടത്തിൽ സാധ്യമായതെല്ലാം സർക്കാർ ചെയ്യുന്നുണ്ടെന്നും ലോകാരോഗ്യസംഘടന ഇന്ത്യയെ പ്രശംസിച്ചിട്ടുണ്ടെന്നും പ്രതിരോധമന്ത്രി രാജ്‌നാഥ് സിങ് പറഞ്ഞു. ആരോഗ്യമന്ത്രി ഹർഷവർധൻ, ധനമന്ത്രി നിർമലാ സീതാരാമൻ എന്നിവരും പങ്കെടുത്തു.


‘കൊവിഡല്ലേ, കുറച്ചു ദിവസം വെറുതെ ഇരുന്ന് കൂടെ'; കുരുതി സ്ക്രിപ്റ്റിന് സുപ്രിയയുടെ ആദ്യ പ്രതികരണം | artist prithviraj wife says about kuruthi movie\n‘കൊവിഡല്ലേ, കുറച്ചു ദിവസം വെറുതെ ഇരുന്നൂടെ'; കുരുതി സ്ക്രിപ്റ്റിന് സുപ്രിയയുടെ ആദ്യ പ്രതികരണം\nദി ക്വിന്റിനു നൽകിയ അഭിമുഖത്തിലാണ് സുപ്രിയയുടെ വെളിപ്പെടുത്തൽ.\nKochi, First Published Aug 19, 2021, 9:22 AM IST\nപൃഥ്വിരാജിനെ നായകനാക്കി മനുവാര്യർ സംവിധാനം ചെയ്ത ചിത്രമാണ് കുരുതി. കഴിഞ്ഞ ആഴ്ചയാണ് ചിത്രം പ്രേക്ഷകർക്ക് മുന്നിലെത്തിയത്. കോൾഡ് കേസ് എന്ന സിനിമയ്ക്ക് ശേഷം പൃഥ്വിയുടേതായി ഒടിടിയിൽ റിലീസ് ചെയ്ത ചിത്രം കൂടിയായിരുന്നു ഇത്. സമ്മിശ്ര പ്രതികരണങ്ങളാണ് ചിത്രത്തിന് ലഭിച്ചത്. പൃഥ്വിരാജ് കൊവിഡ് ബാധിതനായി ക്വാറന്റൈനിൽ കഴിഞ്ഞിരുന്നപ്പോഴാണ് ചിത്രത്തിന്റെ സ്ക്രിപ്റ്റ് വായിക്കുന്നതെന്ന് പറയുകയാണ് ഭാര്യയും നിർമാതാവും കൂടിയായ സുപ്രിയ മേനോൻ.\nദി ക്വിന്റിനു നൽകിയ അഭിമുഖത്തിലാണ് സുപ്രിയയുടെ വെളിപ്പെടുത്തൽ. കുരുതിയുടെ സ്ക്രിപ്റ്റ് വായിക്കാൻ അയച്ചപ്പോൾ ‘കൊവിഡായിട്ട് കുറച്ചു ദിവസം വെറുതെ ഇരുന്ന് കൂടെ‘ എന്നായിരുന്നു താൻ ആദ്യം പറഞ്ഞതെന്നും സുപ്രിയ പറയുന്നു.\n“പൃഥ്വിക്ക് കൊവിഡ് ബാധിച്ച് ഒരേ ഫ്ളാറ്റിലെ രണ്ടു ഫ്ലോറുകളിൽ ആയിരുന്നു ഞങ്ങൾ. പരസ്പരം കാണാൻ കഴിയുമായിരുന്നില്ല. ഇതിനിടയിൽ നല്ലൊരു സ്ക്രിപ്റ്റ് വായിച്ചെന്ന് പറഞ്ഞ് പൃഥ്വി അതെനിക്ക് മെസ്സേജ് ചെയ്തു. കൊവിഡ് ആയിട്ട് സ്ക്രിപ്റ്റ് വായിക്കാതെ കുറച്ചു ദിവസം വെറുതെ ഇരുന്ന് കൂടെ എന്നതായിരുന്നു അപ്പോഴത്തെ എന്റെ പ്രതികരണം. ഭാര്യ എന്ന നിലയിൽ ഉള്ളതായിരുന്നു അത്. പക്ഷേ അപ്പോൾ തന്നെ സ്ക്രിപ്റ്റ് വായിക്കണം എന്ന് പൃഥ്വി നിർബന്ധിക്കുക ആയിരുന്നു. അങ്ങനെയാണ് ഞാൻ സ്ക്രിപ്റ്റ് വായിക്കുന്നത്. ഈ കൊവിഡ് കാലത്ത് തന്നെ ചെയ്യാൻ കഴിയുന്ന ഒരു സിനിമയാണെന്ന് തിരിച്ചറിയുകയും അത് സംഭവിക്കുകയുമായിരുന്നു” എന്ന് സുപ്രിയ പറഞ്ഞു.\nഅനീഷ് പല്യാല് രചന നിര്‍വ്വഹിച്ചിരിക്കുന്ന കുരുതിയുടെ, ഛായാഗ്രഹണം അഭിനന്ദന് രാമാനുജമാണ്. സംഗീതം ജേക്സ് ബിജോയ്. എഡിറ്റിംഗ് അഖിലേഷ് മോഹന്. ചീഫ് അസോസിയേറ്റ് ഡയറക്ടര് ഇര്‍ഷാദ് പരാരി. പൃഥ്വിരാജിനൊപ്പം റോഷന് മാത്യു, മണികണ്ഠന് ആര് ആചാരി, മുരളി ഗോപി, നവാസ് വള്ളിക്കുന്ന്, ഷൈന് ടോം ചാക്കോ, നസ്‍ലെന്, ശ്രിണ്ഡ, സാഗര് സൂര്യ, മാമുക്കോയ എന്നിവരും പ്രാധാന്യമുള്ള കഥാപാത്രങ്ങളായി എത്തി.\nLast Updated Aug 19, 2021, 9:29 AM IST


ചരിത്രപ്രസിദ്ധമായ ഗുരുവായൂര് ഏകാദശിക്ക് തുടക്കമായി. വൃശ്ചികമാസത്തെ വെളുത്തപക്ഷ ഏകാദശിയാണ് ഗുരുവായൂര് ഏകാദശിയായി ആഘോഷിക്കുന്നത്. വ്രതശുദ്ധിയുടെ പുണ്യം തേടി ഭക്ത ജനലക്ഷങ്ങളാണ് ഇന്ന് ഗുരുപവനപുരിയിലെത്തുക. ദേവ ഗുരുവും വായുദേവനും ചേര്‍ന്ന് ഗുരുവായൂരില് പ്രതിഷ്ഠ നടത്തിയതും ഈ ദിവസമാണത്രെ. ശ്രീകൃഷ്ണന് അര്‍ജുനന് ഭഗവദ് ഗീത ഉപദേശിച്ച ദിവസവും ഏകാദശി നാളിലായതിനാല് ഇതേ ദിവസം ഗീതാ ദിനമായും ആഘോഷിച്ച് വരുന്നു. മേല്‍പ്പത്തൂര് നാരായണന് ഭട്ടതിരിപ്പാട് നാരായണീയം രചിച്ച് ഗുരുവായൂരപ്പന് സമര്‍പ്പിച്ചതും ഏകാദശി ദിനത്തിലാണ്. നിരവധി പുണ്യസംഭവങ്ങളുടെ സംഗമമാണ് ഏകാദശി ദിനം.ഇതിനാല് ഏകാദശി ദിവസം ഗീതാ ദിനമായും ആഘോഷിച്ച് വരുന്നുണ്ട്.\nദേവഗുരുവും വായുദേവനും ചേര്‍ന്ന് ഗുരുവായൂരില് പ്രതിഷ്ഠ നടത്തിയത് ഏകാദശി ദിനത്തിലായതിനാൽ ഗുരുവായൂര് ക്ഷേത്രത്തില് ഏകാദശിദിനം പ്രതിഷ്ഠാ ദിനമായും ആഘോഷിക്കും. ഗജരാജന് ഗുരുവായൂര് കേശവന് ഗുരുവായൂരപ്പനില് വിലയം പ്രാപിച്ചതും ഏകാദശി ദിനത്തില് പ്രഭാതത്തിലാണ്. വൃശ്ചികമാസത്തില് വെളുത്തപക്ഷത്തില് വരുന്ന ഗുരുവായൂര് ഏകാദശി കോടിക്കണക്കായ പാപങ്ങളെ നശിപ്പിക്കാന് പര്യാപ്തമാകുമെന്നാണ് വിശ്വാസം. ഏകാദശി വ്രതംനോറ്റ് ദര്‍ശനത്തിനെത്തുന്ന ഭക്തര്‍ക്കായി ദേവസ്വം വിപുലമായ സംവിധാനങ്ങളാണ് ഒരുക്കിയിട്ടുള്ളത്. കിഴക്കേ ഗോപുരം വഴിയാണ് ദര്‍ശനത്തിനായുള്ള ഭക്തരെ ക്ഷേത്രത്തിലേക്ക് പ്രവേശിപ്പിക്കുക. വിപുലമായ പ്രസാദ ഊട്ടും ഒരുക്കിയിട്ടുണ്ട്.\nഗോതമ്പ് ചോറ്, കാളന്, ഗോതമ്പ് പായസം എന്നിവയാകും വിഭവങ്ങള്. ക്ഷേത്രത്തില് ദേവസ്വം വകയാണ് ഉദയാസ്തമന പൂജയോടുകൂടിയുള്ള വിളക്കാഘോഷം നടക്കുക. രാവിലെ കാഴ്ച്ച ശീവേലിക്ക് ശേഷം പഞ്ചവാദ്യത്തിന്‍റെ അകമ്പടിയില് പാര്‍ഥസാരഥി ക്ഷേത്രത്തിലേക്ക് എഴുന്നള്ളിപ്പുണ്ട്. വൈകുന്നേരം ദീപാരാധനയ്ക്ക് ശേഷം പാര്‍ഥസാരഥി ക്ഷേത്രത്തില് നിന്ന് ഗുരുവായൂര് ക്ഷേത്രത്തിലേക്ക് രഥം എഴുന്നള്ളിപ്പുമുണ്ടാകും.


എൽഡിഎഫ് ജയം കിറ്റുകൊടുത്ത് നേടിയതല്ല , ജനങ്ങളിലേക്ക് ഇറങ്ങിച്ചെന്നു; യുഡിഎഫ് ബലഹീനത പരിഹരിക്കണം : ചെന്നിത്തല | Kerala | Deshabhimani | Saturday Jan 23, 2021\nജനങ്ങളിലേക്ക് ഇറങ്ങിച്ചെന്നാണ് ലോക്‌സഭാ തെരഞ്ഞെടുപ്പിലെ പരാജയത്തിൽനിന്ന് എൽഡിഎഫ് ശക്തമായി തിരിച്ചുവന്നതെന്ന് കെപിസിസി ഭാരവാഹിയോഗത്തിൽ അഭിപ്രായം. കിറ്റ് കൊടുത്താണ് എൽഡിഎഫ് വിജയം നേടിയതെന്ന് ആക്ഷേപിക്കുന്നതിൽ കഴമ്പില്ലെന്നും ജനങ്ങൾക്കൊപ്പം നിന്നുള്ള പ്രവർത്തനം കണ്ടുപഠിക്കുകയാണ് വേണ്ടതെന്നും പ്രതിപക്ഷനേതാവ് രമേശ് ചെന്നിത്തല ചൂണ്ടിക്കാട്ടി. കോൺഗ്രസ് സജീവമായില്ലെങ്കിൽ നിയമസഭാ തെരഞ്ഞെടുപ്പിലും കനത്ത തിരിച്ചടി നേരിടേണ്ടി വരുമെന്നും അദ്ദേഹം മുന്നറിയിപ്പ് നൽകി.\nഎഐസിസി നിരീക്ഷകരുടെ സാന്നിധ്യത്തിൽചേർന്ന യോഗത്തിലാണ് കോൺഗ്രസിന്റെ സംഘടനാവീഴ്‌ചയെ പരോക്ഷമായി വിമർശിച്ച് ചെന്നിത്തല ആഞ്ഞടിച്ചത്. രാജസ്ഥാൻ മുഖ്യമന്ത്രിയും ഹൈക്കമാൻഡ് പ്രതിനിധിയുമായ അശോക് ഗെലോട്ടും കെപിസിസി പ്രസിഡന്റ് മുല്ലപ്പളളി രാമചന്ദ്രനും സംസാരിച്ചശേഷം മാധ്യമങ്ങളെ ഒഴിവാക്കി. ഇതിനുശേഷമാണ് ചെന്നിത്തല സംസാരിച്ചത്.\nയോഗത്തിൽ സംസാരിച്ച മറ്റ് പലരും ചെന്നിത്തലയുടെ അഭിപ്രായം ശരിവച്ചു. എന്നാൽ, എൽഡിഎഫിനെ വാഴ്‌ത്തുന്നതിനുപകരം സ്വന്തം ബലഹീനത പരിഹരിക്കാനാണ് പരിശ്രമിക്കേണ്ടതെന്ന് കെപിസിസി പ്രസിഡന്റ് മുല്ലപ്പള്ളി രാമചന്ദ്രൻ പറഞ്ഞു. താഴേതലത്തിൽ സംഘടന ചലിപ്പിക്കാൻ ഡിസിസികൾ ക്രിയാത്മകമായി ഇടപെടുന്നില്ലെന്ന ചെന്നിത്തലയുടെ വിമർശനം മുല്ലപ്പള്ളിയും ശരിവച്ചു.\nമാധ്യമപിന്തുണയോടെ ചർച്ച നടത്തി സീറ്റ് ഉറപ്പിക്കുന്ന രീതി വേണ്ടെന്നാണ് യോഗത്തിന്റെ തീരുമാനം. ആരും സ്വയംപ്രഖ്യാപിത സ്ഥാനാർഥികൾ ആകേണ്ടെന്നും അതിന് പ്രമേയം ഇറക്കേണ്ടെന്നും ചെന്നിത്തല പറഞ്ഞു. വിജയസാധ്യത മാത്രമാണ് സ്ഥാനാർഥി നിർണയത്തിലെ ഘടകമെന്ന് ഹൈക്കമാൻഡ് പ്രതിനിധികൾ വ്യക്തമാക്കി. എന്നാൽ, ഗ്രൂപ്പ് സമവാക്യങ്ങൾ പരിഗണിക്കില്ലെന്ന അവരുടെ വാദം മുല്ലപ്പള്ളി ഒഴികെയുള്ള സംസ്ഥാന നേതാക്കളാരും ഏറ്റുപിടിച്ചില്ല. ചെന്നിത്തലയും ഉമ്മൻചാണ്ടിയുമടക്കം ഇക്കാര്യത്തിൽ മൗനം പാലിച്ചു.\nപ്രതിപക്ഷമെന്ന നിലയിൽ തന്റെ നേതൃത്വത്തിലുള്ള പ്രവർത്തനം പരിപൂർണ വിജയമാണെന്ന് പ്രതിപക്ഷനേതാവ് രമേശ് ചെന്നിത്തല. താഴേത്തട്ടിൽ സംഘടന ചലിക്കാത്ത സാഹചര്യത്തിൽ പ്രവർത്തകരുടെ വീഴ്‌ചയാണ് തദ്ദേശ തെരഞ്ഞെടുപ്പിലെ തിരിച്ചടിക്ക് കാരണമെന്നും അദ്ദേഹം കെപിസിസി യോഗത്തിൽ കുറ്റപ്പെടുത്തി.\nഎഐസിസി നിരീക്ഷകരുടെ സ‌ാന്നിധ്യത്തിൽ കോൺഗ്രസിന്റെ സംഘടനാപരമായ വീഴ്‌ചകളും ബഹലഹീനതയുമാണ് ചെന്നിത്തല ഉന്നയിച്ചത്.\nഅതേസമയം, തന്റെ നേതൃത്വത്തിൽ ആരംഭിക്കുന്ന ഐശ്വര്യകേരള യാത്ര പാളിപ്പോകാതിരിക്കാനുള്ള മുൻകരുതലാണ് ചെന്നിത്തലയുടെ വിമർശനമെന്ന് എ ഗ്രൂപ്പ് വിലയിരുത്തുന്നു. താഴേത്തട്ടിൽ പ്രവർത്തനം സജീവമാക്കിയില്ലെങ്കിൽ യാത്ര നനഞ്ഞ പടക്കമാകുമെന്ന് വ്യക്തമാണ്. യാത്ര പാളാതിരിക്കാനുള്ള മുന്നൊരുക്കവും പാളിയാൽ മുൻകൂർ ജാമ്യവുമാണ് ചെന്നിത്തലയുടെ വിമർശനമെന്നാണ് ആക്ഷേപം.


ഡോർട്ട്മുണ്ടിനെ ഗോളിൽ മുക്കി ആർ.ബി ലൈപ്സിഗ് | Fanport | Bundesliga News Malayalam\nHome Football Bundesliga ഡോർട്ട്മുണ്ടിനെ ഗോളിൽ മുക്കി ആർ.ബി ലൈപ്സിഗ്\nഡോർട്ട്മുണ്ടിനെ ഗോളിൽ മുക്കി ആർ.ബി ലൈപ്സിഗ്\nApril 3, 2022 - 1:12 AM\nജർമ്മൻ ബുണ്ടസ് ലീഗയിൽ ബൊറൂസിയ ഡോർട്ട്മുണ്ടിനെ ഒന്നിനെതിരെ നാലു ഗോളുകൾക്ക് തകർത്തു ആർ.ബി ലൈപ്സിഗ്. സ്വന്തം മൈതാനത്ത് നടന്ന മത്സരത്തിൽ 64 ശതമാനം പന്ത് കൈവശം വച്ചത് ഡോർട്ട്മുണ്ട് ആയിരുന്നു എങ്കിലും കൂടുതൽ അവസരങ്ങൾ സൃഷ്ടിച്ചത് ലൈപ്സിഗ് ആയിരുന്നു. മത്സരത്തിന്റെ തുടക്കത്തിൽ ലഭിച്ച സുവർണാവസരം ക്യാപ്റ്റൻ മാർകോ റൂയിസ് പാഴാക്കിയത് ഡോർട്ട്മുണ്ടിന് തിരിച്ചടിയായി. തുടർന്ന് 21 മത്തെ മിനിറ്റിൽ ലൈപ്സിഗ് ഡോർട്ട്മുണ്ടിനെ ഞെട്ടിച്ചു. ക്രിസ്റ്റഫർ എങ്കുങ്കുവിന്റെ പാസിൽ നിന്നു കൊനാർഡ് ലൈയ്മർ ആണ് ലൈപ്സിഗിന് ആദ്യ ഗോൾ സമ്മാനിച്ചത്. മുപ്പതാം മിനിറ്റിൽ കൊനാർഡ് ലൈയ്മറിന്റെ ബോക്സിന് പുറത്ത് നിന്നുള്ള ഷോട്ട് ഡോർട്ട്മുണ്ട് താരത്തിന്റെ കാലിൽ തട്ടി ഗോൾ ആയതോടെ ഡോർട്ട്മുണ്ട് രണ്ടു ഗോളിന് പിന്നിലായി.\nരണ്ടാം പകുതിയിൽ ഡോർട്ട്മുണ്ടിന് അടുത്ത അടിയായി 57 മത്തെ മിനിറ്റിൽ ലൈപ്സിഗിന്റെ മൂന്നാം ഗോളും വന്നു. ഇത്തവണ ലൈയ്മറിന്റെ പാസിൽ നിന്നു എങ്കുങ്കു ആയിരുന്നു അവരുടെ ഗോൾ നേടിയത്. ഇതോടെ ഡോർട്ട്മുണ്ട് വലിയ പരാജയം ഉറപ്പിച്ചു. മത്സരത്തിന്റെ അവസാന നിമിഷങ്ങളിൽ 84 മത്തെ മിനിറ്റിൽ ഡോർട്ട്മുണ്ട് ഒരു ഗോൾ തിരിച്ചടിച്ചു. എമറെ ചാനിന്റെ കോർണറിൽ നിന്നു ഹെഡറിലൂടെ ഡോണിയൽ മാലൻ ആണ് അവർക്ക് ആയി ആശ്വാസ ഗോൾ നേടിയത്. എന്നാൽ രണ്ടു മിനിറ്റുകൾക്കു അകം ലൈപ്സിഗ് ഡോർട്ട്മുണ്ടിന് അവസാന ഷോക്കും നൽകി. ഇത്തവണ എങ്കുങ്കുവിന്റെ പാസിൽ നിന്നു ബോക്സിന് പുറത്ത് നിന്ന് അതുഗ്രൻ അടിയിലിലൂടെ ഡാനി ഓൽമോ ആണ് ലൈപ്സിഗിന്റെ നാലാം ഗോൾ നേടിയത്. ലൈപ്സിഗിന് ചാമ്പ്യൻസ് ലീഗ് യോഗ്യത നേടാൻ ഈ ജയം വലിയ സഹായകമാവും.\nPrevious article3 പെനാൽട്ടിയിൽ രണ്ടണ്ണം ഗോളാക്കി ബെൻസെമ, സെൽറ്റയെ വീഴ്ത്തി റയൽ മാഡ്രിഡ്\nNext articleമിയാമി ഓപ്പണിലും ജയിച്ചു ഇഗ, ഫൈനലിൽ ഒസാക്കയെ നിലം തൊടീച്ചില്ല


ക്രൂരം!!!കിരാതം!!! കാബൂള് ആക്രമണത്തെ അപലപിച്ച് ട്രംപ് | Trump speaks with Afghan President, condemns Kabul attack - Malayalam Oneindia\n36 min ago ചിറ്റൂരിൽ ജനതാദൾ-ഡിവൈഎഫ്ഐ സംഘർഷം:3പേർക്ക് പരിക്ക്!! ആളുകളെ വിളിച്ചു വരുത്തി ആക്രമിച്ചതെന്ന്!!\nക്രൂരം!!!കിരാതം!!! കാബൂള് ആക്രമണത്തെ അപലപിച്ച് ട്രംപ്\nUpdated: Thu, Jun 1, 2017, 11:00 [IST]\nവാഷിങ്ടണ്: കാബൂള് ആക്രമണത്തെ കിരാതമെന്ന് വിശേഷിപ്പിച്ച് അമേരിക്കന് പ്രസിഡന്റ് ഡൊണാള്‍ഡ് ട്രംപ്. സംഭവത്തില് അഫ്ഗാന് പ്രസിഡന്റ് അഷ്‌റഫ് ഖാനിയോട് ട്രംപ് അനുശോചനം രേഖപ്പെടുത്തി. മരിച്ചവരുടേയും പരിക്കേറ്റവരുടേയും കുടുംബാംഗങ്ങളോടും ട്രംപ് തന്റെ അനുശോചനമറിയിച്ചു. വിശുദ്ധ റംസാന് മാസത്തില് നടന്ന ആക്രമണം കിരാതമാണെന്നും ഭീകരവാദികള് എല്ലാ രാജ്യത്തെയും ജനങ്ങളുടെ ശത്രുക്കളാളെന്നും ട്രംപ് പറഞ്ഞു. സമാധാനം പുന:സ്ഥാപിക്കാന് അഫ്ഗാനിലെ സുരക്ഷാ ഉദ്യോഗസ്ഥര് നടത്തുന്ന ശ്രമങ്ങളെ ട്രംപ് അഭിനന്ദിച്ചു.\nഇന്നലെ രാവിലെ എട്ടരയോടെ കാബൂള് എംബസി സമുച്ചയത്തിനു സമീപം മലിനജല ടാങ്കറിനുള്ളില് ഒളിപ്പിച്ചിരുന്ന ബോംബ് പൊട്ടിത്തെറിച്ച് വന് സ്‌ഫോടനമുണ്ടായത്. സംഭവത്തില് 90 ഓളം ആളുകള് കൊല്ലപ്പെട്ടു. 350 ലേറെ ആളുകള്‍ക്ക് പരിക്കേറ്റു. കൊല്ലപ്പെട്ടവരിലേറെയും സാധാരണക്കാരാണ്. കാബൂളിലെ ജര്‍മ്മന് എംബസിക്കു മുന്നിലാണ് സ്‌ഫോടനം നടന്നത്. എംബസി കെട്ടിടത്തിനു കാര്യമായ നാശം സംഭവിച്ചിട്ടുണ്ട്.\nസംഭവത്തില് തങ്ങള്‍ക്കു പങ്കില്ലെന്നാണ് താലിബാന് അറിയിച്ചത്. റംസാന് മാസത്തില് നടന്ന ആക്രമണം അഫ്ഗാനിലെ സമാധാന ശ്രമങ്ങള്‍ക്കേറ്റ കനത്ത തിരിച്ചടിയാണ്.\nafghanistan blast indian embassy taliban terror attack malayalam news latest malayalam news donald trump america ഡൊണാള്‍ഡ് ട്രംപ് അമേരിക്ക സ്‌ഫോടനം ഇന്ത്യ എംബസി


നിങ്ങൾക്കറിയാമോ സഹൃദയാനായ കിമ്മിനെ? – Boolokam\nഫിദൽ കാസ്‌ട്രോയെ വധിക്കാനുള്ള 634 വഴികൾ’ എന്ന ഫാബിയൻ എസ്‌കലാന്റെയുടെ പുസ്‌തകം ശ്രദ്ധേയമാണ്. അതേ ശീർഷകത്തിൽ ഡൊളാൻ കാനലിന്റെ ഡോക്യുമെന്ററിയുമുണ്ട്. 2006 നവംബർ 28ന് അത് ബ്രിട്ടനിൽ പ്രദർശിപ്പിച്ചപ്പോൾ കാണികൾ ശ്വാസമടക്കിയാണ് കണ്ടത്. സാമ്രാജ്യത്വ മാധ്യമങ്ങൾ പ്രസിദ്ധീകരിച്ച സ്വന്തം മരണവാർത്ത എത്രയോ വട്ടം വായിക്കാൻ അവസരമുണ്ടായതായി ഫിദൽ ഫലിതരൂപേണ പറയുമായിരുന്നു. 1961 ഏപ്രിൽ 17ന് അദ്ദേഹത്തെ ലക്ഷ്യമാക്കി ബേ ഓഫ് പിഗ്‌സിലെ പ്ലായാഗിറോണിൽ സിഐഎ പരിശീലിപ്പിച്ച കൂലിപ്പട്ടാളക്കാർ ഇരച്ചെത്തി. മൂന്ന് ദിവസത്തിനുള്ളിൽ 400 അക്രമികളെ വധിച്ചു. ജീവൻ ബാക്കിയായവർ കീഴടങ്ങി. ജോൺ എഫ് കെന്നഡി പ്രസിഡന്റായിരിക്കേ നടന്ന ആ ഗൂഢാലോചന അമേരിക്കയ്‌ക്ക് കനത്ത നാണക്കേടായി. കീഴടങ്ങിയവരെ വിട്ടുകിട്ടാൻ 5.3 കോടി ഡോളറിന്റെ ഭക്ഷ്യവസ്തുക്കളും മരുന്നും മോചനദ്രവ്യമായി ക്യൂബയ്ക്ക് നൽകേണ്ടിവന്നു.\nസ്ഥാനമേറ്റ് രണ്ടു കൊല്ലം പൂർത്തിയാകുംമുമ്പ് ഫിദലിനെ വധിക്കാൻ രണ്ട് അധോലോകനായകരെ നിയോഗിച്ചതിന്റെ ഞെട്ടിപ്പിക്കുന്ന വിവരം സിഐഎ രേഖകളിലുണ്ട്. വിരമിച്ച എഫ്ബിഐ മേധാവിയെ ഉപയോഗിച്ചായിരുന്നു ആ പദ്ധതി. ഫിദലിന്റെ ഭക്ഷണത്തിൽ കലർത്താനുള്ള വിഷം ആ മാഫിയകളെ ഏൽപ്പിച്ചു. എന്നാൽ, അതടക്കം നൂറുകണക്കിന് വധശ്രമങ്ങൾ വിഫലമാകുകയായിരുന്നു. ആസൂത്രിത വധഗൂഢാലോചനകളെ വെല്ലുവിളിച്ച ധീരപാരമ്പര്യമാണ് ഫിദലിന്റേത്.\nഇങ്ങനെ സാമ്രാജ്യത്വം പലവട്ടം നിർദാക്ഷിണ്യം ‘മരണം’വിധിച്ച ഭരണാധികാരിയാണ് ഉത്തര കൊറിയൻ നേതാവ് കിം ജോങ് ഉൻ. ഹൃദയ ശസ്‌ത്രക്രിയയെത്തുടർന്ന് അദ്ദേഹം മരിച്ചുവെന്നായിരുന്നു മലയാള മാധ്യമങ്ങളിലെയടക്കം സമീപനാളുകളിലെ അഭ്യൂഹം. എന്നാൽ, കിം പൊതുവേദിയിൽ പ്രത്യക്ഷപ്പെട്ടത് പ്രചാരകരുടെ വായ അടപ്പിച്ചിരിക്കുകയാണ്. സൻചോണിലെ വളം ഫാക്‌ടറിയുടെ ഉദ്ഘാടനത്തിൽ പങ്കെടുത്തത് ‘ദ കൊറിയൻ സെൻട്രൻ ന്യൂസ് ഏജൻസി’ റിപ്പോർട്ട് ചെയ്‌തു. നാട മുറിക്കുന്നതടക്കമുള്ള ചടങ്ങുകളുടെ ചിത്രവും പുറത്തുവിട്ടു. സഹോദരി കിം യോ ജാങ് ഉൾപ്പെടെയുള്ളവരും ഒപ്പമുണ്ടായി. ഫാക്ടറിയിൽ ആധുനിക ഫോസ്‌ഫറ്റിക് വളം നിർമിച്ചെന്ന വാർത്ത കേട്ടാൽ മുത്തച്ഛൻ കിം ഇൽ സുങ്ങും അച്ഛൻ കിം ജോങ് ഇല്ലും ഏറെ സന്തോഷിക്കുമെന്ന് കിം വൈകാരികമായി പ്രതികരിച്ചു. ഏപ്രിൽ 15ന് രാഷ്ട്രപിതാവ് കിം ഇൽ സുങ്ങിന്റെ ജന്മവാർഷികച്ചടങ്ങിൽ കിമ്മിനെ കാണാതിരുന്നത് എടുത്തിട്ട് തെക്കൻ കൊറിയൻ ഓൺലൈൻ പത്രം ‘ഡെയ്‌ലി എൻകെ’യാണ് സ്ഥിതി അതീവഗുരുതരമാണെന്നും മസ്തിഷ്കമരണം സംഭവിച്ചുവെന്നും ആദ്യം റിപ്പോർട്ട് ചെയ്തത്. സഹോദരി കിം യോ ജാങ് അധികാരമേൽക്കാൻ തയ്യാറായെന്നുവരെ വാർത്തകൾ പരന്നു.\nജനാധിപത്യം, അഭിപ്രായ സ്വാതന്ത്ര്യം, മാധ്യമ ബഹുസ്വരത തുടങ്ങിയ നന്നായി കോർത്തെടുക്കുന്ന കെട്ടുകഥകളിലും സത്യമെന്ന് തോന്നിക്കുന്ന വമ്പൻ നുണകളിലുമാണ് മുതലാളിത്ത വ്യവഹാരങ്ങൾ കെട്ടിപ്പൊക്കിയിട്ടുള്ളത്. അതിലൂടെയുള്ള പൊതുബോധനിർമിതിയും അപാരമാണ്. ഉത്തര കൊറിയെ ചുറ്റിപ്പറ്റിയുള്ള ഊഹാപോഹങ്ങളും വാർപ്പുമാതൃകകളും അതിന്റെ കറകളഞ്ഞ തെളിവും. ജൂച്ചെ ഭരണമാണെന്ന് തുറന്നു വെളിപ്പെടുത്തി ഭരണഘടനയിൽ രേഖപ്പെടുത്തിയിട്ടും വലിയ സാമൂഹ്യ സാക്ഷരരെന്ന് നടിക്കുന്നവർപോലും ‘കമ്യൂണിസ്റ്റ് ദുർഭൂതത്തി’ന്റെ ശ്‌മശാനമായി ഉത്തര കൊറിയയെ വരവുവയ്‌ക്കുന്നു. അവിടത്തെ ഭരണാധികാരി കിം ജോങ് ഉൻ സ്വേച്ഛാധിപതിയുമാണ്. അമേരിക്കൻ നുണനിർമാണ ഫാക്ടറികളായ ന്യൂസ് ഏജൻസികളാണ് ആ വാദങ്ങൾക്കുപിന്നിൽ. മറ്റ് രാജ്യങ്ങളുടെ ഒരുപിടി മണ്ണുപോലും വടക്കൻകൊറിയ ഇതുവരെ കൈവശപ്പെടുത്തിയിട്ടില്ല. അമേരിക്കൻ തീട്ടൂരങ്ങൾക്ക് വഴങ്ങിയില്ല എന്നതല്ലാതെ ഒരുവിധ അധിനിവേശവും ആരോപിക്കാനുമാകില്ല. കൊറോണ മാരകരൂപമാർജിച്ചപ്പോൾ ചൈനയുമായുള്ള അതിർത്തികൾ പഴുതുകളില്ലാതെ അടച്ച് ജനങ്ങളെ സംരക്ഷിക്കുകയായിരുന്നു കിം. ‘ജനാധിപത്യത്തിന്റെ കാവൽക്കാരൻ’ എന്ന് ആഘോഷിക്കപ്പെടുന്ന ട്രംപിന്റെ സ്വർഗഭൂമി ശവപ്പറമ്പാണിന്ന്.\nലോക പൊലീസ് ചമഞ്ഞ് മറ്റു രാജ്യങ്ങളുടെമേൽ ചാടിവീഴാൻ തക്കംപാർത്തിരിക്കുന്ന അമേരിക്കൻ നീക്കങ്ങൾ തുറന്നുകാട്ടിയതിനാൽ ഒട്ടേറെ പഴി കേൾക്കേണ്ടിവന്ന രാഷ്ട്രത്തലവനാണ് കിം. സിംഹാസനത്തിന്റെ അടിയിളക്കുമെന്ന് ഭയന്ന് അടുത്ത ബന്ധുവിനെ നായക്ക് ഭക്ഷണമായി നൽകി, ഉറക്കം തൂങ്ങിയ മറ്റൊരാളെ വെടിയുണ്ടകൾക്കിരയാക്കി; ഹെയർ സ്‌റ്റൈൽ നോക്കി യുവാക്കളെ പീഡിപ്പിച്ചു എന്നെല്ലാം പഴികേട്ടു. അട്ടിമറിക്കാൻ ശ്രമിച്ചെന്നാരോപിച്ച് സൈനിക ജനറലിനെ കൊലയാളി മത്സ്യങ്ങളായ പിരാനകൾക്കിട്ടുകൊടുത്തുവെന്നതാണ് പ്രധാന കള്ളക്കഥ. കിം സ്ഥാനമേറ്റശേഷം 16 ഉന്നതോദ്യോഗസ്ഥരെ വധശിക്ഷയ്ക്ക് വിധേയമാക്കിയിട്ടുണ്ടെന്നും തട്ടിവിട്ടു.\nഉത്തരകൊറിയയെ ഭീകരരാഷ്ട്രമായി ചിത്രീകരിക്കുന്ന അമേരിക്ക തെക്കൻ കൊറിയയുമായി സംയുക്ത സൈനികാഭ്യാസം നടത്താൻ മുന്നിട്ടിറങ്ങാറുണ്ട്. വാഷിങ്‌ടൺ ‐സോൾ സൈനിക സഹകരണത്തിനെതിരായ വിമർശനമുയർത്തിയതാണ് കിം നിതാന്ത ശത്രുവാകാനുള്ള പ്രധാന കാരണങ്ങളിലൊന്ന്. ആ സംയുക്ത സൈനികനീക്കം ഉപദ്വീപിലെ സമാധാന ശ്രമങ്ങളുടെ ലംഘനമാണെന്ന് മാത്രമല്ല, ബന്ധം മെച്ചപ്പെടുത്തുന്നതിനുള്ള അമേരിക്കയുടെ താൽപ്പര്യമില്ലായ്‌മയാണ് കാണിക്കുന്നതെന്നും കിം വ്യക്തമാക്കുകയുണ്ടായി. രാജ്യസുരക്ഷ ഉറപ്പാക്കാൻ സുവ്യക്തമായ നടപടികൾക്ക് മുതിരാൻ ഒരുഘട്ടത്തിൽ കിം ആഹ്വാനം ചെയ്യുകയുമുണ്ടായി. കൊറിയൻ വർക്കേഴ്‌സ് പാർടി നേതാക്കളോട് സംസാരിക്കവെയായിരുന്നു മുന്നറിയിപ്പ്. ചർച്ചകൾ പുനരാരംഭിക്കാൻ അമേരിക്കയോട് ആവശ്യപ്പെട്ടതും ഉറച്ച ശബ്ദത്തിൽ. വഴങ്ങിയില്ലെങ്കിൽ പുതിയ വഴിതേടുമെന്നും വ്യക്തമാക്കി. ഈ പശ്‌ചാത്തലത്തിലാണ് കിം, ട്രംപിനെ ‘ഡോട്ടർഡ്’ എന്ന ഇംഗ്ലീഷ് പ്രയോഗംകൊണ്ട് വിശേഷിപ്പിച്ചത്. പ്രായാധിക്യത്താലുണ്ടാകുന്ന ബുദ്ധിമാന്ദ്യം എന്നർഥം.\nസംഗീതത്തോടും സിനിമയോടും കായികമേഖലയോടുമുള്ള കിമ്മിന്റെ താൽപ്പര്യങ്ങളെയും സാമ്രാജ്യത്വ മാധ്യമങ്ങൾ അസഹിഷ്‌ണുതയോടെയാണ് അടയാളപ്പെടുത്തുന്നത്. മനോഹരങ്ങളായ 20 പിയാനോകളുടെ ശേഖരമുണ്ടായ അദ്ദേഹത്തെ കാണാൻ ലോക പ്രശസ്‌ത പിയാനോയിസ്‌റ്റ് സെയ്‌മർ ബേൺസ്‌റ്റീൻ തെക്കൻ കൊറിയയിൽനിന്ന് എത്തിയത് വെറുതെയല്ല. അച്ഛൻ കിം ജോങ് ഇല്ലിനെപ്പോലെ കായികമേഖലയോട് പ്രത്യേകിച്ച് ബാസ്‌കറ്റ്‌ബോളിനോടുള്ള പ്രണയവും പ്രശസ്‌തം. ഇതിഹാസതാരം മൈക്കേൽ ജോർദാൻ ഹൃദയത്തിൽ സ്ഥാനംനേടിയതും പ്രധാനം. ബാസ്കറ്റ്ബോൾ താരം ഡെന്നിസ് റോഡ്മാനെ കിം പലവട്ടം ഉത്തര കൊറിയയിലേക്ക് അതിഥിയായി ക്ഷണിച്ചു. 2013 ലായിരുന്നു ഇരുവരുടെയും ആദ്യ കൂടിക്കാഴ്‌ച. കായികവിനോദം എന്നതുപോലെ ബാസ്‌കറ്റ്‌ബോൾ നയതന്ത്രത്തിലും കിം ഊന്നി. അമേരിക്കയുമായുള്ള ബന്ധം സംഘർഷരഹിതമാക്കാൻ വിശ്രുത കളിക്കാരെ വടക്കൻ കൊറിയയിലേക്ക് അയക്കാൻ യുഎസ് നേതൃത്വത്തോട് അഭ്യർഥിക്കുകയുമുണ്ടായി.\nRelated Topics:americaKim Jong-unUSA


തൃശൂർ ഡിസിസി സെക്രട്ടറി വീട്ടിൽ തൂങ്ങിമരിച്ച നിലയില് | Sathyam Online\nതൃശൂർ : തൃശൂർ ഡിസിസി സെക്രട്ടറി വീട്ടിൽ തൂങ്ങിമരിച്ച നിലയില്. എന് എസ് സരസനാണ് മരിച്ചത്. 56 വയസ്സായിരുന്നു. കോണ്‍ഗ്രസ്- ഒബിസി വിഭാഗം സംസ്ഥാന സെക്രട്ടറിയാണ്. മൃതദേഹം തൃശൂര് മെഡിക്കല് കോളജ് ആശുപത്രിയിലേക്ക് മാറ്റി.പുതുക്കാട് പൊലീസ് കേസെടുത്തു.\nവെണ്ടോര് ചുങ്കം നെടുംപറമ്പില് പരേതനായ ശങ്കരന്റെയും കാര്‍ത്തുവിന്റെയും മകനാണ്.സുനന്ദയാണ് ഭാര്യ. ശ്രീക്കുട്ടി, ശരത് എന്നിവർ മക്കളാണ്.


India Post payments bank will be functional by March 17 - Malayalam Goodreturns\n» തപാല് ബാങ്ക് അടുത്ത മാര്‍ച്ചില്\nതപാല് ബാങ്ക് അടുത്ത മാര്‍ച്ചില്\nPublished: Monday, May 23, 2016, 15:51 [IST]\nഹൈദരാബാദ്: തപാല്‍വകുപ്പിന്റെ ബാങ്ക് 2017 മാര്‍ച്ചില് പ്രവര്‍ത്തനം തുടങ്ങും.ലോകബാങ്ക്,അമേരിക്കയിലെ സിറ്റിബാങ്ക് തുടങ്ങിയവ തപാല്‍ബാങ്കുമായി സഹകരിക്കും. വിവരസാങ്കേതിക വകുപ്പ് മന്ത്രി രവിശങ്കര് പ്രസാദ് അറിയിച്ചതാണിക്കാര്യം.\n8000 കോടി രൂപയുടെ നിക്ഷേപമാണ് സര്‍ക്കാര് നടത്തുക. ഓരോ ഇടപാടുകാരനില് നിന്നും ഒരു ലക്ഷം രൂപ വരെയുള്ള നിക്ഷേപങ്ങള് ബാങ്കിന് സ്വീകരിക്കാം. എന്നാല് വായ്പ നല്‍കുന്നതിന് വിലക്കുണ്ട്.\n1,54,000 പോസ്റ്റ് ഓഫീസുകളാണ് രാജ്യത്തുള്ളത്. ഇവ ബാങ്കിങ് സേവനങ്ങള് ലഭ്യമാക്കും. ഗ്രാമപ്രദേശങ്ങളില് മാത്രം 1,30,000 പോസ്റ്റ് ഓഫീസുകളുണ്ട്. കഴിഞ്ഞ ഒരു വര്‍ഷം കൊണ്ട് 27,215 പോസ്റ്റ് ഓഫീസുകള് കമ്പ്യൂട്ടര് നെറ്റ്‌വര്‍ക്കില് ബന്ധിപ്പിച്ചിരുന്നു. ഇത് ബാങ്കിങ് സേവനങ്ങള് എളുപ്പത്തിലാക്കാന് സഹായിക്കും.\nRead more about: bank savings loan ബാങ്ക് നിക്ഷേപം വായ്പ\nThe payments bank of India Post will start functioning from March 2017 and serve asawider platform to implement financial inclusion programmes\nStory first published: Monday, May 23, 2016, 15:51 [IST]


മഴക്കെടുതി അതിരൂക്ഷം: കോട്ടയത്തും ഇടുക്കിയിലും ഉരുൾ പൊട്ടി; ഒമ്പത് മരണം |\nമഴക്കെടുതി അതിരൂക്ഷം: കോട്ടയത്തും ഇടുക്കിയിലും ഉരുൾ പൊട്ടി; ഒമ്പത് മരണം\n16th July 2018 16th July 2018 MJnewsDesk0Comments കനത്ത മഴ\nസംസ്ഥാനത്ത് കനത്ത മഴയിൽ വ്യാപക നാശനഷ്ടം. വിവിധയിടങ്ങളിൽ ഉരുൾ പൊട്ടി. മഴക്കെടുതിയിൽ പെട്ട് മരിച്ചവരുടെ എണ്ണം ഒമ്പതായി. കോട്ടയത്തും കൊല്ലത്തുമായി നാല് പേരും കണ്ണൂർ, മലപ്പുറം, വയനാട്, എറണാകുളം എന്നിവിടങ്ങളിലായി അഞ്ച് പേരും മരിച്ചു. കഴിഞ്ഞ നാൽപ്പത്തിയെട്ട് മണിക്കൂറിനുള്ളിലാണ്9പേരും മരിച്ചത്\nവയനാട് ഒഴുക്കിൽപ്പെട്ട് കാണാതായ ഏഴ് വയസ്സുകാരന്റെ മൃതദേഹം കണ്ടെത്തി. മലപ്പുറം ചങ്ങരംകുളത്ത് വിദ്യാർഥിയായ മെക അദ്‌നാൻ മരിച്ചു. എറണാകുളത്ത് ചികിത്സ ലഭിക്കാതെ മണികണ്ടൻച്ചാൽ സ്വദേശി ടോമി മരിച്ചു. കണ്ണൂരിൽ കരിയാട് ഒഴുക്കിൽപ്പെട്ട് വൃദ്ധ നാണി മരിച്ചു. കോട്ടയം മണിമലയാറ്റിൽ മുങ്ങി വലയിപടി ആറ്റുപുറത്ത് ശിവൻ മരിച്ചു\nകോട്ടയത്തും ഇടുക്കിയിലുമായി ഉരുൾ പൊട്ടി. കോട്ടയം പൂഞ്ഞാറിലും ഇടുക്കി കൂട്ടിക്കലിലുമാണ് ഉരുൾപൊട്ടിയത്. കുട്ടനാട്ടിൽ വൻ കൃഷി നാശമാണ് മഴയിൽ സംഭവിച്ചത്. 500ലധികം ഏക്കർ കൃഷി ഭൂമി നശിച്ചു.\nഎറണാകുളം നഗരത്തിന്റെ മിക്കയിടങ്ങളും വെള്ളത്തിനടിയിലായി. സൗത്ത് റെയിൽവേ സ്റ്റേഷനിൽ വെള്ളം കയറിയതിനെ തുടർന്ന് മണിക്കൂറുകളോളം ട്രെയിൻ ഗതാഗതം വൈകി\n← സംസ്ഥാനത്ത് നാളെ എസ് ഡി പി ഐ ഹർത്താൽ; സംസ്ഥാന നേതാക്കൾ കസ്റ്റഡിയിൽ\nഹിന്ദു-മുസ്ലീം കളി നിർത്തി ക്രൊയേഷ്യയെ കണ്ട് പഠിക്കൂ എന്ന് ഹർഭജൻ സിംഗ് →


പ്രതീക്ഷകള്‍ക്ക് മങ്ങലേല്‍ക്കുന്നു; ഓക്‌സ്ഫര്‍ഡ് വാക്‌സിന് കുത്തിവെച്ച ആള്‍ക്ക് അജ്ഞാത രോഗം, പരീക്ഷണം തല്‍ക്കാലികമായി നിര്‍ത്തിവെച്ചു - BIGNEWSLIVE | Latest Malayalam News\nപ്രതീക്ഷകള്‍ക്ക് മങ്ങലേല്‍ക്കുന്നു; ഓക്‌സ്ഫര്‍ഡ് വാക്‌സിന് കുത്തിവെച്ച ആള്‍ക്ക് അജ്ഞാത രോഗം, പരീക്ഷണം തല്‍ക്കാലികമായി നിര്‍ത്തിവെച്ചു\nലണ്ടന്: ലോകരാജ്യങ്ങള് ഏറെ പ്രത്യാശയോടെ കാത്തിരുന്ന കൊവിഡ് വാക്സിന്റെ പരീക്ഷണം ഓക്‌സ്ഫഡ് സര്‍വകലാശാല താല്‍ക്കാലികമായി നിര്‍ത്തിവെച്ചു. വാക്‌സിന് കുത്തിവെച്ച വൊളന്റിയര്‍മാരില് ഒരാള്‍ക്ക് അജ്ഞാത രോഗം ബാധിച്ചതിതെ തുടര്‍ന്നാണ് വാക്‌സിന് പരീക്ഷണം നിര്‍ത്തിവെച്ചത്.\nബ്രിട്ടീഷ് ബഹുരാഷ്ട്ര മരുന്ന് കമ്പനിയായ അസ്ട്ര സെനേക്കയുമായി ചേര്‍ന്ന് വികസിപ്പിച്ച വാക്സിന്റെ മൂന്നാംഘട്ട പരീക്ഷണമാണ് നിര്‍ത്തിയിരിക്കുന്നത്. അതേസമയം പരീക്ഷണം നിര്‍ത്തിവെച്ചതില് ആശങ്കപ്പെടേണ്ടെന്നും സാധാരണ നടപടിക്രമം മാത്രമാണ് ഇതെന്നുമാണ് അസ്ട്രസെനേക അറിയിച്ചത്.\nപാര്‍ശ്വഫലമെന്ന് സംശയിക്കുന്ന രോഗം പഠിച്ചതിന് ശേഷം പരീക്ഷണം വീണ്ടും തുടരുമെന്നും പരീക്ഷണത്തില് പങ്കെടുക്കുന്ന സന്നദ്ധപ്രവര്‍ത്തകരുടെ സുരക്ഷ പ്രധാനമാണെന്നും കമ്പനി വ്യക്തമാക്കി. ഇന്ത്യയിലെ പുനെ സിറം ഇന്‍സ്റ്റിറ്റ്യൂട്ട് അടക്കം വിവിധ രാജ്യങ്ങളിലെ സ്ഥാപനങ്ങള് പരീക്ഷണത്തോട് സഹകരിച്ചിരുന്നു. വാക്സിന് വിജയമായാല് വാങ്ങാന് ഇന്ത്യയും കരാര് ഉണ്ടാക്കിയിരുന്നു.\nTags: covid vaccine pausedworld news\nഇത്തവണയും ഒന്നാമത് ആമസോണ് സ്ഥാപകന് ജെഫ് ബെസോസ് തന്നെ; അമേരിക്കയിലെ അതിസമ്പന്നരില് ഏഴ് ഇന്ത്യന് വംശജരും


പഴയ ടീഷര്‍ട്ടില് മാസ്‌ക് ഉണ്ടാക്കാം; തയ്യല് മെഷീനും വേണ്ട ! | Guide On How To Make Face Mask Using Old T Shirts\nപഴയ ടീഷര്‍ട്ടില് മാസ്‌ക് ഉണ്ടാക്കാം; തയ്യല് മെഷീനും വേണ്ട !\nകൊവിഡ് 19 വ്യാപിച്ചതോടെ പലയിടങ്ങളിലും ഏറ്റവും അധികം ക്ഷാമം വന്നിട്ടുള്ളത് മാസ്ക്കുകള്‍ക്കാണ്. വീട്ടില് ഇരുന്ന് മാസ്ക്കുകള് നിര്‍മ്മിക്കാന് ഭരണാധികാരികള് തന്നെ പറയുന്ന സാഹചര്യമാണ് ഇപ്പോള്.\nThiruvananthapuram, First Published Apr 12, 2020, 8:46 AM IST\nകൊവിഡ് 19 വ്യാപിച്ചതോടെ പലയിടങ്ങളിലും ഏറ്റവും അധികം ക്ഷാമം വന്നിട്ടുള്ളത് മാസ്ക്കുകള്‍ക്കാണ്. വീട്ടില് ഇരുന്ന് മാസ്ക്കുകള് നിര്‍മ്മിക്കാന് ഭരണാധികാരികള് തന്നെ പറയുന്ന സാഹചര്യമാണ് ഇപ്പോള്. മാസ്ക്കും സാനിറ്റൈസറുമൊക്കെ വീട്ടില് ഇരുന്ന് ഉണ്ടാക്കുന്നത് എങ്ങനെയാണെന്ന് നിരവധി പേര് സോഷ്യല് മീഡിയയിലൂടെ പങ്കുവെച്ചിരുന്നു. എന്നാല് വ്യത്യസ്ഥമായി എങ്ങനെ മാസ്ക് ഉണ്ടാക്കാം എന്നൊരു പോസ്റ്റാണ് ഇപ്പോള് വൈറലാകുന്നത്.\nഇത് ഇങ്ങനെ വ്യത്യസ്ഥമാകുന്നു എന്നു ചോദിച്ചാല് പഴയ ടീഷര്‍ട്ട് ഉപയോഗിച്ച് തയ്യല് മെഷീന്റെ സഹായമില്ലാതെ തന്നെ എങ്ങനെ മാസ്‌ക് ഉണ്ടാക്കാം എന്നതാണ് ഈ പോസ്റ്റില് പറയുന്നത്. ലീ സോവാ ക്ലേപൂള് എന്ന പെണ്‍കുട്ടിയാണ് ട്വിറ്ററിലൂടെ എളുപ്പത്തില് മാസ്‌ക് ഉണ്ടാക്കാനുള്ള വഴി പറഞ്ഞുതരുന്നത്.\nകോട്ടണ്-പോളിസ്റ്റര് മിക്‌സ് ടീഷര്‍ട്ട്, നൂലും സൂചിയും എന്നിവയാണ് ആവശ്യമുള്ള സാധനങ്ങള്.\nആദ്യം ടീഷര്‍ട്ട് എടുത്തതിന് ശേഷം അതിന്‍റെ ഇരു സ്ലീവുകളും മുറിച്ചു നീക്കുക. ഇത് മാസ്‌ക്കിന്റെ മുന്‍ഭാഗത്തിനായാണ്. ഇനി ടീഷര്‍ട്ടിന്റെ താഴെ ഹെം ചെയ്ത ഭാഗവും കൈക്കുഴിയുടെ ഭാഗവും മുറിച്ചെടുക്കുക. ഇത് തുല്യ അളവിലായിരിക്കണം, മാസ്‌കിന്റെ സ്ട്രാപ്പിനായാണ് ഇത്.\nഇനി സ്ലീവുകള് രണ്ടും ചേര്‍ത്തു വച്ച് തുന്നുക. ബോട്ടം ഹെം ഭാഗം മാസ്‌ക്കിന്റെ താഴെ ഇരുവശങ്ങളിലും സ്ട്രാപ് ആയി തുന്നുക. കൈക്കുഴിയില് നിന്നെടുത്ത ഭാഗം മാസ്‌ക്കിന്റെ മുകള് ഭാഗത്ത് സ്ട്രാപ്പ് ആയി തുന്നുക. സ്ലീവിന്റെ തുറന്നിരിക്കുന്ന ഭാഗങ്ങള് ചേര്‍ത്തു തുന്നുക. ഇനി വച്ചുനോക്കിയതിനുശേഷം ആവശ്യാനുസരണം സ്ട്രാപ്പിന്റെ നീളം കുറയ്ക്കാം.\nLast Updated Apr 12, 2020, 8:46 AM IST\nFace Mask Using Old T Shirts


അനോണി ആന്റണി: സഖാവ് അനോണി\nഅങ്ങനെ പരിപ്പുവടേം കട്ടന്‍ചായേം ഔട്ട്ഡേറ്റഡായി.\nഅപ്പൊ ഇനിയൊന്നും ബാക്കിയില്ലേ?\nഫുള് തണ്ണിയടിച്ച് ഭാര്യക്കു പ്രേമലേഖനവുമെഴുതി ചുമ്മാ ഇരുന്ന ഒരു താടിക്കാരനു ആന്റിതീസിസ് എഴുതാന് ഒരു വിളി തോന്നി.\nഅത്രക്കങ്ങട് എളുപ്പമാ വിളി വരാന് ?\nഫുള് തണ്ണിയടിച്ചാല് പുത്തി വയ്ക്കുമോ സഖാവണ്ണാ?\nഅണ്ണനീ തീയറി ഒക്കെ രണ്ടെണ്ണം വീശീട്ടാ താങ്ങുന്നേ?\nഇതൊന്ന് നേരത്തേ പറഞ്ഞു തന്നാരുന്നേല് ഞാന് ഡിഗ്രി പരൂഷ പാസ്സായിപ്പോയ്യേനെ...:(\n-കമ്മ്യൂണിസം ഒരു ഉട്യോപ്പ്യന് സ്വപ്നമായി കരളില് കൊണ്ടു നടക്കുന്ന ഒരു പരിപ്പുവട കമ്മ്യൂണിസ്റ്റിന്‍റെ മകന്..\nActually there was not much love lost between Marx and his wife. So there is no way in which Marx would have written his 'manifesto' while in the midst ofaloveletter to his wife.\nA good book to read would be 'Marx's Revenge' by Lord Meghnad Desai. That said, I was not able to read or understand the book fully cos I lack the basic economic knowledge. But the question the author asks is about the basic Marxist premise of labor arbitration.\nAnd just Christ would never fully agree with what the modern Christians do, Marx would never have agreed with the 'Pinarayi/ Achumama Interpretation' of Marxism.


ഐപിഎല് 2022; ആദ്യ ജയത്തിനായി മുംബൈ ഇന്ത്യന്‍സ് ഇന്നിറങ്ങും, ഉറ്റു നോക്കി ആരാധകര് » NEWS 22\nHome/Breaking News/ഐപിഎല് 2022; ആദ്യ ജയത്തിനായി മുംബൈ ഇന്ത്യന്‍സ് ഇന്നിറങ്ങും, ഉറ്റു നോക്കി ആരാധകര്\nഐപിഎല് 2022; ആദ്യ ജയത്തിനായി മുംബൈ ഇന്ത്യന്‍സ് ഇന്നിറങ്ങും, ഉറ്റു നോക്കി ആരാധകര്\nNEWS22 EDITOR Apr 13, 2022\tBreaking News, Latest News, Slider, Sports Comments Off on ഐപിഎല് 2022; ആദ്യ ജയത്തിനായി മുംബൈ ഇന്ത്യന്‍സ് ഇന്നിറങ്ങും, ഉറ്റു നോക്കി ആരാധകര് 17 Views\nഐപിഎല്ലില് ആദ്യ ജയത്തിനായി മുംബൈ ഇന്ത്യന്‍സ് ഇന്ന് ഇറങ്ങും. പഞ്ചാബ് കിംഗ്‌സാണ് എതിരാളികള്. രാത്രി ഏഴരയ്ക്ക് പുനെയിലാണ് മത്സരം. അഞ്ച് വട്ടം ചാമ്ബ്യന്മാരെങ്കിലും പോയിന്‍റ് ടേബിളില് ഇത്തവണ അക്കൗണ്ട് തുറക്കാനായിട്ടില്ല മുംബൈക്ക്. വിജയവഴിയില് തിരിച്ചെത്താന് പൊരുതുന്ന പഞ്ചാബിനും മത്സരം പ്രധാനമാണിത്.\nതുടക്കം മോശമായ നിലയില് നിന്ന് കിരീടത്തിലേക്ക് എത്തിയ മുന് ചരിത്രത്തിലാണ് മുംബൈ ആരാധകരുടെ പ്രതീക്ഷ. എന്നാല് ഒരു തോല്‍വി കൂടി രോഹിത്തിനും സംഘത്തിനും താങ്ങാനാവില്ല. ബാറ്റിംഗിലും ബൗളിംഗിലും മുംബൈ നിരയില് സ്ഥിരതയില്ലായ്‌മ പ്രകടം. നായകന് രോഹിത്തിന്‍റെ മോശം ഫോമാണ് ടീമിന്‍റെ പ്രധാന തലവേദന.\nഇഷാന് കിഷനും സൂര്യകുമാര് യാദവും ക്രീസിലുറച്ചാല് വമ്ബന് സ്കോറിലെത്താം. മികവിലേക്കുയരുന്ന തിലക് വര്‍മയിലും ഡെവാള്‍ഡ് ബ്രൂയിസിലും പ്രതീക്ഷയേറെ. പഞ്ചാബിനെതിരെ മികച്ച റെക്കോര്‍ഡുള്ള കീറോണ് പൊള്ളാര്‍ഡിനും കൂടുതല് ഉത്തരവാദിത്തമുണ്ട്. ബൗളിങ്ങില് ജസ്പ്രീത് ബുമ്ര പഴയ ഫോമിന്‍റെ നിഴലില് മാത്രമെന്നത് ആരാധകർക്ക് തിരിച്ചടി ആകുന്നു.\nPrevious ഉദ്ഘാടനത്തിനു പിന്നാലെ അപകട പരമ്പര; മൂന്നാമതും കൂട്ടിമുട്ടി കെ -സ്വിഫ്റ്റ് ബസ്\nNext സംസ്ഥാനത്ത് കനത്ത മഴ തുടരുന്നു; ഇന്ന് ഏഴ് ജില്ലകളില് യെല്ലോ അലേര്‍ട്ട്…\nകൊല്ലം പുനലൂരില് യുവതി തീ കൊളുത്തി മരിച്ചു; 24 മണിക്കൂറിനിടെ സംസ്ഥാനത്ത് റിപ്പോര്‍ട്ട് ചെയ്യുന്ന മൂന്നാമത്തെ സംഭവം…\nബംഗാള് ഉള്‍ക്കടലില് ന്യൂനമര്‍ദ്ദം രൂപം കൊണ്ടു; സംസ്ഥനത്ത് അഞ്ച് ദിവസം ഇടിമിന്നലോടു കൂടിയ കനത്ത മഴയ്ക്ക് സാധ്യത; വിവിധ ജില്ലകളില് യെല്ലോ അലേര്‍ട്ട്….\nഐപിഎല് 2021; 14ാം സീസണ് തുടങ്ങുന്നത് ഏപ്രില്…


നടി ഉഷാറാണി ഇനി ഒരു ഓർമ്മ; ബാലതാരമായി സിനിമാരംഗത്തെത്തി - Samanwayam\nHome Entertainment Movies നടി ഉഷാറാണി ഇനി ഒരു ഓർമ്മ; ബാലതാരമായി സിനിമാരംഗത്തെത്തി\nകഴിഞ്ഞ ദിവസം മരിക്കുമ്പോൾ ഉഷാറാണിക്ക് 62 വയസായിരുന്നു.\nചെന്നൈയിലെ സ്വകാര്യ ആശുപത്രിയിലായിരുന്നു അന്ത്യം. വൃക്ക സംബന്ധമായ അസുഖമായിരുന്നു.\nമലയാളം, തമിഴ്, തെലുങ്ക്, ഹിന്ദി തുടങ്ങിയ ഭാഷാ ചിത്രങ്ങളിൽ അഭിനയിച്ചു.\nമലയാളത്തിൽ തൊട്ടാവാടി, അങ്കത്തട്ട്, അഹം, അമ്മ, അമ്മായി അമ്മ, ഏകലവ്യൻ, ഭാര്യ തുടങ്ങിയ ചിത്രങ്ങളിൽ ശ്രദ്ധേയമായ വേഷങ്ങൾ അവതരിപ്പിച്ചു.\nഅന്തരിച്ച സംവിധായകൻ എൻ.ശങ്കരൻ നായരുടെ ഭാര്യയാണ് ഉഷാറാണി.\nബാലതാരമായി സിനിമാ രംഗത്തെത്തി.\nമുപ്പതോളം സിനിമകളിൽ ബാലതാരമായി.\nവിവിധ ഭാഷകളിലായി ഇരുന്നൂറിലധികം ചിത്രങ്ങളിൽ വേഷ പകർച്ച നല്കി.\nശിവാജി ഗണേശൻ, എം ജി ആർ, കമൽഹാസൻ, പ്രേംനസീർ എന്നിവരോടൊപ്പം അഭിനയിച്ചു.\nവിവാഹത്തിന് ശേഷം കുറച്ച് കാലം അഭിനയം നിർത്തി.\nപിന്നീട്, മകൻ ജനിച്ച് എട്ട് വർഷങ്ങൾക്ക് ശേഷമാണ് വീണ്ടും സിനിമയിൽ സജ്ജീവമാകുന്നത്.\nസംസ്ക്കാര ചടങ്ങുകൾ വൈകിട്ടോടെ ചെന്നൈയിൽ നടക്കും.\nPrevious articleനേപ്പാളിൽ ഇന്ത്യക്കാർക്ക് പൗരത്വ നിയമത്തിൽ ഭേദഗതി; അതിർത്തി വിഷയങ്ങളടക്കം ഇന്ത്യയും നേപ്പാളും തമ്മിലുള്ള ബന്ധം വഷളായതിന് പിന്നാലെ\nNext articleഷാരൂഖാന്റെ ചിത്രത്തിനായി ആരാധകർ കാത്തിരിക്കുന്നു; ഒരു വർഷത്തെ ഇടവേളയ്ക്ക് ശേഷം\nഞങ്ങള് തമ്മില് തല്ലിയോ ? ആരു പറഞ്ഞു...


ബാലസരസ്വതി - വിക്കിപീഡിയ\n(ടി ബാലസരസ്വതി എന്ന താളിൽ നിന്നും തിരിച്ചുവിട്ടതു പ്രകാരം)\nഇന്ത്യയിലെ പ്രമുഖ ഭരതനാട്യം നർത്തകിയായിരുന്നു ബാലസരസ്വതി.\nഭരതനാട്യം പാശ്ചാത്യനാടുകളിൽ എത്തിച്ച് വിദേശീയരുടെ പ്രശംസയ്‌ക്കു പാത്രമാക്കിയ നർത്തകരിൽ പ്രമുഖയായിരുന്നു ബാലസരസ്വതി. കലാപാരമ്പര്യമുള്ള ഒരു ദേവദാസി കുടുംബത്തിൽ ജനിച്ച ബാലസരസ്വതി ചെറുപ്പത്തിൽതന്നെ സംഗീതവും നൃത്തവും അഭ്യസിച്ചു. വീണാധനമ്മാൾ എന്ന് അറിയപ്പെടുന്ന പ്രശസ്ത സംഗീതജ്ഞ ബാലസരസ്വതിയുടെ മുത്തശ്ശിയാണ്. അമ്മയായ ജയമ്മാള് പേരെടുത്ത ഗായികയായിരുന്നു. ഈ പാരമ്പര്യത്തിലും ചുറ്റുപാടിലുമാണ് ബാലസരസ്വതി വളർന്നുവന്നത്. ചെറുപ്പത്തിൽ സംഗീതമഭ്യസിച്ച ബാല പിന്നീട് നൃത്തത്തിലേക്ക് മാറി.\nപാരമ്പര്യരീതിയിൽ നിന്ന് വ്യതിചലിക്കാതെ തന്നെ മുദ്രകൾ പ്രയോഗിക്കുന്നതിലെ മിതത്വവും, മുഖത്തുനിന്ന് ഒഴുകിവരുന്ന ഭാവവും ബാലയുടെ അഭിനയത്തിന്റെ പ്രത്യേകതകളായിരുന്നു. “കൃഷ്ണാ നീ ബേഗേനെ ബാരോ” എന്ന കൃതിയുടെ അവതരണം ബാലയുടെ “മാസ്റ്റർ പീസ്” ആയി കണക്കാക്കിവരുന്നു. ബാലസരസ്വതിയുടെ നൃത്തഭംഗിക്ക് മാറ്റുകൂട്ടിയിരുന്നത് അവരുടെ പിന്നണിസംഗീതം നയിച്ചവരായിരുന്നു. വായ്‌പ്പാട്ട് അമ്മ ജയമ്മാളുടേതാണ്. ബാലയുടെ സഹോദരനായ വിശ്വനാഥന്റെ പുല്ലാങ്കുഴലും ആ ഭാവത്തെ ഉദ്ദീപിക്കുന്ന വിധമാണ് പ്രയോഗിച്ചിരുന്നത്. ബാലയുടെ നൃത്തപരിപാടി എന്നാൽ ഭരതനാട്യക്കച്ചേരിയും അതേ സമയം സംഗീതക്കച്ചേരിയുമായിരുന്നു എന്ന് പറയാം.\nhttp://www.hindu.com/thehindu/fr/2002/09/27/stories/2002092701200400.htm Archived 2003-06-30 at the Wayback Machine.\nhttp://www.kpoursine.com/balasara.htm Archived 2012-03-13 at the Wayback Machine.\n"https://ml.wikipedia.org/w/index.php?title=ബാലസരസ്വതി&oldid=3638943" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 01:24, 16 ഓഗസ്റ്റ് 2021.


ക്യാമറകളില്ലായിരുന്നെങ്കിൽ പല യോഗങ്ങളിലും പൊട്ടിക്കരഞ്ഞു പോകുമായിരുന്നു: കെ.സുരേന്ദ്രന് - ഇ വാർത്ത | evartha\nക്യാമറകളില്ലായിരുന്നെങ്കിൽ പല യോഗങ്ങളിലും പൊട്ടിക്കരഞ്ഞു പോകുമായിരുന്നു: കെ.സുരേന്ദ്രന്\nമുറിവേറ്റ ഒരു ജനതയുടെ വികാര വിസ്ഫോടനങ്ങളാണ് പത്തനംതിട്ടയിൽ കണ്ടതെന്ന് ബിജെപി സ്ഥാനാർഥി കെ.സുരേന്ദ്രൻ. പത്തനംതിട്ട കേരളത്തിന്റെ ഒരു പരിഛേദം തന്നെയാണ്. ഏറ്റക്കുറച്ചിലുകളോടെയാണെങ്കിലും എല്ലായിടത്തും ആഞ്ഞടിച്ചത് ഒരേ വികാരം തന്നെയെന്നും അദ്ദേഹം പറയുന്നു.\nഇത്രയും വൈകാരികമായ ഒരു തെരഞ്ഞെടുപ്പനുഭവം ഇതാദ്യമാണ്. പലപ്പോഴും മനസ്സിനെ നിയന്ത്രിച്ചു നിർത്താൻ പാടുപെട്ടിട്ടുണ്ട്. ക്യാമറകളില്ലായിരുന്നെങ്കിൽ പല യോഗങ്ങളിലും പൊട്ടിക്കരഞ്ഞു പോകുമായിരുന്നുവെന്നും ഫെയ്സ്ബുക്ക് പോസ്റ്റിൽ പറയുന്നു.\nഫെയ്സ്ബുക്ക് പോസ്റ്റ് ചുവടെ\nജയാപജയങ്ങളുടെ കണക്കുകൂട്ടലുകൾക്ക് വലിയ പ്രസക്തിയുണ്ടെന്ന് തോന്നുന്നില്ല. യഥാർത്ഥത്തിൽ ജനങ്ങൾ ആഗ്രഹിച്ചതുതന്നെ തെരഞ്ഞെടുപ്പിന്റെ അന്തിമഫലമാവണമെന്ന് നിർബന്ധവുമില്ല. വിജയങ്ങളിൽ അമിതാവേശമോ പരാജയങ്ങളിൽ നിരാശയോ പൊതുപ്രവർത്തകർക്ക് ഉണ്ടായിക്കൂടാ എന്ന ഉത്തമബോധ്യമാണ് എന്നെ നയിക്കുന്നത്. 89 വോട്ടുകൾക്ക് ചതിയിലൂടെ മഞ്ചേശ്വരത്ത് പരാജയപ്പെടുത്തിയപ്പോഴും ഇതേ വികാരമാണ് നയിച്ചത്. ഫലം എന്തുമാവട്ടെ ഇത്രയും വൈകാരികമായ ഒരു തെരഞ്ഞെടുപ്പനുഭവം ഇതാദ്യമാണ്. പലപ്പോഴും മനസ്സിനെ നിയന്ത്രിച്ചു നിർത്താൻ പാടുപെട്ടിട്ടുണ്ട്.\nക്യാമറകളില്ലായിരുന്നെങ്കിൽ പല യോഗങ്ങളിലും പൊട്ടിക്കരഞ്ഞു പോകുമായിരുന്നു. വികാരം അടക്കാനാവാതെ പല മുതിർന്ന പ്രവർത്തകരും പാടുപെടുന്നത് എനിക്കു കാണാമായിരുന്നു. ശരിക്കും മുറിവേറ്റ ഒരു ജനതയുടെ വികാര വിസ്ഫോടനങ്ങളാണ് ഞാൻ പത്തനം തിട്ടയിൽ കണ്ടത്. പത്തനം തിട്ട കേരളത്തിന്റെ ഒരു പരിഛേദം തന്നെയാണ്. ഏറ്റക്കുറച്ചിലുകളോടെയാണെങ്കിലും എല്ലായിടത്തും ആഞ്ഞടിച്ച ഒരേ വികാരം തന്നെ…..


പ്രൊഫ. വി അരവിന്ദാക്ഷന് അന്തരിച്ചു | Kerala | Deshabhimani | Saturday Dec 26, 2015\nപ്രൊഫ. വി അരവിന്ദാക്ഷന് അന്തരിച്ചു\nവെബ് ഡെസ്‌ക്Updated: Saturday Dec 26, 2015\nതൃശൂര്> പ്രമുഖ മാര്‍ക്സിറ്റ് ചിന്തകനും എഴുത്തുകാരനും പ്രഭാഷകനും പത്രപ്രവര്‍ത്തകനും അധ്യാപകനുമായിരുന്ന പ്രൊഫ. വി അരവിന്ദാക്ഷന് (85) അന്തരിച്ചു. ശനിയാഴ്ച രാത്രി 9.30ന് തൃശൂര് വെസ്റ്റ് ഫോര്‍ട്ട് ഹൈടെക്ക് ആശുപത്രിയിലായിരുന്നു അന്ത്യം. വാര്‍ധക്യസഹജമായ അസുഖത്തെത്തുടര്‍ന്ന് വീട്ടില് വിശ്രമത്തിലായിരുന്നു. അസുഖം കൂടിയതിനാല് ആശുപത്രിയില് എത്തിച്ച ഉടന് അന്ത്യം സംഭവിച്ചു. ഞായറാഴ്ച രാവിലെ 10 മുതല് 11 വരെ സാഹിത്യ അക്കാദമി ഹാളില് പൊതുദര്‍ശനത്തിനു വയ്ക്കും. 12ന് ലാലൂര് ശ്മശാനത്തില് സംസ്കരിക്കും.\nകൊടുങ്ങല്ലൂരില് മാനാരിപ്പറമ്പില് നാരായണമേനോന്‍റെയും വെള്ളാപ്പിള്ളില് കുഞ്ഞുലക്ഷ്മിയമ്മയുടെയും മകനായി 1930 ഒക്ടോബര് 17ന് ജനിച്ചു. കൊടുങ്ങല്ലൂര് സര്‍ക്കാര് ബോയ്സ് ഹൈസ്കൂള്, എറണാകുളം മഹാരാജാസ് കോളേജ്, തൃശൂര് സെന്‍റ് തോമസ് കോളേജ് എന്നിവിടങ്ങളില് വിദ്യാഭ്യാസം.\nബിഎ പാസായി എട്ടു വര്‍ഷം ഉത്തരേന്ത്യയില് ജോലിചെയ്തു. 1951ല് കൊല്‍ക്കത്തയിലേക്കാണ് ആദ്യം പോയത്. അവിടെനിന്ന് മുംബൈയിലെത്തി. ഇന്‍ഷുറന്‍സ് കമ്പനിയിലെ ജോലി ഉപേക്ഷിച്ച് നാട്ടിലെത്തി. അക്കാലത്ത് പി ജെ ആന്‍റണിയുടെയും പ്രേംജിയുടെയും ബാബുരാജിന്‍റെയും സഹചാരിയായി നാടകപ്രസ്ഥാനവുമായി സഹകരിച്ചു.\nതിരിച്ച് ദില്ലിയിലെത്തി 'ന്യൂ ഏജി'ല് പാര്‍ട്ടൈം പത്രപ്രവര്‍ത്തകനായി. ടൈഫോയ്ഡ് പിടിപെട്ട് മടങ്ങി. ചികിത്സ കഴിഞ്ഞ് മടക്കയാത്രക്കുള്ള ഒരുക്കത്തിനിടെ സിപിഐ നേതാവായിരുന്ന സി ജനാര്‍ദനന് കമ്യൂണിസ്റ്റ് പാര്‍ടിയുടെ മുഖപത്രമായിരുന്ന 'നവജീവ'നില് എത്തിച്ചു. കേരളരാഷ്ട്രീയത്തില് കോളിളക്കവും വിവാദവും സൃഷ്ടിച്ച് കേരള കോണ്‍ഗ്രസിന്‍റെ പിറവിക്ക് വഴിവച്ച 'പി ടി ചാക്കോ സംഭവം' നവജീവനില് 'ബ്രേക്ക് ന്യൂസ്' ആയി നല്‍കിയത് അരവിന്ദാക്ഷന് മാസ്റ്ററായിരുന്നു.\nകമ്യൂണിസ്റ്റ് പാര്‍ടിയുടെ ഭിന്നിപ്പോടെ പത്രപ്രവര്‍ത്തനം മടുത്ത് സെന്‍റ് തോമസില് എംഎക്ക് ചേര്‍ന്നു. അവിടെത്തന്നെ അധ്യാപകനുമായി. കമ്യൂണിസ്റ്റ് ബന്ധത്തിന്‍റെ പേരില് അവിടെനിന്ന് ഒഴിവാക്കി. 67ല് കേരളവര്‍മയില് അധ്യാപകനായി. 1997ല് സര്‍വവിജ്ഞാനകോശം ഡയറക്ടറായി. 'ദൃശ്യകല' മാസികയുടെ എഡിറ്ററുമായി.\n2002ല് സാഹിത്യ അക്കാദമി സമഗ്ര സംഭാവനയ്ക്കുള്ള പുരസ്കാരം നല്‍കി. അബുദാബി ശക്തി തായാട്ട് അവാര്‍ഡും ലഭിച്ചു. അസുഖബാധിതനായതിനാല് ദേശാഭിമാനി റസിഡന്‍റ് എഡിറ്റര് വീട്ടിലെത്തി പുരസ്കാരം കൈമാറിയിരുന്നു. ഭാര്യ: ഇന്ദിര. മക്കള്: മീര, നന്ദിനി, രഘുരാജ്. മരുമക്കള്: ഗോപിനാഥ്, പരമേശ്വരന്, വിജയലക്ഷ്മി.\nപ്രൊഫ വി അരവിന്ദാക്ഷന്


ന്യൂനപക്ഷ വികസന പ്രവര്‍ത്തനങ്ങള് അഞ്ചു വര്‍ഷമായി ഏറ്റവും മികച്ച രീതിയില്: മുഖ്യമന്ത്രി - Express Herald\nന്യൂനപക്ഷ വികസന പ്രവര്‍ത്തനങ്ങള് അഞ്ചു വര്‍ഷമായി ഏറ്റവും മികച്ച രീതിയിലാണ് നടക്കുന്നത് എന്ന് മുഖ്യമന്ത്രി. വികാസ്ഭവനിലെ ന്യൂനപക്ഷ ക്ഷേമ വകുപ്പ് ഡയറക്ടറേറ്റിന്റെ നവീകരിച്ച ഓഫീസ് ഓണ്‍ലൈനില് ഉദ്ഘാടനം നിര്‍വഹിച്ചുകൊണ്ട് സംസാരിക്കുകയായിരുന്നു അദ്ദേഹം.\n15 ലക്ഷം രൂപയാണ് നവീകരണത്തിനായി ചെലവഴിച്ചത്. 2008-ലാണ് പൊതുഭരണ വകുപ്പിന്റെ ഭാഗമായി പ്രത്യേകം ന്യൂനപക്ഷ സെല് രൂപീകരിച്ചത്. ന്യൂനപക്ഷ വിഭാഗത്തിലെ വിധവകള്‍ക്കായുള്ള ഇമ്പിച്ചിബാവ ഭവനപദ്ധതിയിലെ തുക ലൈഫ് മിഷന്റേതിനു സമാനമായി നാലു ലക്ഷമായി വര്‍ധിപ്പിച്ചു.\nന്യൂനപക്ഷങ്ങളുടെ വിദ്യാഭ്യാസ ഉന്നതിക്കായി പത്താംതരം മുതല് ബിരുദാനന്തര ബിരുദം വരെയുള്ള മിടുക്കരായ കുട്ടികള്‍ക്ക് ജോസഫ് മുണ്ടശ്ശേരിയുടെ പേരിലുള്ള സ്‌കോളര്‍ഷിപ്പ് നല്‍കി വരുന്നു. അതോടൊപ്പം തന്നെ സാങ്കേതിക മേഖലയില് മികവ് തെളിയിക്കുന്ന കുട്ടികള്‍ക്കായി എ പി ജെ അബ്ദുള്‍കലാം സ്‌കോളര്‍ഷിപ്പുകളും നല്‍കുന്നുണ്ട്. സാങ്കേതിക മേഖലയില് പഠനം നടത്താന് എന്റോള് ചെയ്യുന്ന പെണ്‍കുട്ടികളുടെ എണ്ണം വര്‍ധിപ്പിക്കുക എന്ന ഉദ്ദേശത്തോടെ സ്‌കോളര്‍ഷിപ്പ് മുപ്പതു ശതമാനം പെണ്‍കുട്ടികള്‍ക്കുവേണ്ടി നീക്കിവച്ചിട്ടുണ്ട്. നഴ്സിംഗ്, പാരാമെഡിക്കല് കോഴ്സുകളിലെ മികച്ച വിദ്യാര്‍ത്ഥികള്‍ക്ക് മദര് തെരേസയുടെ പേരിലുള്ള സ്‌കോളര്‍ഷിപ്പും നല്‍കുന്നുണ്ട്.\nഈ സാമ്പത്തിക വര്‍ഷത്തെ ബജറ്റില് ന്യൂനപക്ഷ ക്ഷേമം മുന്‍നിര്‍ത്തി പുതിയ മൂന്ന് പദ്ധതികള് കൂടി സര്‍ക്കാര് പ്രഖ്യാപിച്ചിട്ടുണ്ട്. വിദ്യാര്‍ത്ഥികള്‍ക്ക് യു.ജി.സി, സി.എസ്.ഐ.ആര്, നെറ്റ് കോച്ചിംഗ് നല്‍കുകയും വിദേശത്ത് പഠിക്കുന്ന വിദ്യാര്‍ത്ഥികള്‍ക്ക് 10 ലക്ഷം രൂപാ വീതം സ്‌കോളര്‍ഷിപ്പ് നല്‍കുകയും ചെയ്യും. സി.സി.എം.വൈ പൊന്നാനി കോച്ചിംഗ് സെന്ററിന് സ്വന്തമായി കെട്ടിടം നിര്‍മ്മിക്കുന്നതിനു വേണ്ടി ഒരു കോടി രൂപ വകയിരുത്തിയിട്ടുണ്ട്.\nഎല്ലാ ന്യൂനപക്ഷ വിഭാഗങ്ങളെയും ജനസംഖ്യാടിസ്ഥാനത്തില് പരിഗണിക്കുന്നതിനായി ബജറ്റ് വിഹിതത്തിന് പുറമെ 6.2 കോടി രൂപ അധികമായി അനുവദിച്ചതായും മുഖ്യമന്ത്രി പറഞ്ഞു. അഡ്വ. വി കെ പ്രശാന്ത് എം എല് എ അദ്ധ്യക്ഷത വഹിച്ചു. ന്യൂനപക്ഷ കമ്മീഷന് ചെയര്‍മാന് മുഹമ്മദ് ഹനീഫ, വഖഫ് ബോര്‍ഡ് ചെയര്‍മാന് ടി.കെ ഹംസ,\nഹജ്ജ് കമ്മിറ്റി ചെയര്‍മാന് സി മുഹമ്മ ഫൈസി, മദ്രസ ക്ഷേമനിധി ബോര്‍ഡ് ചെയര്‍മാന് എം പി അബ്ദുള് ഗഫൂര്, എ.പി അബൂബക്കര് മുസ്ലിയാര് കാന്തപുരം അബ്ദുല്ലകോയ മദനി, പ്രൊഫ പി.ഒ.ജെ ലബ്ബ, ഡോ. ഹുസൈന് മടവൂര്, എന് ഹരിദാസ് ബോദ്, ഫാദര് മാത്യൂസ് വാഴക്കുന്നന്, ഫാദര് ജോര്‍ജ് ചരുവിള കോറെപ്പിസ്‌കോപ്പ എന്നിവര് പങ്കെടുത്തു.


പൂമല - വിക്കിപീഡിയ\n(Poomala എന്ന താളിൽ നിന്നും തിരിച്ചുവിട്ടതു പ്രകാരം)\nകേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് പൂമല.\nഇവിടെ പണ്ട് മുനികൾ തപസ്സിരുന്നതായി പറയപ്പെടുന്ന മുനിയറകൾ കാണാവുന്നതാണ്. കൂടാതെ ഇവിടെ ജലസേചനത്തിനായി സ്ഥാ‍പിച്ചിരിക്കുന്ന ഒരു ചെറിയ ഡാമും സ്ഥിതി ചെയ്യുന്നു. പ്രസ്തുത ഡാം സമുദ്ര നിരപ്പിൽ നിന്നു 94..50 മീറ്റർ ഉയരതിലാണു സ്ഥിതി ചെയ്യുന്നതു. ഇതിന്റെ വടക്ക് ഭാ‍ഗത്തായി പത്താഴകുണ്ട് എന്ന സ്ഥലത്ത് വലിയ ഒരു ഡാമും സ്ഥിതി ചെയ്യുന്നു. ഇവിടെ മലമുകളിൽ നിന്ന് തൃശ്ശൂർ നഗരം കാണാൻ സാധിക്കും.\nതൃശ്ശൂരിൽ നിന്ന് 12 കി.മീ ദൂരത്തിലാണ് പൂമല സ്ഥിതിചെയ്യുന്നത്.\nFOR U: Poomala dam - Part 1(യു ട്യൂബ് വീഡീയോ)\nFOR U: Poomala dam - Part2(യു ട്യൂബ് വീഡീയോ)\n↑ പൂമല ഡാം ടൂറിസം പദ്ധതി; പ്രഖ്യാപനം ഇന്ന്(മാർച്ച് 21,2010)\nവിക്കിമീഡിയ കോമൺസിലെ Poomala എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\n"https://ml.wikipedia.org/w/index.php?title=പൂമല&oldid=2858998" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 14:06, 15 ഓഗസ്റ്റ് 2018.


തമിഴ്‌നാട്ടില് എസ്ഡിപിഐ, എഎംഎംകെ സഖ്യം; എസ്ഡിപിഐ6സീറ്റുകളില് മല്‍സരിക്കും |Tamil Nadu Election 2021: After holding talks with MNM, SDPI seals alliance with AMMK\nHome News National തമിഴ്‌നാട്ടില് എസ്ഡിപിഐ, എഎംഎംകെ സഖ്യം; എസ്ഡിപിഐ6സീറ്റുകളില് മല്‍സരിക്കും\nചെന്നൈ: ടിടിവി ദിനകരന്റെ അമ്മ മക്കള് മുന്നേറ്റ കഴകവുമായി(എഎംഎംകെ) സഖ്യം ചേര്‍ന്ന് മല്‍സരിക്കാന് എസ്ഡിപിഐ തീരുമാനിച്ചു. അസദുദ്ദീന് ഉവൈസിയുടെ ആള് ഇന്ത്യ മജ്‌ലിസെ ഇത്തിഹാദുല് മുസ്ലിമീനും(എഐഎംഐഎം) നേരത്തേ സഖ്യത്തോടൊപ്പം ചേര്‍ന്നിരുന്നു.\nകഴിഞ്ഞ ദിവസം നടന് കമല് ഹാസന്റെ മക്കള് നീതി മയ്യവുമായി എസ്ഡിപിഐ ചര്‍ച്ച നടത്തിയിരുന്നു. ധാരണയിലെത്തിയതായും കമല് ഹാസന്റെ മുന്നണിയില് 18 സീറ്റുകളില് മല്‍സരിക്കുമെന്നും ഇന്നലെ വാര്‍ത്ത വന്നിരുന്നു. എന്നാല്, ബാഹ്യ സമ്മര്‍ദ്ദങ്ങള് മൂലം കമല് ഹാസന് സഖ്യത്തില് നിന്ന് പിറകോട്ട് പോയതായാണ് സൂചന.\nഎഎംഎംകെ സഖ്യത്തില് അലന്തൂര്, അംബൂര്, തിരുച്ചി വെസ്റ്റ്, തിരുവാറൂര്, മധുര സെന്‍ട്രല്, പാളയങ്കോട്ട മണ്ഡലങ്ങളിലാണ് എസ്ഡിപിഐ മല്‍സരിക്കുകയെന്ന് പാര്‍ട്ടി തമിഴ്‌നാട് ഘടകം പ്രസിഡന്റ് നെല്ലൈ മുബാറക് പറഞ്ഞു. മക്കള് നീതി മയ്യവുമായി ചര്‍ച്ച നടത്തിയിരുന്നുവെന്നും എന്നാല്, എഎംഎംകെയുമായി സഖ്യം ചേരാന് തീരുമാനിക്കുകയായിരുന്നുവെന്നും മുബാറക് അറിയിച്ചു.\nഏപ്രില് 6ന് നടക്കുന്ന തമിഴ്‌നാട് നിയമസഭാ തിരഞ്ഞെടുപ്പിലേക്ക് എഎംഎംകെ 15 സ്ഥാനാര്‍ഥികളെ പ്രഖ്യാപിച്ചിട്ടുണ്ട്. മുന് മന്ത്രിമാരായ പി പളനിയപ്പന്, ജി സെന്തമിഴന്, സി ഷണ്‍മുഖവേലു തുടങ്ങിയവര് മല്‍സര രംഗത്തുണ്ട്. മുന് എംപിമാരായ എസ് അന്‍പഴകന്, കെ സുഗുമാര് എന്നിവര് രാസിപുരം, പൊള്ളാച്ചി എന്നിവിടങ്ങളില് എഎംഎംകെക്കു വേണ്ടി ജനവിധി തേടും.\nഅസദുദ്ദീന് ഉവൈസിയുടെ എഐഎംഐഎംന് മൂന്ന് സീറ്റുകളാണ് മുന്നണിയില് അനുവദിച്ചിട്ടുള്ളത്. വാണിയമ്പാടി, കൃഷ്ണഗിരി, ശങ്കരാപുരം മണ്ഡലങ്ങളിലാണ് പാര്‍ട്ടി മല്‍സരിക്കുക. തമിഴ്‌നാട്ടില് സഖ്യം മൂന്നാം മുന്നണിയായി മാറുമെന്ന് ഉവൈസി ഈയിടെ പ്രഖ്യാപിച്ചിരുന്നു.\nതമിഴ്‌നാട്ടിലെ 234 മണ്ഡലങ്ങളിലേക്കും ഏപ്രില് 6ന് ഒറ്റ ഘട്ടമായാണ് മല്‍സരം നടക്കുന്നത്. എംകെ സ്റ്റാലിന് നയിക്കുന്ന ഡിഎംകെ, ഭരണ കക്ഷിയായ എഐഎഡിഎംകെ എന്നിവ തമ്മിലാണ് പ്രധാന മല്‍സരം. ബിജെപി എഐഎഡിഎംകെയുമായും കോണ്‍ഗ്രസ് ഡിഎംകെയുമായും സഖ്യത്തിലാണ്.\nPrevious articleമാരക രോഗം ബാധിച്ച മറ്റൊരു കുഞ്ഞ് കൂടി യുഎഇ ഭരണാധികാരികളുടെ കരുണ തേടുന്നു\nNext articleബഹ്‌റൈനില് 653 പേര്‍ക്ക് കൂടി കോവിഡ്; രണ്ട് മരണം